
INTRODUCTION. 


ndré  Thevet,  cosrnographé  de 
quatre  Rois,  est  né  à  Angou- 
lême  en  4504  et  mort  à  Paris 
en  1592.  Sa  biographie  a  été  si  parfaite- 
ment tracée  par  une  plume  expérimentée 
qu'il  ne  reste,  à  ceux  qui  veulent  le  rap- 
peler, que  le  plaisir  de  la  citer. 

«  Ses  premières  études  furent  nulles, 
nous  apprend  M.  Ferdinand  Denis,  et  i! 

ne  sut  jamais  réparer  cette  absence  de 
bonnes  lettres,  comme  on  disoit  alors;  car 
malgré  les  efforts  qu'il  renouvela  durant 
une  longue  carrière  pour  faire  croire  à  une 
érudition  qu'il  n'avoit  points  le  bonnet 
dont  le  coiffa  si  libéralement  le, malin  Ra- 
belais laissa  toujours  passer  le  bout  de 
l'oreille,  et  le  cordelier  étourdi,  que  l'In- 
quisition appréhenda  un  beau  jour  en  Es- 
pagne, ne  fut  d'abord  qu'un -ignorant  dont 
Tordre  se  glorilioit  peu.  Mais,  sans  avoir 
pu  lire  Vieo,  Thevet  gardoit  empreinte 
dans  son  esprit  cette  vérité  de  l'immortel 
penseur  :  il  sentoit  confusément  que  la 
curiosité,  fille  de  l'ignorance,  peut  être 
mère  de  la  science  :  or,  loin  de  jeter  le 
froc  aux  orties,  il  le  mit  de  côté,  avec  des- 
sein de  le  reprendre,  puis  il  quitta  le  cou- 

ivent  et  voyagea.  —  C'est  réellement  cette 
passion  instinctive  pour  les  choses  cu- 
rieuses, ce  goût  de  recherches  patientes , 
tourné  vers  les  objets  d'art,  cet  enthou- 
siasme pour  les  savans,  qu'on  le  voit  ad- 
mirer sur  la  foi  d'autrui,  qui  font  d'André 
Thevet  un  homme  à  part  et  dont  la  valeur 
réelle  est  bien  moins  à  dédaigner  que  ne  le 
voudroit  faire  supposer  l'illustre  de  Thou 3. 
Nous  le  disons  hardiment,  sans  le  Garde 
des  singularitez  du  Roy,  une  foule  de  par- 
ticularités précieuses  sur  l'Amérique  et 
sur  l'Orient  n'eussent  pas  été  préservées 
de  l'oubli;  et,  en  effet 5  il  eut  le  temps  cfè 
satisfaire  cette  inépuisable  curiosité  dont 
il  se  vante,  puisqu'il  navigua  et  pérégrina , 

î  Histoire  universelle  de  J.  A.  de  Thou,  e'dit.  de  1734; 
II,  651. 

pour  nous  servir  de  ses  expressions,  dur 
rant  trente-six  ans  *«  » 

V Angoumoisin  : 

Qui  a  pratiqué  mille  ports 
Mille  peuples  en  mille  bords , 
Tous  pari  ans  vn  diuers  langage , 
Et  mille  fleuues  tous  bruyans 
De  mille  lieux  diuers  fuyans 
En  la  mer  d'vn  large  voyage  2. 

1  Lettres  sur  V introduction  du  tabac  en  France.  Paris, 
Guillaumin  ,  1S51 ,  p.  ix.  —  Consultez  aussi  :  Une  fête 
brésilienne  célébrée  à  Rouen  en  1550.  Paris,  Techener, 
1851;  réimpression  de  bon  goût,  tirée  bien  entendu  à 
petit  nombre,  également  due  a  l'érudition  de  M.  F.  Denis. 

2  Strophe  d'une  ode  de  Ronsard  à  Thevet  que  celui-ci  a 
insérée,  en  tête  de  sa  Cosmographie  universelle ,  mais  qui 
ne  se  trouve  que  dans  l'édition  in-folio  de  1584  des  œuvres 
de  Ronsard.  «  Ronsard ,  ainsi  que  le  savant  bibliothécaire 
de  la  ville  d'Angoulême  a  eu  l'obligeance  de  me  l'indiquer, 
biffa  avant  de  mourir  le  nom  de  notre  cosmographe  et  le 
remplaça  par  celui  de  Pierre  Belon,  antre  voyageur  de 
l'époque,  qui  figure  dans  toutes  les  éditions  subséquentes 
(ode  23  du  liv.  Y)  :  aucun  éditeur  de  Ronsard  n'a  fait  re- 
marquer jusqu'à  présent  ce  singulier  procédé,  qui,  s'il 
n'est  pas  à  la  gloire  de  Thevet ,  ne  me  paroît  pas  non 
plus  faire  beaucoup  d'honneur  au  poëte  vendômois.  n 

a-t-il  poussé  ses  pérégrinations  jusqu'en 
Moscovie?  Je  ne  présume  pas  qu'il  soit 
allé  jusque-là  pour  l'embellissement  et  le 
contentement  de  son  esprit;  mais,  malgré 
le  P.  Lelong 1  et  M.  Brunet %  bibliographe 
encore  plus  dangereux  à  contredire,  je 

1  Biblioth.  hist.  de  la  France,  n.  130. 

2  Manuel  du  libraire  et  de  V amateur  des  livres.  — 
Outre  ces  sources  si  importantes,  voici  celles  dans  les- 
quelles j'ai  encore  puisé  avant  d'oser  discourir  surTnevet  : 

L  Bibliothèque  françoise  de  La  Croix  du  Maine,  1772 , 
1,21. 

II.  Celle  de  Du  Verdier,  1772 ,  I,  73. 

III.  Les  Mémoires  du  Père  Niceron ,  XXIII ,  74.  —  Le 
célèbre  Barnabite  y  commet  une  légère  erreur,  répétée 
par  la  Biographie  universelle ,  en  faisant  mourir  Thevet 
en  1590. 

IV.  Le  Dictionnaire  de  Moréri,  édit.  de  1759. 

V.  Le  Dictionnaire  de  Bayle,  article  Belle/orest , 
notes  B  et  C. 

VI.  Essai  d'une  bibliothèque  historiqne  de  VAngou- 
mois ,  par  E.  Castaigne ,  bibliothécaire  de  la  ville  d'An- 
goulême,  1847,  p.  7;  excellent  modèle  de  catalogue  rai- 
sonné, tiré  à  100  exemplaires. 

crois  Thevet  sincère  quand  il  affirme  à 
Henry  III,  dans  son  épître  dédicatoire, 
«qu'il  n'allègue  que  ce  qu'il  a  oculairement 
veu  ou  entendu  de  ceux  qui  sont  sur  les 
lieux ,  »  et,  frappé  de  l'exactitude  comme 
de  l'abondance  des  renseignemens  qu'il  a 
fournis  le  premier  en  langue  françoise  sur 
«  ceste  braue  nation  russienne  touiours 
de  peu  vaincue  et  qui  souuentefois  a  eu  le 
dessus  de  plusieurs,  »  il  m'a  paru  que  les 
pages  qu'il  lui  a  consacrées  dans  sa  Cos- 
mographie universelle 1  et  ses  Vrais  pour- 
traits  des  hommes  illustres  2  valoient  la 

1  Paris,  1575  (et  non  1571  comme  le  veut  la  Biographie 
universelle),  deux  volumes  in-folio  ornés  d'un  grand 
nom  Dre  de  figures. 

2  Paris,  1584,  1  vol.  in-fol.  et  Paris,  1670,  8  vol.  in-12. 
On  sait  qu'on  doit ,  en  outre,  à  Thevet  : 

I.  Les  singularitez  de  la  France  antarctique ,  Paris 
1556,  et  Anvers  1558,  édition  plantinienne. 

peine  cPêtre  détachées  du  lourd  et  assez 
rare  in-folio  où  elles  sont  ensevelies ,  et 
pouvoient  servir,  au  moins  comme  frag- 
ment très-singulier  sinon  très-authentique, 
à  Tétude  d'un  passé  qui  a  encore  tant  de 
choses  à  révéler.  Pour  qui  sait  voir,  la  vé- 
rité est  partout.  Interroger  les  petites  cho- 
ses comme  les  grandes ,  c'est  sacrifier  lé- 
gitimement aux  exigences  de  notre  temps, 
qui  cherche  dans  l'histoire  ce  qu'elle  dé- 
daignoit  peut-être  un  peu  trop  autrefois  ; 
mais  nous  n'avons  pas  trop  à  npus  plaindre 
qu'il  soit  permis  aujourd'hui  de  recueillir, 
tout  à  côté  de  la  jouissance  de  compléter 

II.  La  cosmographie  du  Levant ,  Lyon ,  Jean  de 
Tournes,  1554  et  Anvers,  J.  Eichard,  1556. 

III.  Un  Discours  de  la  bataille  de  Dreux  avec  le  por- 
traict  dHcelle,  Paris,  1563. 

IV.  Et  plusieurs  cartes  dont  la  plus  curieuse  est  Vuni- 
vers  réduit  en  jleur  de  lys,  1583. 

La  Bibliothèque  impériale  possède  une  quantité  de  pièces 
le  concernant ,  dont  plus  d'une  est  peut-être  inédite. 

ce  qu'on  sait,  celle  de  mieux  apprendre 
ce  qu'on  croyoit  savoir1.  Et,  comme  le 
dit  supérieurement  Saint-Simon  \  à  qu 
considère  les  événemens  que  racontent 
les  histoires  dans  leur  origine  réelle  et 
première,  dans  leurs  degrés ,  dans  leur 
progrès,  il  n'y  a  peut-être  aucun  livre 
(après  les  divins  et  le  grand  livre  toujours 
ouvert  du  spectacle  de  la  nature)  qui  élève 
tant  à  Dieu ,  qui  en  nourrisse  plus  l'admi- 
ration continuelle,  et  qui  montre  avec 
plus  d'évidence  notre  néant  et  nos  ténè- 
bres*. J'espère  donc  ne  pas  faire  fausse 

1  ISOCEATE. 

Les  hommes  ont-ils  besoin  qu'on  les  entretienne  de  ce 
qu'ils  savent? 

DÉMOSTHÈNE. 

Oui ,  très-grand  besoin;  car  il  n'y  a  rien  qu'ils  ne  puis- 
sent mieux  posséder  qu'ils  ne  le  possèdent. 

[Dialogues  de  Vauvenarques,\ 
%  VI ,  202 ,  édit.  Hachette. 

route  en  reproduisant  toute  espèce  de  do- 
cumens  touchant  la  Russie  antérieure  à 
Pierre  I ,  qui  Ta  plus  reculée  qu'avancée  : 
tout  ce  qui  la  regarde  doit  intéresser  main- 
tenant l'Europe  et  elle  ne  sauroit  plus 
rester  inconnue.  D'ailleurs  a  ceux  qui  auec 
raison  vouldront  faire  ce  bien  de  me  re- 
prendre, ie  mettray  peine  d'en  faire  mon 
proufit,  car  ie  ne  suis  du  nombre  de  ceux 
qui  aiment  mieux  défendre  leurs  fautes 
que  les  corriger.  *> 

Il  m'est  difficile  de  ne  pas  attirer  ici 
l'attention  de  mon  lecteur  bénévole  (si 
j'en  trouve)  sur  le  chapitre  intitulé  :  En 
quoy  les  Moscovites  diffèrent  de  l'Église 
romaine.  Thevet  y  soutient  une  thèse  que 
trois  siècles  n'ont  pas  vieillie 3  celle  de  la 
réunion  de  l'Église  russe  à  l'Église  «  où  le 

principe  chrétien  n'a  jamais  péri ,  a  tou- 
jours été  plus  fort  que  l'erreur  ou  la  pas- 
sion des  hommes 1  »  et  dont  elle  n'est  sé- 
parée que  par  un  seul  cheveu;  thèse,  plus 
féconde  que  celle  du  libre-échange  et  des 
chemins  de  fer,  qui  renferme  tout  une 
destinée  nouvelle  pour  le  monde ,  dont 
la  réalisation  pacifique  et,  qu'on  ne  s'y 
trompe  point,  uniquement  désirable  par 
le  principe  de  la  liberté  de  conscience  9, 

1  Mémoire  présenté  à  S.  M.  l'empereur  Nicolas  par  le 
conseiller  privé  Tutchef,  inséré  dans  la  Revue  des  Deux- 
Mondes  du  1  janvier  1850. 

2  On  a  historiquement  tort  d'accuser  l'Église  d'hostilité' 
à  ce  principe.  C'est  Bèze  qui  a  dit  :  Libertas  conscientiis 
diabolicum  dogma(Epist.  theologicœ).  Ne  confondant  pas 
la-  licence  avec  la  liberté,  comme  on  s'y  complaît  au- 
jourd'hui fort  à  l'aise,  la  papauté,  consultée  sur  la  conduite 
à  tenir  avec  les  égarés,  a  constamment  répondu:  exhortez- 
les,  mais  ne  les  violentez  j amais ;  un  écrivain  de  Moscou 
3  récemment  mis  en  lumière  ce  fait ,  V.  ITllCbïia  o6l) 

qui  va  être  promulgué  en  Suède  et  Pest 
déjà  à  Tunis ,  n'abaisseroit  tout  au  plus 
que  d'un  cran  la  morgue  d'une  voisine 
ingrate  à  merveille  en  élevant  d'un  autre 
Paigreur  d'une  rivale  de  toutes  les  pros- 
pérités qui  ne  sont  pas  siennes.  Thevet  y 
avance  ce  qu'un  docte  professeur  certi- 
fioit  il  n'y  a  pas  longtemps  au  Collège  de 
France ,  à  savoir  :  que  le  schisme  est  la 
cause  principale,  Punique  cause  de  tous 
les  maux  des  races  slaves  f.  Tous  ceux 
qui  ont  sérieusement  parlé  de  la  Russie , 
et  parmi  ceux-là  on  ne  sauroit  récuser  le 
baron  de  Haxthausen  %  tous  ont  émis  sur 

iicinopin  Cep6oB'b  n  Eojirapi>,  MocKBa , 

1855,  p.  79. 

1  Le  Monde  slave  par  Cyprien  Robert ,  II ,  341. 

2  V.  la  préface  de  sa  dernière  publication  :  Wird  Russ* 
lands  Kirche  das^Papsthum  anerkennen?  Munster,  1857, 

cette  matière  une  opinion  identique*  Cette 
unanimité  désintéressée  est  assurément 
faite  pour  surprendre  l'esprit  le  plus  pa- 
resseux d'approfondir.  Je  sais  qu'en  la 
signalant  je  risque  d'être  taxé  de  prêcher 
dans  le  désert;  mais  je  sais  aussi  que  toutes 
les  vérités  commencent  par  ramer  contre 
le  fil  de  Feau,  et  que,  si  mes  yeux  inutiles 
bientôt  se  fermeront,  d'autres  plus  lu- 
cides s'ouvriront  : 

Hbnrb,  Htmii,  nanrb  mpyAi>  He  npona^emi)  ; 
II3I)  ncKpbi  Bon>  pa34yenrb  miaivia, 
Il  hobmxij  y^aALgoBi»  noin-ierinj 
IIo4i>  Kamo,wiecKoe  3HaMs. 


DE  LA  SARMATIE  D'EUROPE 

ET   PARTIES  D'ICELLÉ 

NOMMÉMENT  DE  LA  MOSCOVIE 


a  Sarmatie  d'Europe  est  dVne 
merueilleuseestendue,  elle  com- 
prend et  embrasse  comme  en  vn 
corps  grand  nombre  de  belles 
et  spacieuses  prouinces ,  s  estendant  d'vne 
mer  à  l'autre,  et  séparant  le  Scythe  Asien 
d'auec  celuy  d'Europe,  et  eslongnees  iusques 
au  plus  extrême  de  la  cognoissance  qu'on  a 
de  la  terre  vers  le  septentrion.  Or  les  Pro^ 

vinces  qui  sont  en  elle  sont  la  Moscouie,  Po- 
longue,  Russie,  Prussie,  Lituanie,  Liuonie 
et  Podolie,  la  pluspart  desquelles  sont  fort 
subiectes  au  froid,  et  voisines  de  la  mer  Ge- 
lée ,  à  cause  qu'elles  aboutissent  au  Dane- 
marc,  Gotthie,  et  autres  païs  voisins,  qui 
sont  le  plus  au  nort  :  de  sorte  que  ceste  terre 
en  son  extrémité,  s'estend  iusques  à  dixhuict 
degrez  de  latitude.  Or  sont  tels  ses  aboutis- 
sans.  Du  costé  du  Leuant  ,  ou  Est ,  elle  con-^ 
fine  au  goulfe  de  Nigropoli ,  tirant  vers  le 
Paluz,  nommé  Sescan,  iusques  au  fleuue 
Tanaïs  ou  Don ,  et  auec  le  méridien  de  la 
source  dudict  fleuue  iusques  à  la  terre  sep- 
tentrionale incogneue.  A  l'Ouest  luy  gist  la 
riuiere  Vistule ,  qui  la  sépare  d'Allemaigne  , 
par  le  moyen  des  monts  Sarmatiques,  des- 
quels sort  la  mesme  riuiere,  en  degrez 
soixante  quatre  soixante  six  minutes  de  lon- 
gitude, soixante  quatre  degrez  cinquante  buict 
minutes  de  latitude.  Au  Su  luy  sont  les  Va- 
lâches ,  vers  le  quartier  de  la  mer  Maiour, 
iusques  aux  sources  du  fleuue  Borysthene  , 
qu'à  présent  on  nomme  Neper.  Et  au  Nort  , 

est  la  mer  Sarmatique,  et  la  terre  septentrio- 
nale ,  qu'on  appelle  incongneûe.  Les  peuples 
habitans  ceste  région  sont  Barbares  naturels, 
durs  d'esprit,  et  fort  mal  accostables,  et  de 
pareille  complexion  que  sont  les  Scythes  en 
Asie  :  aussi  appelle  Ion  à  présent  tout  ce  costé 
Tartarie ,  et  les  habitans  Tartares ,  qui  sont 
souz  l'obéissance  du  grand  seigneur,  iusques 
à  tant  qu'on  entre  en  la  Moscouie,  à  cause 
que  ce  païs  est  tresabondant  en  chevaux,  tout 
ainsi  que  les  Tartares  de  l'Asie.  le  vous  fay  ces 
distinctions,  à  fin  qu'aucun  ne  s'abuse  sur  le 
mot  de  Sarmate ,  ny  sur  l'obéissance  que  les 
Sarmates  font  au  Turc,  veu  que  de  cent  par- 
ties ,  la  moictié  d'vne  luy  obéit  :  et  neant- 
moins  il  peult  entrer  en  la  Polongne  par 
Hongrie,  et  non  par  aucune  partie  Sarma- 
tienne,  qui  luy  soit  subiecte.  Laissant  donc 
la  Chersonese  Taurique  fault  voir  les  peuples 
proprement  nommez  Sarmates,  sans  spéci- 
fier les  parties  et  prouinces  par  moy  mises 
en  auant  et  comprinses  souz  le  mot  géné- 
rique de  Sarmatie  européenne.  Or  ceux 
qui  sont  en  leur  distinction  ainsi  particulie- 

rement  nommez,  s'estendent  vers  l'Océan 
Sarmatic  :  la  ville  principale  desquels  est 
près  le  fleuue  Borystkene,  ou  Neper,  qui  fut 
iadis  nommée  Olbie ,  et  à  présent  Strapenot , 
à  cause  qu'elle  n'est  guère  loin  de  la  mer, 
gisant  à  cinquante  sept  degrez  O.  de  longi- 
tude, quarante  neuf  degrez  O.  de  latitude. 
Et  est  ceste  ville  comme  le  marché  de  tout 
le  païs ,  s'y  exploictant  de  toutes  sortes 
de  marchandises.  Le  long  de  la  mer  et 
grandes  riuieres  se  trouuent  d'assez  belles 
villes  pour  le  païs,  toutes  palissées  etbasties 
de  bois,  comme  Chabardi,  Cremin,  Nigro- 
poli,  Nouogordet,  et  Toroque.  Les  vnes  sont 
tirant  à  l'est  sur  la  Tane,  les  autres  à  l'ouest 
sur  le  Neper,  dans  lequel  s'escoule  Boq  , 
qui  sort  des  mesmes  sources  du  Borysthené, 
scauoir,  du  mont  Peuca  :  mais  des  monts 
Riphees  y  abordent  Occa,  venant  de  la  Mos- 
couie,  Pesne  de  la  Tartarie  Asiatique,  Pselle, 
Arelleet  Samor,  lesquelles,  venant  toutes  de 
l'est,  font  grandement  croistre  le  cours  du 
Borysthené,  qui  entre  en  mer  en  vn  goulfe, 
dit  de  Pedie,  vers  les  Paluz  nommez  Amado- 

%\ies.  Tant  que  les  chrestiens  trafîquoient  li- 
brement de  ce  costé,  le  païs  en  estoit  plus  ri- 
che que  maintenant,  là  où  ils  viuent  sans 
rien  faire,  que  s'adonner  à  la  chasse  et  au 
pasturage.  Et  pource  que  en  toute  ceste  con- 
trée ce  ne  sont  que  grandes  et  profondes  fo- 
Tests,  depuis  que  on  a  passé  les  Paluz  Meo- 
tides,  et  que  la  mesme  façon  de  vie,  de  laquelle 
vsent  les  Tartares,  est  aussi  vsée  de  ces  Sar- 
mates,  et  que  aussi  ils  sont  si  voisins  des 
Moscouites,  que  rien  ne  les  discerne,  si  ce 
n'est  la  riuiere  Azach ,  ie  suis  content  de 
traicter  les  mœurs  de  tous  ensemble,  lors  que 
ie  parleray  des  Moscouites,  lesquels  sont 
vrayement  Sarmates  :  car  ce  qui  estoit  dit 
simplement  Sarmatie  est  dit  maintenant  pe- 
tite Tartarie,  où  le  peuple  est  en  partie  ma- 
hometan,  et  tirant  plus  au  nort  est  idolâtre, 
les  vns  suiets  au  Turc,  sçauoir  ceux  qui  sont 
3e  long  de  la  marine,  les  autres  aux  Mos- 
couites, qui  estendent  leur  empire  bien  auant 
par  delà  le  fleuue  Tanaïs  :  qui  a  esté  cause, 
que  aucuns  ont  tout  nommé  du  tiltre  de 
Moscouie ,  de  laquelle  ie  parleray  à  présent, 

l'ai  cy  deuant  parlé  des  Scythes  (  lors  que 
discourois  de  l'Asie),  lesquels  ont  prins  le 
nom  de  Tartare,  et  veu  en  quoy  et  comment 
s'estend  le  païs  de  Scythie,  comprins  et  par 
l'Asie  et  par  l'Europe,  ainsi  qu'il  a  esté  veu 
par  la  diuision  que  en  fait  la  Tane.  Ce  furent 
ces  Scythes  desquels  les  Romains  ont  eu 
cognoissance ,  et  iusques  auxquels  ils  ont 
estendu  leurs  armes ,  tesmoing  le  lieu  qui 
en  la  Sarmatie  s'appelle  Cantel  de  César,  à 
cause  que  iusques  là  Auguste  César  y 
planta  ses  trophées  comme  long  temps  dé- 
liant luy  auoit  fait  le  grand  roy  Alexandre, 
Ces  Scythes  aussi  ont  peuplé  la  plus  part 
de  l'Europe,  s'espandans  hostilement  par 
icelle  :  comme  lorsqu'ils  passèrent  en  Aile- 
maigne  et  s'arresterent  au  païs  de  Saxe, 
vsans  de  toute  espèce  de  cruauté,  faisans  tout 
passer  au  fil  de  l'espée ,  comme  encor  ils  s'en 
glorifient  et  se  vantent  d'auoir  subiugué 
presque  tout  le  monde.  Et  à  la  vérité,  ça 
esté  vne  braue  nation ,  et  de  peu  vaincue,  et 
qui  a  eu  le  dessus  de  plusieurs.  Les  Celtes, 
d'où  la  Gaule  Celtique  prend  son  nom,  ont 

eu  origine  de  Scythie,  et  les  roys  et  monar- 
ques sont  descenduz  de  ce  sang.  Les  Scythes 
iadis,  oultre  la  naturelle  cruauté  qui  les  ac~ 
compagnoit,  estoient  encor  si  superbes  et 
orgueilleux  que,  guidez  de  ceste  gloire,  ou 
plutost  ignorance,  se  desdaignoient  de  dire 
qu'ils  fussent  descenduz  d'aucune  race 
d'hommes ,  mais  plustost  tenoient  que  les 
abysmes  et  torrens  des  eauës  estoient  leurs 
progeniteurs.  Or  ont-ils  prins  le  nom  d'yne 
haulte  montaigne,  qui  tire  au  nort,  et  se 
ioinct  à  la  grand'  riuiere  Forfal,  que  au- 
cuns Barbares  du  païs  nomment  Araxe, 
laquelle  montaigne  se  nomme  Scythit  Boni- 
phel  Bec,  qui  signifie  blanche  montaigne  : 
et  de  là  vindrent  ces  Scythes  se  ruer  sur  les 
païs  voisins  au  lac  Meotide  et  dans  la  Sarma- 
tie  d'Europe,  qui  est  à  présent  la  Moscouie. 
Iaçoit  que  plusieurs  empereurs  de  Rome 
ayent  chastié  ceste  nation,  si  est-ce  que  Au- 
relian,  qui  succéda  à  Claude  Flauie,  leur 
donna  plus  d'estorce  et  fascherie  que  tout 
autre,  après  qu'il  eut  vaincu  Zenobie,  Roy  ne 
des  Palmireniens,  quoy  qu'il  fust  fils  d'vn 

paisan.  On  dit  que  ce  fut  le  premier  d'entre 
les  empereurs  de  Rome  qui  onc  porta  cou- 
ronne impériale  et  qui  se  vestit  de  drap  d'or. 
Il  fut  tué  près  de  Constantinople  par  vn  sien 
secrétaire,  à  cause  de  sa  cruauté,  en  l'an 
sixième  de  son  empire,  et  de  nostre  seigneur 
septante  neuf.  Encor  furent  affligez  ces  Scy- 
thes et  Sarmates  par  Valentinian  :  mais  à  la 
fin  ce  fut  sa  grand'  perte,  car  les  Huns,  et 
autres  de  ces  régions,  s'espandirent  ès  terres 
de  l'empire,  où  ils  exercèrent  de  telles  cruau- 
lez  que  ce  Valentinian  fut  par  eux  bruslé 
dans  vn  village,  l'an  de  grâce  trois  cens  sep- 
tante six,  et  perdit  trois  légions  d'hommes, 
et  le  nombre  de  chaque  légion  estoit  grand. 
Mais  ie  ne  m'amuseray  pas  tant  à  ces  dis- 
cours, que  ne  vienne  au  nœud  de  la  matière, 
et  que  ne  sçache  qui  sont  ceux  que  à  présent 
on  appelle  Moscouites,  et  de  quelle  estendue 
sont  leurs  terres  et  seigneuries.  C'est  sans 
doubte  près  le  Tanaïs,  ou  Don,  que  ont  iadis 
habité  les  Eoxolans  que  à  présent  on  nomme 
Russiens  :  le  seigneur  desquels  est  le  grand 
duc  de  Moscouie,  la  iurisdiction  duquel 

passe  iusques  en  Asie,  au  fleime  Volga,  que 
on  nomme  en  leur  langue  le  Dit  :  et  ce,  tirant 
à  l'est.  Au  nort,  leur  est  la  terre  incongnue, 
et  la  mer  glaciale,  tirant  à  Finlandie,  et  vers 
la  Gotthie  et  païs  de  Sueve  :  au  su,  la  mer 
Maiour  et  Paluz  Meotides  :  et  à  l'ouest,  la 
Transsyluanie  et  Polongne.  Ainsi  iadis  le  païs 
de  Lituanie  estoit  comprins  soubz  ceste  iuris- 
diction,  là  où  à  présent  il  obéit  au  roy  de  Po- 
longne, et  a  esté  cause  de  plusieurs  grandes 
guerres  entre  ces  deux  puissantes  nations. 
Or  iaçoit  que  les  modernes  tiennent  que  ce 
peuple  Russien  ayt  prins  son  nom  de  la  ville 
principale  du  païs,  qu'ils  appellent  Mos- 
quua,  si  est-ce  qu'il  me  semble  que  ce  nom 
vient  de  plus  loin  *,  veu  que  le  bastiment  de 
ceste  ville  est  d'assez  fresche  mémoire2,  sça~ 
chant  que  les  anciens  ont  eu  cognoissance  de 
certain  peuple  Scythique,  et  non  esloigné  de 

l  En  effet,  ce  nom  vient  de  retch  {parole),  de  même 
que  celui  de  slave  a  évidemment  slovo  pour  racine  syno- 
nyme, comme  nous  l'avons  ailleurs  observé.  V.  Hammer, 
Sur  les  origines  russes,  Saint-Pétersbourg,  1827. 

%  Moscou  a  été  fondée  par  Iouri  Dolgorouki  en  1147, 

Tana'ïs ,  qui  s'appelloit  Mosche ,  lequel  habi- 
toit  la  propre  région  qui  à  présent  se  nomme 
Moscouie ,  laquelle  est  fort  voisine  de  l'Asie. 
Mais,  pour  en  parler  à  la  vérité,  elle  est 
ainsi  nommée  d'vn  fleuue  nommé  Mosquua , 
lequel  sort  du  duché  Otvuer,  non  loin  du 
lieu  dit  Oleschno ,  et  de  là  vient  iusques  à  la 
ville  chef  du  païs  :  et,  ayant  receu  plusieurs 
riuieres ,  se  tourne  vers  l'Orient  et  se  rend 
dans  le  grand  fleuue  l'Occa ,  et  puis  s'en  va 
dans  la  mer  -de  Bacchu,  ditte  Caspie.  le 
sçay  bien  que  auparauant  elle  arrouee  plu- 
sieurs contrées  et  prouinces,  suiettes  tant 
au  chrestien  Grecisant  que  au  prince  des 
Tartares:  et  quatre  bonnes  lieues  auparauant 
qu'elle  rende  son  tribut  dans  ceste  mer  se 
présente  vn  archipelague  d'isles ,  qui  sont 
dix-sept  en  nombre ,  la  plus  part  peuplées  de 
pauures  gens  qui  ne  viuent  que  de  la  pesche  ; 
les  autres  sont  du  tout  deshabitees ,  hors  mis 
de  quelques  oiseaux  qui  y  repairent.  Ce  fut 
en  ces  païs  là  où  les  Moscou ites  perdirent 
tant  d'hommes  et  donnèrent  matière  de  gloire 
au  roy  Sigismond ,  et  y  demeurèrent  sept  à 

huict  mil  hommes,  qui  furent  desfaits  par  ce 
vaillant  capitaine  Iean  Boratin  :  auquel  con- 
flict  furent  aussi  occis  plusieurs  grands  sei- 
gneurs de  Lituanie,  et  quelques-vns  des  plus 
fauorits  courtisans  de  la  su  y  te  du  roy.  Ceste 
victoire  auoit  esté  predicte  par  vn  certain 
Polonnois,  homme  de  bonne  vie,  comme  i'es» 
père  vous  dire  ailleurs ,  discourant  de  la  mo- 
narchie polonnoise.  Mais  celle  cy  n'est  rien  au 
pris  de  celle  remarquable  bataille  que  gaigna 
ledit  Sigismond ,  soubz  la  conduite  de  Con- 
stantin Ostroge  et  Iean  Suirzoue ,  en  laquelle 
demeura  sur  le  champ  quelques  trente  deux 
mil  Moscouites ,  sans  les  blessez,  et  ceux  qui 
furent  emmenez  prisonniers  :  entre  lesquels 
estoient  les  principaux  chefs  de  leur  armée. 
Le  duc  Basile ,  qui  auoit  auant  obtenu  plu- 
sieurs belles  victoires  contre  les  Tartares,  fut 
si  courroucé  de  telle  perte  que  le  reste  des 
capitaines  qui  se  sau Lièrent  furent  tous  pas- 
sez par  le  pendant.  Or  ceste  riuiere  Mosquua 
est  fascheuse  à  nauiguer,  à  cause  des  plis  et 
tours  qu'elle  fait ,  et  principalement  entre  les 
villes  de  Moscouie  et  Colonne,  là  où  auec  ces 

tourdions  elle  retarde  fort  les  marchans  , 
allai] s  de  l'vne  ville  à  l'autre.  Elle  est  peu 
fertile  en  poisson  et  n'en  porte  presque  aucun 
de  qui  Ion  doiue  faire  compte.  Quant  à  la 
prouince ,  elle  n'est  pas  si  large  que  longue , 
et  non  guère  fertile  comme  celle  qui  est  sa- 
blonneuse :  tellement  que  le  terroir  gaste  les 
fruicts ,  ou  par  trop  grande  abondance  d'hu- 
meur, ou  surmonté  de  seicheresse.  Au  reste, 
quelquefois  les  rigeurs  froides  de  l'Hyuer  y 
sont  si  violentes  et  insupportables  que  le 
froid ,  surmontant  les  chaleurs  du  soleil,  em- 
pesche  que  les  semences  ne  viennent  à  leur 
perfection  et  maturité;  et  y  est  aucunefois 
l'Hyuer  si  fascheux  que  tout  ainsi  que  par- 
deçà  nous  voyons  que  la  terre  se  creuasse 
de  la  force  des  chaleurs  véhémentes  de  l'Esté, 
ainsi  en  aduient  il  là  pour  le  grand  hasle  et 
seiches  froidures  qui  assaillent  celle  terre. 
Voire  y  est  le  froid  si  aigu  et  pénétrant  que 
leurs  pauures  Gonecz  (car  ainsi  appellent  ils 
les  chartiers)  sont  trouuez  souuent  tous  tran- 
sis et  morts  de  froid  sur  leurs  chariots.  Mais, 
grand'  merveille ,  il  aduient  aussi  telle  fois 

que  l'ardeur  du  chault  brusle  tellement  les 
fruicts  et  semences  qu'on  ne  peult  rien  re- 
cueillir :  et  qui  plus  est ,  plusieurs  bourgs  , 
forests  et  champs  cultivez ,  sont  bruslez^de 
telle  ardeur  et  rebat  du  soleil,  ainsi  qu'il  y 
aduint  l'an  mil  cinq  cens  trente  cinq,  et 
comme  de  nostre  temps  aussi  en  est  aduenu 
en  Angleterre ,  païs  assez  froid.  Si  c'estoit 
sur  vne  montaigne  bitumeuse  ou  sulfurée  que 
cela  fust  aduenu ,  comme  à  Puzzol  ou  Mon- 
gibel ,  la  raison  en  seroit  aisée  r  mais  en  vne 
grand'  planure,  en  vn  païs  tresfroid,  cela  est 
à  considérer  de  plus  près.  le  sçay  bien  que  la 
seule  expérience  m'oste  du  danger  de  n'estre 
point  creu  en  cecy  :  veu  que  telles  exhala- 
tions ardentes  aduiennent  souvent ,  mais  ès 
païs  qui  sont  secz  de  leur  naturel ,  ce  qui 
sert  fort  à  la  raison  de  mon  histoire.  Car 
estant  le  païs  moscouite  sablonneux  et  are- 
neux,  et  l'arène  de  nature  fort  seiche,  tout 
aussi  tost  que  l'humeur  luy  default,  n'est 
inconuenient ,  que  y  estant  le  chault  d'esté 
plus  violent  que  de  coustume ,  il  ne  seiche 
bien  tost  l'humeur  estant  en  ce  terroir,  le- 

quel ,  eschaufîé  et  bruslant ,  agit  en  la  ma- 
tière seiche  qui  luy  est  proche.  Et  ainsi  l'vn 
sec  approchant  de  l'autre ,  et  aydez  de  l'ar- 
deur du  soleil ,  facilement  le  feu  s'y  prend  et 
y  fait  le  degast  que  dessus  :  veu  que  Ion  sçait 
que  le  feu  a  son  origine  aussi  bien  de  la  sic- 
cité  que  de  la  chaleur,  car  il  participe  de  l'vn 
et  de  l'autre.  Iaçoit  que  ie  pense  que  cecy 
procedast  plus  de  quelque  punition  diuine 
que  des  causes  naturelles,  quelque  appa- 
rence qu'il  y  ayt  en  elles.  Or,  auant  que  venir 
à  la  description,  fault  sçauoir  quelle  est  l'ele- 
uation  de  la  ville  de  Moscouie ,  laquelle  gist 
à  cinquante  huict  degrez  de  longitude  et  qua- 
rante six  de  latitude ,  ayant  son  plus  long 
cour  de  douze  heures  et  vn  quart.  Et  d'au- 
tant que  ceste  ville  est  celle  qui  approche  le 
plus  l'Orient  de  toutes  celles  du  païs  qui  est 
vers  le  septentrion ,  posée  sur  l'extrémité  de 
l'Europe,  et  non  trop  esloignes  du  fleuue 
Tanaïs,  non  toutefois  si  orientale  que  d'autres 
que  ie  nommer ay  cy  après  ,  lesquelles  toutes 
sont  attournees  et  ceinctes  de  bocages  :  car 
tout  le  païs  est  reuestu  de  forest  de  haulte 

fustaye,  tellement  que  ès  champs  mesmes 
qui  sont  cultivez,  vous  voyez  de  gros  troncs 
d'arbres,  qui  seruent  d'indice  que  c'estoient 
des  forests  continuées ,  et  abonde  assez  en 
viures ,  à  cause  du  grand  travail  et  peine  que 
y  prennent  les  paures  laboureurs  ;  mais  le 
reste  fault  qu'ils  le  recouurent  de  leurs  voi- 
sins ,  à  cause  que  l'buyle ,  l'espice»  et  les 
fruicts  ne  s'y  trouuent  point,  pource  que 
leurs  arbres  fruictiers  portent  bien ,  mais  ce 
sont  des  fruicts  sans  goust  ne  saueur,  et 
mesmes  ne  se  nourrissent  aucunes  cerises  , 
noix ,  auelines ,  et  telles  autres  espèces  de 
fruicts,  comme  Ion  fait  ès  autres  contrées, 
le  vous  laisse  à  penser  s'il  seroit  possible  que 
la  vigne  y  peust  profiter.  Retournant  donc 
à  nostre  ville  et  description  d'icelle,  et  autres 
chefs  des  prouinces  de  Moscouie  :  elle  est 
fort  grande ,  et  toute  bastie  de  bois,  et  semble 
plus  grande  de  loin  qu'elle  n'est  point , 
pource  que  en  chacune  maison  il  y  a  des 
iardins  et  courts,  qui  font  l'espace  delà  ville 
plus  grande  qu'elle  n'est  :  et  y  ayde  encore 
plus  ce  que  les  artisans  qui  vsent  de  feu  sont 

loin  séparez  des  autres  :  voire  entre  eux 
mesmes  il  y  a  des  prez  et  champs ,  qui  font 
parade  de  la  grandeur  de  leur  ville,  aussi 
bien  qu'au  grand  Caire*  Non  loin  de  là  on 
voit  quelques  maisonnettes  delà  le  fleuue,  où 
n'a  pas  longtemps  estoit  vne  ville  nommée 
Naly,  qui  signifie  autant  que,  Verse  à  boire  : 
d'autant  que,  comme  il  ne  soit  permis,  sinon 
quelques  iours  de  l'an  ,  aux  Russiens  et 
Moscouites  de  s'enyurer,  le  prince  nommé 
Basile  donna  licence  à  ses  gardes  de  boire 
à  leur  fantaisie  en  ce  lieu  :  car  toute  puis- 
sance dépend  du  duc,  tant  en  l'Estat  Ec- 
clesiatic,  que  ès  choses  de  la  police  :  et  feit 
cecy,  à  fin  que  par  l'exemple  des  siens ,  le 
reste  de  ses  suiets  ne  se  dispensast  de 
rompre  la  loy  de  longtemps  ordonnée.  La 
cause  pourquoy  ceste  ville  apparoist  si 
grande ,  c'est  qu'elle  n'est  point  limitée  par 
aucune  forte  muraille,  fossé,  rempart  ou 
autre  espèce  de  munition.  Bien  est  vray,  que 
les  places  sont  closes  auec  des  trefs  et  poul- 
tres,  où  le  guet  est  assis  de  nuict  :  lequel  s'il 
trouue  aucun  y  passant,  il  le  bat,  ou  deualise. 

ou  meine  en  prison,  sinon  que  ce  soit  quelque 
riche  ou  puissant  bourgeois,  ou  gentilhomme, 
lesquels  ils  sont  tenus  conduire  en  leurs  mai- 
sons :  et  est  assis  vn  tel  guet  ès  lieux,  par 
lesquels  on  peult  entrer.  La  ville  est  enclose 
(du  Nort)  du  fleuue  Iausa,  lequel  entre  dans 
la  Mosquua ,  qui  aussi  arrouse  la  dite  ville 
de  la  part  de  l'Est  :  et  ces  riuieres  seruent  de 
forteresse  et  de  garde  à  la  ville.  Sur  le  Iausa 
y  a  force  moulins,  qui  sont  pour  la  publique 
vtilité  des  citoyens.  Et  ce  qui  est  du  corps 
de  la  ville,  est  basty  la  plus  grande  part  de 
bois ,  sauf  quelque  temple ,  comme  celui 
qui  est  dédié  à  la  Vierge  Marie ,  et  celuy  de 
sainct  Michel.  Au  premier  est  le  siège  des 
archeuesques ,  et  y  sont  inhumez  les  deux 
prélats  qui  furent  cause  que  le  grand  duc  de 
Russie  feit  ceste  ville  le  siège  de  sa  seigneurie, 
à  sçavoir  sainct  Alex  et  sainct  Pierre  le  mi- 
raculeux :  mais  à  sainct  Michel,  sont  enter- 
rez les  seigneurs  et  princes  souverains  de 
Moscouie,  depuis  le  duc  Iean,  qui  fut  fils 
du  prince  Daniel.  Au  milieu  de  la  ville,  est 
le  chasteau  du  duc,  tout  basty  de  brique  et 

est  fortifié,  pour  auoir  d'vne  part  le  fleuue 
Mosquua ,  qui  ceint  ses  murailles ,  et  de 
l'autre  vneriuiere,  nommée Neglima,  laquelle 
sort  de  quelques  paluz  voisins  de  la  .ville ,  et 
puis  approchant .  icelle  fait  la  forme  d'vn 
estang  ,  puis  courant,  remplit  les  fossez  da 
chasteau ,  soubz  lequel  enfin  se  va  ioindre 
auec  le  Mosquua.  Ce  chasteau  est  si  grand 
que ,  oultre  que  le  prince  et  son  train  y  lo- 
gent, encore  y  a  il  espace  pour  les  frères  du 
dit  Seigneur  et  pour  l'archeuesque  et  autres 
seigneurs  du  païs,  lesquels  neantmoins  ha- 
bitent en  des  maisons  de  bois.  Il  y  a  aussi 
assez  bon  nombre  d'églises,  tellement  que  on 
iugeroit  que  ce  fust  quelque  belle  ville  :  mais 
n'y  a  rien  qui  soit  fait  de  muraille  toute  en- 
tière de  pierre,  que  le  corps  d'hostel  du  duc , 
et  les  rempars  et  murailles.  Et  ne  pensez  pas 
que  tel  édifice,  ne  sa  description  ou  modelle , 
soit  sorty  de  la  teste  de  ces  barbares1,  ains  ce 

1  L'architecture ,  dit  Karamzin ,  n'est  pas  ce  dont  nous 
pouvons  nous  vanter  le  plus.  Entièrement  adonnés  à  l'ac- 
tivité qu'exige  la  guerre ,  vivant  au  milieu  des  alarmes , 

furent  des  ouuriers  d'Italie,  que  le  duc  feit 
venir  avec  prières  et  promesses  de  grande 
recompense  :  à  quoy  il  ne  leur  faillit  point. 
Aussi  le  bastiment  en  ses  lineatures ,  com- 
partimens  et  mesures ,  ne  doit  guère  aux  pa- 
lais superbes  que  on  fait  pardeçà  :  au  moins 
entant  que  on  peult  obseruer  d'architecture 
en  vne  chose  qui  est  pressée ,  et  où  vous  n'a- 
uez  point  les  matériaux  à  plaisir.  Il  est  vray 
que  à  présent  ils  s'y  addonnent,  et  bâtissent 
de  brique,  le  moins  grossement  qu'il  leur  est 
possible.  Le  païs  y  est  si  sain,  que  de  là 
iusques  pardel  à  la  source  du  Tanaïs,  il  n'est 
homme  qui  ayt  ouy  dire  que  aucun  y  ayt 
esté  touché  ou  infecté  de  peste  :  mais  bien  y 
règne  vne  sorte  de  maladie  de  teste,  qu'ils 
appellent  en  leur  langue  Vvretze,  c'est  à  dire 
chaleur,  à  cause  que  ceux  qui  en  sont  at- 
teints meurent  en  peu  de  iours.  Eux  estans 
en  païs  si  sain,  si  quelqu'vn  y  vient  de  Nouo- 

exposant  leur  vie  à  de  continuels  dangers,  nos  ancêtres 
firent  peu  de  progrès  dans  l'architecture ,  qui  demande  du 
temps,  du  repos  et  de  la  patience  (  Hist.  de  Russ.,  I,  c.  3). 

gardie,  Smolentzko  ou  Plescouie,  qui  sont 
Prouinces  suiettes  au  duc  Russien ,  et  que  la 
peste  soit  en  quelqu'vne  de  ces  régions, 
quelque  loin  qu'il  y  ayt,  si  ne  vous  laisseront 
ils  point  approcher  de  leur  ville.  Au  reste,  les 
habitans  de  Moscouie  sont  les  plus  cauteleux 
et  trompeurs  de  tout  le  païs  septentrional l, 
et  de  mauuois  affaire  au  trafic,  à  cause  que 
iamais,  ou  peu  souuent,  ils  ne  vous  gardent 
foy  ;  et  sçachant  bien  que  on  se  desfie  d'eux , 
à  cause  de  telle  desloyauté,  vous  n'auez 
garde,  s'ils  ont  afîaire  aux  marchans  loin- 
tains, qu'ils  se  disent  estre  natifs  de  la  ville 
de  Moscouie,  ains  de  quelque  autre  lieu  qu'ils 
sçauront  estre  mieux  renommé.  Or  voila  la 
ville  principale  descripte.  Il  fault  suyvre  par 
rang  les  autres  ,  desquelles  chacune  est  chef 
de  prouince.  Mais  ces  departemens  sont  petits 

1  Si  l'auteur  veut  dire  qu'ils  sont  rusés,  on  me  permettra 
de  remarquer  avec  M.  de  Custine,  (let.  x) ,  —  chez  lequel 
on  peut  trouver  a  redire  beaucoup  de  choses  mais  assuré- 
ment pas  celle  de  nous  avoir  flattés, — que  personne  n'a  le 
droit  de  leur  reprocher  cette  conséquence  trop  naturelle  de 
leur  situation. 

ret  égaux  à  plusieurs  petits  bailliages  de 
France,  selon  que  les  villes  sont  près  Fvne 
de  l'autre  :  car  de  leurs  iurisdictions  depen  - 
dent  le  nom  des  prouinces.  La  première  que 
on  rencontre  est  Vvoldimerie ,  qui  est  vne 
grande  ville,  ayant  vn  chasteau  fait  de  bois, 
tout  ainsi  aussi  que  la  ville  est  bastie  :  laquelle 
fut  iadis  le  chef  et  métropolitaine  de  toute 
la  Russie,  depuis  Vvoldemir  duc ,  qui  fut  le 
premier  chrestien,  et  qui  épousa  Anne,  sœur 
des  empereurs  de  Constantinople,  Constantin 
et  Basile,  en  Tan  de  grâce  neuf  cens  nonante, 
régnant  Hue  Capet  en  France,  Suene  en  Da- 
nemarc,  Olaus  en  Noruege,  Sigismond  en 
Bourgongne,  et  Baienus  en  Bulgarie.  Depuis 
ce  duc  Vvoldemir  (qui  donna  le  nom  à  ceste 
ville)  elle  fut  chef,  iusques  à  Iean,  fils  de 
Daniel,  qui  transporta  le  siège  à  Moscouie,  et 
regnoit  en  Tan  de  nostre  salut  mil  trois  cens 
nonante  1 .  Or  est  ceste  ville  bastie  entre  les 

i  Cette  date  est  inexacte.  Ivan  I  est  mort  le  31  mars  1341, 
après  un  règne  de  vingt- deux  ans.  C'est  le  premier  sou- 
verain russe  qui  ait  pris  le  titre  de  grand  prince  de  toutes 
les  Russies  et  conçu  le  projet  de  fondre  en  sa  faveur  tous 

deux  riuieres  de  Volga  et  Occa,  lesquelles  se 
vont  rendre  dans  la  mer  Caspie,  et  est  esloi- 
gnee  de  la  ville  de  Moscouie  quelques  trente 
six  lieuës  d'Allemaigne,  en  lieu  si  fertil,  que 
vne  mesure  de  bled  semée  en  rapporte  vingt 
cinq  et  trente  par  fois.  Par  icelle  passe  la 
riuiere  nommée  Clesme ,  venant  de  l'ouest , 
d'vn  lac  près  d'vn  bourg,  nommé  Lenovu,  et 
puis  entre  dans  Occa,  près  de  Nouogardie ,  à 
vne  ville  appelée  Muron.  De  tous  autres 
costez  elle  est  enclose  de  grandes  et  profondes 
forests.  La  ville  de  Muron  est  à  vingtquatre 
lieuës  de  Vvoldimerie ,  et  fut  iadis  vne  prin- 

les  apanages  en  une  vaste  monarchie.  Pour  la  réaliser,  il 
alla  solliciter  la  protection  et  le  secours  d'Usbek  contre  le 
prince  de  Tver,  que  ce  khan  tatar  fit  lâchement  égorger 
dans  sa  horde;  il  obligea  le  chef  de  l'Église  russe  de  trans- 
porter sa  résidence  de  Vladimir  à  Moscou  et  d'abaisser  son 
autorité  spirituelle  au  service  de  sa  politique.  Il  est  sur- 
nommé kalita ,  qui  signifie  bourse ,  parce  qu'il  en  portoit 
toujours  une  a  sa  ceinture  afin  de  ne  jamais  refuser  à  un 
pauvre.  Les  princes,  quand  ils  ne  périssoient  pas  sur  le 
champ  de  bataille  ou  par  le  fer  des  assassins ,  revêtoient 
l'habit  monastique  aux  approches  de  la  mort  ;  Ivan  ne 
manqua  pas  à  cet  usage  et  finit  ses  jours  dans  un  couvent 
de  Moscou, 

cipauté,  les  habitans  de  laquelle  s'appelloient 
Muromanes,  qui  abondent  en  miel,  poisson, 
et  diuerses  peaux  d'animaux  de  plusieurs 
sortes.  Sur  l'assemblée  que  font  les  deux 
grands  fleuues  Occa  et  Volga  est  assise  la 
ville  de  Nouogardie ,  que  autres  nomment 
Novigorod,  et  quelques  autres  Novigrod,  en 
laquelle  Basile,  duc  de  Moscouie,  dernier 
decedé  ,  a  fait  bastir  vn  chasteau  en  forme 
de  forteresse ,  sur  vn  escueil  et  rocher  :  et 
est  loin  de  Moscouie  près  de  cens  lieues,  esga- 
lant  en  fertilité  le  terroir  de  Vvoldimerie  :  et 
est  cette  ville  la  dernière  des  chrestiens  do  ce 
costé,  tout  le  reste  tenant  la  loy  mahometique. 
Car  iaçoit  que  le  duc  Russien  ayt  encore  vn 
chasteau  pardelà,  nommé  Zura,  et  passe 
plus  auant,  et  ayt  soubz  sa  puissance  les 
Czeremisses,  peuples  tendant  au  Nort,  par- 
delà  le  fleuue  Volga,  ou  Delgel,  et  vne  autre 
nation  dite  Mordivua,  si  est-ce  que  ces  Czere- 
misses jie  sont  point  chrestiens  :  aussi  ont- 
ils  esté  conquis  sur  le  grand  ïartare.  Or  y  a  il 
deux  sortes  de  Czeremisses  :  ceux  qui  sont 
delà  le  fleuue  Volga,  et  ceux  qui  sont  voisins 

de  Nouogardie ,  que  on  appelle  le  hault  pais , 
non  qu'il  soit  montaigneux ,  non  plus  que  le 
reste  de  la  Moscouie,  mais  pource  qu'il  y  a 
quelques  collines  où  ce  peuple  mahometain 
habite.  Du  costé  du  su  vient  vne  riuiere  nom- 
mée Sore,  laquelle,  tournant  à  l'est,  se  va 
ioindre  au  Volga,  par  dessoubz  Nouogardie , 
quelque  vingthuict  lieues ,  et  sur  l'entrée  de 
laquelle  est  bastie  la  ville  de  Vvassilgrod. 
Et  c'est  elle  qui  sépare  les  terres  dudit  Tar- 
tare  d'auec  celles  du  duc  Moscouien.  Et 
ainsi  vous  voyez  comme  ce  duc  entre  bien 
auant  dans  l'Asie.  Le  dit  Basile  feit  bastir 
sur  ce  fleuue  Sore  vn  fort  chasteau  nommé 
de  son  nom  Balisouugorod,  mais  oultre  la 
riuiere,  qui  a  esté  cause  de  grandes  guerres 
entre  les  Moscovites  et  Tartares.  Et  non  loin 
de  là  se  voit  le  fleuue  Moscha,  lequel  aussi 
vient  du  su  et  va  tomber  dans  l'Occa,  près 
d' vne  ville  nommée  Cassimovugorod ,  que  le 
prince  moscouite  a  donné  aux  Tartares  pour 
y  habiter  :  les  femmes  desquels  nourrissent 
leurs  ongles  pour  ornement  et  tousiours  mar- 
chent nue  teste  et  les  cheveux  estendus. 

estans  dans  leurs  maisons,  et  souuentefois 
ailleurs*  Depuis  ce  fleuue ,  tant  vers  l'ouest 
que  vers  le  su ,  s'offrent  de  grandes  et  pro- 
fondes forests,  où  se  tiennent  les  peuples 
nommez  Mordvues,  lesquels  sont  differens  et 
en  religion  et  en  langage  au  reste  des  Mos- 
coùites,  quoy  qu'ils  obéissent  à  mesme  sei- 
gneur. Ils  sont  si  sauiiages  qu'on  ne  sçauroit 
dire  s'ils  sont  mahometans  ou  idolâtres,  car 
chrestiens  ne  sont-ils  point  :  gens  toutefois 
vaillans,  et  qui  sont  en  guerre  perpétuelle 
auec  les  voleurs  de  Tartarie  et  vsent  d'arcs 
fort  longs ,  en  quoy  ils  sont  tresexperts  :  bons 
laboureurs  et  qui  viuent  de  venaison  et  de 
miel ,  n'ayant  autre  richesse  que  les  peaux 
des  animaux  qu'ils  occient  à  la  façon  des  au- 
tres. Passé  ce  peuple,  vous  venez  à  la  prin- 
cipauté de  Rezan ,  prouince  posée  entre  Occa 
et  le  Tanaïs ,  ayant  vne  ville  de  mesme  nom , 
non  loin  du  fleuve  Occa  :  et  y  auoit  iadis  vn 
cbasteau  ,  nommé  Iaroslavv ,  mais  à  présent 
on  ne  voit  que  les  marques  des  seuls  ruines. 
Non  loin  de  Rezan  ,  la  riuiere  fait  vne  belle 
isle,  nommée  Sirub,  iadis  principauté,  le 

duc  de  laquelle  n'estoit  suiet  ny  bommagea- 
ble  à  personne.  Mais  enuiron  Tan  mil  cinq 
cens  quarante  huict,  comme  trois  frères,  sei- 
gneurs dudit  païs,  eussent  discorde  et  que  le 
troisième  eust  suruescu  à  ses  frères  morts  en 
la  bataille  (car  c'est  vn  peuple  des  plus  fu- 
rieux de  toute  la  contrée)  il  requist  au  prince 
moscouite  qu'il  luy  permit  tenir  en  mesme 
souveraineté  que  ses  prédécesseurs  :  ce  qu'il 
eust  fait,  mais  il  entendit  qu'il  s'allioit  auec 
quelque  prince  tartare ,  qui  fut  cause  que  le 
Russien  se  saisit  de  la  terre  et  distribua  les 
habitans  en  diuers  lieux ,  à  fin  qu'ils  ne  feis- 
sent  point  reuolte.  Et  ce  pendant  le  seigneur 
de  Rezan  s'enfuyt  en  Lituanie,  craignant 
qu'on  ne  le  feist  mourir,  pour  se  rendre  en  la 
cour  du  roy  de  Polongne,  perpétuel  ennemy 
du  Moscouite.  Le  terroir  de  Rezan  est  le  plus 
fertil  et  le  plus  abondant  de  toute  la  Mosco- 
uie,  là  où  les  espies  de  bled  croissent  si 
epaissement  que  on  n'y  peult  passer  que  à 
grand  malaise ,  voire  que  les  cailles ,  nom- 
mées des  païsans  vbechel ,  et  des  Allemans 
vvatchel ,  et  qui  y  font  leurs  petits  ,  n'en  peu- 

uent  presque  sortir  en  volant.  La  volaille  et 
venaison  de  toutes  sortes  n'y  manque  point 
et  y  sont  les  fruicts  meilleurs  que  en  la  con- 
trée proprement  dite  Moscouie.  C'est  près  de  là 
qu'aucuns  ont  voulu  dire  que  sort  le  Tanaïs , 
à  vn  lieu  nommé  Donco ,  qui  fait  que  les  Rus- 
siens  l'appellent  Don.  Autres  disent  qu'il 
vient  de  plus  loin ,  à  sçauoir  des  monts  voi- 
sins de  Finlandie,  que  plusieurs  nient  n'estre 
point.  Or  dit-on  que  le  Don  a  prins  sa  source 
là  parce  que  c'est  en  cest  endroit  qu'il  com- 
mence à  porter  et  estre  nauigable  et  que  les 
marchans  d'Asoph,  Caphe  et  Constantinople 
prennent  là  leur  marchandise  et  la  chargent 
durant  l'automne ,  veu  que  le  reste  de  l'an  ce 
fleuue,  ou  il  gele,  ou  bien  n'a  point  assez 
d'eauë  pour  porter  les  vaisseaux  chargez.  Ce 
fleuue  donc  tant  fameux ,  qui  sépare  l'Asie 
d'auec  l'Europe ,  sort  d'vn  lac ,  nommé  en 
langue  russienne  Iuuano  vuosero,  qui  signi- 
fie le  lac  de  Iean ,  lequel  est  tresgrand  et 
spacieux,  enuironné  d'vne  forest  de  gran- 
deur incroyable,  qu'aucuns  appellent  Oco- 
niez-Kilies ,  et  les  Scythes  Yeriphanovv  : 

de  laquelle  prend  aussi  sa  source  vne  autrë 
riuiere ,  nommée  en  la  mesme  langue  Schat, 
qui  a  son  cours  à  l'occident.  Mais  puis  que  le 
lac  est  si  grand  ,  qu'il  tient  trois  cens  lieues 
de  circuit ,  qui  empesche  que  le  Tanaïs  ne 
sorte  des  monts ,  et  passe  par  ce  lac ,  comme 
faist  le  Rhosne  par  celuy  de  Geneue ,  et  le 
Rhin  par  celuy  de  Constance  1  Au  reste  plu- 
sieurs tiennent ,  que  sa  source  vient  de  la 
forest  nommée  Iepiphanovuliez ,  laquelle  est 
encore  par  delà  le  lac  susdit  :  et  prend  le  Don 
ou  Tanaïs  son  cours  tout  droict  à  l'est ,  et , 
entre  les  royaumes  de  Cazan  et  Astrachan , 
s'esloigne  du  fleuue  Eldel,  ou  Volga  :  puis, 
tournant  son  cours  vers  le  midy,  fait  les  Pa- 
luz,  que  on  dit  Meotides.  Près  du  lieu  Donco, 
où  Don  commence  à  estre  nauigable ,  est  la 
ville  Tulla  ,  quarante  lieuës  loin  de  Rezan ,  et 
trente-sept  de  Moscouie ,  qui  luy  est  au  su , 
tirant  aux  champestres  déserts  et  solitaires  , 
et  y  passe  vn  fleuue  ayant  mesme  nom  :  et  du 
costé  de  l'est ,  passe  et  arrouse  ceste  ville  de 
Tulla ,  vn  autre  fleuue  nommé  Vppa ,  et  puis 
se  ioint  à  la  riuiere  Tulla ,  et  toutes  deux  se 

vont  rendre  dans  l'Occa ,  près  d'vn  chasteau 
nommé  Odoyovv  :  et  fut  ceste  ville  aussi 
n'a  pas  long  temps  tenue  en  souueraineté 
par  ces  seigneurs.  Mais  Basile  en  feit  autant 
que  de  Rezan,  et  autres  païs  voisins.  En 
ces  lieux  on  ne  mesure  pas  le  chemin 
par  lieues ,  ains  par  iournees  ;  et  peult  la 
iournee  reuenir  à  six  lieuës  allemandes ,  de 
façon  que  depuis  la  source  du  fleuue  Tanaïs 
iusques  àsonengoulfement,  y  a  près  de  quatre 
vingts  lieuës  d'Allemaigne.  Mais  qui  voul- 
droit  suyure  le  cours  de  l'eauë,  à  peine  vien- 
droit-on  en  vingt  iours  de  Donco  à  Asopb  ; 
en  laquelle  se  fait  grande  pratique  de  mar- 
chandise de  toutes  sortes  de  peuples  ,  et  est 
franche  à  acheter  et  trafiquer,  et  en  tout  temps 
Ion  peult  librement  aller  et  venir  en  icelle  : 
mais  il  fault  que  chacun  se  pouruoye  deuant 
la  ville.  A  trois  iournees  d'Asoph  (ancienne- 
ment nommée  Tana)  se  va  ioindre  au  vray 
Tanaïs  vne  eauë  dite  le  petit  Tanaïs ,  sur  le- 
quel est  bastie  vne  forteresse  au  pied  d'vne 
haulte  montaigne ,  nommée  en  leur  langue 
Pirkassy-Pieiihorski ,  où  iadis  y  auoit  vne 

colonie  de  chrestiens  grecs.  Près  delà,  en  vn 
lieu  nommé  Velikiprevuos ,  i'ai  sçeu  des 
mesmes  Moscouites  qui  y  au  oient  esté  en 
garnison  pour  la  garde  du  païs,  à  cause  des 
Tartares,  qu'ils  auoient  veu  sur  vn  mont,  que 
on  appelle  Sainct,  certaines  statues  et  images 
sur  des  colomnes,  le  tout  de  marbre  :  qui 
me  fait  penser  que  c'est  le  lieu  que  les  an- 
ciens ont  nommé  les  autels  d'Alexandre.  Et 
est  ce  lieu  à  soixante  huict  degrez  0.  de  lon- 
gitude ,  cinquante  sept  degrés  0.  de  latitude, 
car  les  trophées  d'Alexandre  ne  furent  onc  si 
loin  posez  ,  ny  la  mémoire  d'Achille.  Passé 
que  vous  auez  Tulla ,  vous  arriuez  à  J\fisce- 
neck,  lieu  tout  marescageux  ;  et  y  a  de  Tulla 
iusques  à  ce  lieu ,  trente  lieuës  ,  et  de  Mos- 
couie  tirant  au  su ,  soixante.  Et  à  dixhuict 
lieuës  de  là ,  sourd  et  commence  le  fleuue 
Occa ,  lequel ,  en  vireuoustant ,  tantost  au 
nort ,  puis  au  su  ,  enclost  ledit  Nisceneck  en 
forme  d'vn  cercle ,  comme  aussi  il  fait  les 
villes  Vuorotin,  Coluga,  Cirpach,  Çorsire , 
Colonne ,  Rezan,  Casnnovugorod  et  Mur  on, 
et  en  fin  entre  dans  le  Volga  ou  Eldel  ;  près 

de  Nouogardie  inférieure.  C'est  la  riuiere  de 
Moscouie  qui  porte  le  meilleur  poisson  et  en 
plus  grande  abondance  :  entre  autres  vn , 
qu'ils  appellent  Béluga ,  fort  grand ,  et  qui 
n'a  nulle  espine  ou  areste,  ayant  la  teste 
large,  et  sa  bouche  spacieuse  et  fort  ouuerte. 
En  outre ,  ont  trois  sortes  d'esturgeons,  qu'ils 
appellent  Sterlet ,  Schevuriga  et  Osseter.  S'y 
trouue  aussi  du  petit  poisson  blanc  à  mes- 
nues  escailles  argentines ,  fort  bon ,  et  vne 
espèce  de  beste  semblable  au  Taisson,  que 
l'Espaignol  nomme  Tassugo ,  l'Allemant 
Tachs  oderdax ,  l'Anglois  Bager,  l'Arabe 
Meiper  et  le  Tartare  Zameth,  qui  ne  vit  que 
de  proye  et  sur  tout  de  poisson.  Quant  aux 
autres  espèces  de  poisson ,  elles  viennent  de 
la  mer  au  Volga ,  et  de  là$en  l'Occa.  Des 
sources  d'Occa  sortent  deux  autres  fleuuçs  , 
Sem  et  Schosna  :  le  premier  desquels  passe 
par  Sevuere ,  ville  et  principauté ,  puis  entre 
dans  la  riuiere  Desne,  laquelle  passe  à 
Szerniho,  et  puis  passant  par  la  prouince 
Chiovuie,  entre  dans  Borysthene,  qui  sépare 
les  terres  moscouites  d'auec  celles  du  roy  de 

Polongne ,  et  le  Schosna  s'en  va  tout  droict 
se  lancer  dans  le  Tanaïs.  En  Corsira ,  ville 
et  principauté,  y  a  eu  vn  prince  souuerain, 
mais  le  Russien  l'a  fait  mourir  par  poison ,  il 
y  peult  auoir  quelques  vingt  ans ,  et  s'est 
saisy  de  Corsira  et  Czirpach ,  où  il  y  a  de 
bonnes  mines  de  fer.  En  Colnga  on  fait  de 
beaux  vaisseaux  de  bois  et  autres  vtensiles 
pour  le  mesnage ,  et  c'est  là  où  le  Moscouite 
tient  grand'  garnison  contre  les  courses  des 
Tartares.  Vuorotin  est  aussi  principauté,  qui 
fut  courue  par  les  Tartares  l'an  mil  cinq  cens 
vingt  vn ,  qui  fut  cause  que  le  Turc  en  des- 
pouilla  celuy  qui  en  estoit  prince.  Sevuera  est 
vne  grande  prouince,  le  siège  de  laquelle  fut 
Novuogrodech,  duquel  lieu  iusques  à  la  ville 
de  Moscouie ,  on  compte  cent  cinquante  lieues  ; 
et  s'estend  ce  païs  iusques  au  fleuue  Borys- 
thene,  ayant  de  grandes  solitudes,  et  près  de 
Branski,  vne  longue  et  spacieuse  forest,  peu- 
plée de  bestes  sauuages,  entre  autres  de 
Buffes,  que  les  Allemans  nomment  Bvffel  et 
Meneega  en  langue  de  Tartare,  et  de  Renards, 
des  peaux  desquels  ils  vsent  communément, 

qu'ils  nomment  Puzech,  et  quelques  Aile- 

mans  Fuchl,  et  en  langue  illyrique  Liska,  et 

l'Anglois  Foxe.  Ses  villes  principales  sont 

Starodub,  Potivulo  et  Czeruigovu ,  toutes 

sur  le  fleuue  Occa.  Ceste  prouince  ayant  esté 

ostee  par  Basile ,  grand  duc  de  Russie,  Tan 

mil  cinq  cens  vingt  trois  ,  à  Semetzitz,  grand 

capitaine,  fut  conquise  par  Iean  Basile,  duc 

de  Lituanie ,  qui  en  feit  possesseur  les  ducs 

moscouites  sortis  de  sa  race.  Et  sont  ces  pais 

et  villes  pardelà  la  forest  qui  dure  vingt  quatre 

lieues  de  large.  Apres  vous  trouuez  le  fleuue 

Vgra ,  qui  fut  iadis  la  diuision  de  Moscouie 

et  Lituanie.  Ayant  passé  ladite  forest,  tirant 

au  nort,  venez  à  Smolentzko,  ville  episcopale, 

assise  sur  le  Borysthene,  ayant  vn  chasteau 

vers  le  Leuant,  à  Tentour  duquel  y  a  vn  fossé 

de  deux  toises  et  demie  de  profond  ou  enui- 

ron  :  dans  lequel  y  a  des  bastions  assez  gros 

plantez,  comme  Ion  voit  ès  vignes  d'Autriche, 

à  fin  de  se  garder  des  irruptions  et  courses 

de  leurs  ennemis.  Et  print  le  Moscou ite  ceste 

ville,  n'a  pas  long  temps ,  sur  le  Polonnois  , 

par  la  trahison  d'vn  capitaine  natif  de  Boësme, 

!  c 

qui  y  estoit  commis  pour  la  garder  :  ce  qui 
fut  Tan  mil  cinq  cens  quatorze,  le  trentième 
iour  de  juillet.  De  là  on  vient  à  Mosaistzo1, 
beau  chasteau  assis  sur  le  fleuue  Moschou  : 
et  là  se  tient  souuent  le  duc,  à  cause  du  plai- 
sir de  la  chasse ,  pource  qu'il  y  a  des  Heures 
de  diverses  couleurs.  C'est  aussi  là  qu'il  oyt 
les  ambassadeurs  des  roys  et  princes  qui  en- 
uoyent  vers  luy.  Vers  l'ouest ,  sur  le  fleuue 
Opscha,  quelques  soixantes  lieuës  loin  de  la 
ville  de  Moscouie ,  est  Bièlski ,  ou  Biela ,  ville 
et  principauté,  que  le  Moscouite  a  usurpé  sur 
les  seigneurs  légitimes  et  en  porte  le  tiltre* 
Apres  voyez  Rsovua2,  près  laquelle  est  la  fo- 
rest  Vuolkonzki ,  dans  laquelle  y  a  vn  grand 
paluz  nommé  Fronouu ,  lequel  entre  dans  vn 
lac  dit  Vnolgo ,  qui  fait  vne  riuiere ,  prenant 
le  nom  du  dit  lac  :  laquelle  ayant  engrossy 
son  cours  par  l'entrée  de  plusieurs  autres  lacs 
et  fleuues  en  elle ,  se  va  rendre  en  la  mer 
Caspie  par  vingt  cinq  bouches  :  et  l'appellent 
les  Russiens  du  païs ,  Chvualiuzko ,  et  les 

1  Mojaisk. 

2  Rjéf. 

Tarfcares,  Edileu,  et  autres  encor  le  nom- 
ment Vuolga.  Non  loin  du  lac  Fronouu,  dans 
la  mesme  forest ,  près  vn  village  dit  Dnie- 
pesko,  sourd  le  Borysthene,  nommé  des  ha~ 
bitans  du  païs  Dnieper  du  nom  du  village 
joignant  lequel  est  sa  source.  Près  de  ce  lieu 
y  a  vn  monastère  appellé  la  Trinité,  d'où  sort 
vn  ruisseau  nommé  Niepretz ,  comme  s'ils 
vouloient  dire  Petit  Nieper,  encor  qu'il  soit 
plus  gros  que  l'autre  :  lesquels  se  ioignans 
bien  tost  ensemble,  deuiennent  nauigables. 
Et  c'est  sur  ce  fleuue  que  on  met  les  mar- 
chandises pour  porter  en  Lituanie ,  car  il 
arrousela  plus  part  de  ce  païs  là.  Quelques 
ont  voulu  dire  que  le  Borysthene  ou  Nieper 
et  le  Vvolga  sortoient  d'vne  mesme  source  : 
mais  ils  se  sont  trompez  en  leurs  opinions, 
d'autant  que  Borysthene  court  premièrement 
vers  le  midy  vers  la  ville  d'Vuisma l,  puis  se 
tourne  un  peu  en  Orient  la  part  de  Droho- 
busch,  Smolensco,  Orsa  et  Mogilevuo,  et  de 
rechef  retourne  au  midy  ès  lieux  de  Chiovuo, 


i  Viazma. 

Circassen  et  Otzacovuo,  et  de  là  se  va  rendre 
en  la  mer  Noire,  et  comme  il  approche  la  mer, 
il  s'eslargit  de  sorte  que  plusieurs  ont  estimé 
que  ce  fust  vn  lac.  le  confesse  bien  qu'à  dix 
lieuës  de  son  commencement  ou  source  y  a 
vn  lac  nommé  Dvuina  t  duquel  sort  une  ri- 
uiere  portant  mesme  nom  :  laquelle  tirant  au 
nort ,  à  vingt  lieuës  de  là  se  retourne  au 
midy,  et  près  de  Riga,  ville  métropolitaine  de 
Leyfland,  se  va  rendre  en  la  mer  Germanique, 
que  les  Russiens  appellent  Vvarok-Koye.  Le 
quatrième  fleuue  fameux  est  Lovuaty  beau- 
coup moindre  que  les  trois  autres,  posé  entre 
les  lacs  de  Fronouu  et  Dvuine  :  et  c'est  par  là 
(comme  ils  disent)  que  passa  l'apostre  sainct 
André,  leur  allant  annoncer  l'Évangile, car  ils 
se  vantent  de  tenir  la  religion  par  la  prédica- 
tion dudit  sainct    Apres  on  vient  à  Vuelok , 

i  «  Saint  André,  frère  de  saint  Pierre,  rapporte  Nestor, 
après  avoir  prêché  la  parole  de  Dieu  à  Sinope,  vint  en 
Khersonèse,  on  il  apprit  que  le  cours  du  Dniéper  n'étoit 
pas  loin  de  Kherson.  Il  résolut  de  se  rendre  à  Rome;  il 
gagna  donc  l'embouchure  du  fleuve ,  s'embarqua  et  prit 
terre  une  première  fois  au  pied  d'une  montagne.  C'est  de 
la  qu'il  dit  aux  disciples  qui  l'accompagnoient  :  «  Regardez 

ville  et  chasteau ,  où  le  duc  se  va  tous  les  ans 
recréer  :  et  est  distante  de  Mosca  de  vingt 
quatre  lieues  ou  enuiron.  Vous  auez  aussi 
Tuuer,  ou  Otvuer,  vne  des  plus  belles  villes 
des  Russsiens ,  assise  sur  le  Volga,  près  le 
chasteau  de  laquelle  passe  aussi  vn  fleuue , 
nomme  Tuuertza,  lequel  entre  dans  le  Volga  : 
puis  allez  àTersack1,  et  de  là  à  la  grand'  ville 

cette  montagne,  car  c'est  ici  qu'éclatera  la  grâce  de  Dieu; 
ici  brillera  bientôt  urne  immense  cité  où  le  Seigneur  aura 
de  nombreux  autels  »»  Puis,  étant  monté  au  sommet  de  la 
montagne,  il  fit  le  signe  de  la  croix  et  pria.  C'est,  en  effet , 
au  même  endroit  que  fut  fondée  et  bâtie  la  ville  de  Kief.  » 
Mais  cette  pieuse  tradition  ne  s'appuie  pas  uniquement  sur 
la  chronique  si  intéressante  de  Nestor.  Un  Père  du  com- 
mencement du  me  siècle ,  saint  Hippolyte ,  certifie  dans 
son  Livre  des  douze  apôtres  (Oper.  S.  Hip.,  1716,  p.  31), 
que  l'apôtre  de  la  croix  a  évangelisé  ces  Scythes  que 
Strabon(Geog.,II,  114)  et  Tacite  (Hist.,  T,  79)  ont  appelés 
Roxolans  :  la  science  ne  s'oppose  donc  pas  à  ce  que  nous 
vénérions  saint  André  comme  notre  apôtre.  On  peut  con- 
sulter sur  cette  question  historique  le  savant  Mamacbi , 
Origines  et  antiquitates  christianœ  ,  Romse ,  1845 ,  II ,  et 
surtout  la  substantielle  dissertation  sur  les  origines  de 
l'Eglise  russe  qui  vient  de  paroître  dans  le  tome  II  des 
Etudes  de  théologie ,  de  philosophie  et  d'histoire, 
J  Tarjok. 

de  Nevuagart,  différente  de  l'autre  qui  tire  au 
su ,  vers  les  Czeremisses.  Et  est  ceste  cy 
le  chef  et  siège  principal  de  tout  le  païs  de 
Russie ,  et  se  nomme  en  leur  langue  Novui- 
gorod ,  c'est  à  dire ,  ville  nouuelle  :  et  est  fort 
grande ,  et  arrousee  du  fleuue  Vuolchouu , 
qui  est  nauigable  ,  et  sort  d'vn  lac  nommé 
Ilmen,  et  de  là  s'escoule  dans  le  grand  lac  de 
Neoa,  à  présent  dit  Ladoga,  et  puis  se  va 
rendre  dans  la  mer  Germanique,  que  les 
Russiens  appellent  Vuareczkoie  morie.  Ceste 
ville  est  beaucoup  diminuée  depuis  que  le 
grand  euesque  ne  s'y  tient  plus  ,  soubz  la 
puissance  duquel  elle  viuoit  en  toute  liberté. 
exerçant  marchandise  avec  les  Allemans, 
Suetiens  ,  Lituaniens ,  Polonnois  t  et  ceux  de 
Danemarch  :  mais  le  Moscouite  les  a  assu- 
iettis,  pillez  et  saccagez,  soubz  prétexte  qu'ils 
vouloient  suyure  la  religion  romaine  et  quit- 
ter l'ancienne  institution  des  Russiens.  11  y 
a  mis  nouueaux  habitans,  auxquels  il  a  donné 
vn  euesque  à  sa  poste,  tirant  le  reuenu  à  soy , 
qui  estoit  de  l'ancien  archeuesque.  Et  quoi- 
que ce  païs  ne  soit  guère  fertil ,  à  cause  que 

tout  est  plein  de  lacs ,  paluz  et  riuieres ,  si 
est-ce  que  le  trafic  des  peaux ,  du  miel  et  de 
la  cire  qu'ils  font,  rend  ceste  ville  encor 
assez  riche.  Le  païs  est  le  plus  froid  de  toute 
la  Moscouie ,  et  le  peuple  le  plus  honneste 
et  courtois ,  iaçoit  que  par  fréquentation  ils 
commencent  à  vestir  la  nature  farouche  de 
ceux  qui  leur  commandent.  Ceste  ville  comme 
elle  estoit  encore  libre ,  auoit  grand  domaine, 
et  principalement  en  orient  et  septentrion , 
lequel  estoit  diuisé  en  cinq  parties ,  chacune 
partie  ayant  son  spécial  magistrat  dedans  la 
ville ,  à  fin  de  bien  pouruoir  aux  choses  pu- 
bliques :  et  oultre  ce  ils  auoient  encor  des 
autres  duchez  suiets  à  la  ville,  comme  Dv- 
uina,  Vuolochda  et  Tersaks.  Iadis  au  lieu 
où  à  présent  est  le  monastère ,  y  auoit  vne 
idole  nommée  Peryth ,  laquelle  ils  jetterent 
en  la  rivière  de  Vuolchouu  ,  lorsqu'ils  se  fei- 
rent  baptiser  :  et  disent  que  ladite  eauë  monta 
contrement,  et  que  auprès  du  pont  on  ouyt 
vne  voix  disant  ces  mots  :  Vous  Neugartois, 
ayez  mémoire  de  moy.  Ce  que  oyans  les  ha- 
bitans,  plantèrent  vne  gaule  ou  perche  sur  le 

pont:  de  sorte  que  chacun  an  à  tel  iour  on  oyt 
vne  voix  esclatante,  disant:  Peryth,  Peryth  ; 
et  lors  le  peuple  se  mutine  et  se  bat  à  coups 
de  perche  et  de  poing ,  tellement  que  le  ma- 
gistrat ne  les  peult  appaiser  qu'auec  grande 
peine.  Il  se  trouue  en  leurs  histoires  que  les 
habitans  d'icelle  furent  iadis  en  Grèce  assié- 
ger la  ville  de  Corsun,  où  ils  demeurèrent  l'es- 
pace de  sept  ans  :  ce  que  voyans  leurs  fem- 
mes ,  qui  ne  receuoient  aucun  plaisir  d'eux  , 
se  marièrent  avec  leurs  seruiteurs.  Or  ayans 
en  fin  obtenu  victoire  et  prins  la  ville,  ils 
rapportèrent  en  signe  de  ce ,  vne  cloche  et 
vne  porte  de  cuyure ,  qui  sont  encore  auiour- 
d'huy  en  leur  église.  Les  serfs  sçachans  la 
venue  de  leurs  maistres  vainqueurs,  vont  au 
deuant  d'eux  ,  leur  liurent  bataille  et  les  sur- 
montent. Quoy  voyans  l'vn  desdits  maistres , 
conseilla  que  chacun  eust  à  se  pouruoir  de 
fouets ,  et  que  auec  telles  armes  on  les  as- 
saillist,  à  fin  de  leur  remonstrer  la  seruitude 
en  laquelle  ils  estoient  lors  de  leur  départ ,  et 
que  par  tel  moyen  ils  s'acouardissent  et  dé- 
sespérassent de  leur  victoire.  Ce  qui  advint  : 

d'autant  que  lesdits  serfs,  perdanscœur,  s'en- 
fuyrent  en  vne  ville,  encor  à  présent  non 
fermée,  laquelle  ils  appellent  Clopigorod, 
c'est  à  dire  ,  ville  ou  chasteau  de  serfs ,  et  là 
ils  furent  tous  tuez  et  vaincus  :  en  indigna- 
tion de  quoy  la  plus  part  des  femmes  se  pen- 
dirent elles-mesmes.  Au  reste,  le  lac  Ilmen, 
produisant  le  fleuue  Vuolcouu ,  et  iceluy  en- 
trant dans  celuy  de  Ladoga ,  se  vont  rendre 
(comme  i'ay  dit)  dans  la  mer.  Et  sur  leur 
bouche  est  assis  le  chasteau  à'Oreschark^ 
que  les  Allemans  appellent  Nutembourg ,  que 
le  Turc  iadis  a  fait  bastir,  pour  tenir  en  bride 
le  Moscouite.  Du  costé  plus  occidental ,  est 
l'ancienne  ville  Russ  ,  d'où  les  Russiens  ont 
prins  leur  nom,  suiette  à  Nouogarde ,  où  il  y 
a  vn  fleuue  d'eauë  salée,  qui  leur  est  de  grand 
profit  pour  la  quantité  de  sel  qu'ils  en  tirent. 
De  là  vous  venez  à  luvanovugorod,  qui  si- 
gnifie chasteau  de  Iean,  à  cause  que  Iean 
Basile  le  feit  bastir  :  et  est  tout  de  pierre,  sur 
le  fleuue  Neruue.  Et  de  l'autre  part  de  la  ri- 
uiere,  est  la  forteresse  Leyfland,  nommée  du 
nom  dudit  fleuue  Neruue,  qui  sépare  ces  deux 

peuples  et  prouinces  :  non  que  les  Liuoniens 
ne  soient  bien  de  la  iurisdiction  du  prince  des 
Moscouites.  Et  sort  le  fleuue  susdit  d'vn 
lac,  qu'on  nomme  Zutzko,  et  les  Allemans 
Paijfnes,  Après  on  vient  à  la  ville  de  Ples- 
couie ,  ayant  vn  fleuue  de  mesme  nom  ,  qui 
passe  par  le  milieu  d'icelle ,  et  se  va  deschar- 
ger dans  le  lac  susdit  de  Zutzko.  Ceste  ville 
est  seule  entre  toutes  celles  qui  obéissent  au 
Russien  close  de  bonnes  murailles  :  et  estant 
diuisee  en  quatre  parties,  aucunes  ont  pensé 
qu'elle  fust  ceincte  de  quatre  murailles.  Elle 
viuoit  iadis  en  liberté  :  mais  l'an  mil  cinq 
cens  neuf,  le  duc  Basile  laprint  par  la  trahi- 
son de  quelques  prestres  d'icelle,  et  enuoyant 
ailleurs  les  habitans  et  naturels  du  païs,  y 
mit  des  Moscouites,  auec  garnison,  pour  la 
tenir  contre  les  Polonnois. 


POURSUYTE 

DE  LA 

DESCRIPTION  DE  MOSCOVIE 

DE  L'IDOLE  STATA-BABA 

ET  BESTES  MONSTRUEUSES  DE  CE  PAÏS  LA. 


aissant  la  Liuonie  à  l'ouest,  et 
tirant  au  nort,  vers  le  pais  de 
Suetie  et  Finlandie,  se  trouue  la 
prouince  nommée  Vvotzka  :  en 


laquelle  on  tient  pour  asseuré,  que  toutes  les 
bestes  que  on  y  meine,  de  quelque  estrange 
couleur  qu'elles  soient,  on  les  voit  deuenir 
toutes  blanches.  Mais  il  est  saison  que  nous 

allions  vn  peu  selon  la  marine,  iusques  aux 
terres  de  Suece.  Et  premièrement  ayans  passé 
le  lac  Ladoga  et  le  chasteau  d'Oreschack , 
on  vient  au  fleuue  Korilla,  sur  lequel  est  vne 
ville  de  mesme  nom.  Et  sept  ou  huict  lieues 
plus  loin  est  la  riuiere  Polne,  laquelle  sé- 
pare les  terres  du  Moscouite  de  la  Finlan- 
die,  nommée  par  les  Russiens  Chaiuska 
Semla  :  et  est  ceste  ville  soubz  l'obéissance 
du  roy  de  Suece.  Il  y  a  vne  autre  Korilla, 
assise  au  nort,  et  loin  de  la  ville  de  Nouo- 
garde  plus  de  soixante  lieues,  laquelle  obéit 
aux  deux  seigneurs  et  de  Suece  et  de  Mos- 
couie  :  non  loin  de  laquelle  est  en  pleine  mer 
(en  celle  qui  est  dite  Glaciale),  l'isle  nommée 
Solovuki,  où  l'on  fait  grande  quantité  de  sel, 
et  s'y  trouue  abondance  de  poissons,  que  les 
habitans  appellent  Szelgi  que  ie  pense  estre 
ceux  que  nous  nommons  Harencs,  veu  l'ap- 
proche et  similitude  de  l'vn  à  l'autre.  Se 
trouve  aussi  en  icelle  vn  monastère  et  église, 
où  n'entrent  iamais  les  femmes.  C'est  en  ce 
lieu,  que  (durant  le  solstice  d'esté,  à  cause  de 
l'esloignement  du  soleil  de  ce  tropique,  et 

cercle  de  l'arctique)  on  ne  voit  le  iour  bien 
clair  que  par  l'espace  de  deux  heures.  Le 
tour  de  ce  païs  depuis  la  mer  est  plein  de 
paluz,  et  grands  boscages ,  dans  lesquels  est 
la  ville  de  Belij-iesera,  bastie  sur  le  bord  du 
lac ,  qu'ils  nomment  Blanc,  duquel  sort  le 
fleuueSchosne,  qui  entre  dans  le  Vvolga,  près 
la  ville  de  leroszlabf.  Or  le  lac  sus  dit  est 
nommé  Belij-iesera,  comme  la  ville,  signi- 
fiant Blancheur  :  laquelle  ville  est  inexpugna- 
ble à  cause  que  de  tous  costez  elle  est  ceincte 
de  grands  paluz  et  estangs  :  et  c'est  aussi 
en  elle ,  que  les  princes  Moscouiens  tiennent 
leurs  thresors  et  finances,  et  est  loin  de  la 
ville  de  Moscouie  quelques  cent  lieues.  On  y 
va  par  deux  chemins,  à  sçauoir  par  Vglitz 
en  temps  d'hyuer  et  par  leroszlabf  durant 
lesté  :  et  en  l'vne  et  l'autre  saison  passant 
par  les  bois,  il  y  fault  auoir  des  ponts,  à  cause 
des  paluz  et  riuieres  qui  s'y  assemblent  :  qui 
est  cause  qu'il  n'y  a  point  villes  ne  villages  à 
lentour.  Et  a  ce  lac  douze  lieuës  de  large,  et 
autant  de  long  :  dans  lequel  (comme  tien- 
nent ceux  du  païs)  se  deschargent  trois  cens 


46  DESCRIPTION  DE  MOSCOVIE. 

soixante  rivières,  lesquelles  se  conuertissent 
en  la  seule  Schosne,  qui  se  descharge  dans 
le  Vvolga,  comme  dit  est.  A  vn  get  d'arc 
près  le  lac  de  Belij-iesera  y  en  a  vn  autre, 
qui  produit  le  soulfre  :  si  que  vn  fleuue  qui 
en  sort  en  iette  l'escume,  qui  surnage  sur 
l'eaue,  la  nature  parfaisant  ce  que  l'igno- 
rance du  peuple  ne  sçait  faire  :  aussi  n'en 
sçauent  ils  aucunement  l'vsage.  Puis  regar- 
dant le  midy,  voyez  Clopigorod,  où  iadis  les 
esclaues  de  Nouogarde  s'enfuyrent,  ayans 
perdu  la  bataille  contre  leurs  seigneurs,  des- 
quels ils  auoient  espousé  les  femmes,  comme 
ie  vous  ay  dit  par  cy  deuant.  En  ce  lieu  n'y 
a  rien  à  présent  que  vne  église,  en  la  quelle 
tous  les  ans  y  a  vne  foire  générale  de  toute 
la  Moscouie,  où  viennent  ceux  de  Suece,  de 
Liuonie,  Moscouie,  et  mesmes  des  Tartares, 
et  plusieurs  autres  nations ,  tant  de  l'orient 
que  du  septentrion,  où  ils  vsent  de  change 
de  marchandise  en  leur  trafic,  à  cause  que 
l'vsage  de  l'or  et  de  l'argent  est  peu,  ou 
nul,  entre  ces  nations,  lesquelles  changent 
des  peaux  de  martes,  ermines,  loups-cer- 

uiers,  et  autres  diuerses,  auec  des  accou- 
tremens,  esguilles,  cousteaux,  haches,  et 
autres  telles  menues  rauauderies.  Et  ainsi 
vous  voyez  que  encor  ces  Scythes  n'ont 
point  oublié  ny  laissé  la  simplicité  du  temps 
iadis ,  de  laquelle  les  historiens  anciens  les 
ont  tant  recommandez.  Après  ce  lieu  de 
Clopigorod ,  tirant  du  nort  à  l'est ,  voyez 
sur  vn  lac  la  ville  de  Perealavu ,  où  le  ter- 
roir est  bon  et  fertil,  et  où  souuent  le  prince 
passe  son  temps  à  la  chasse.  Il  y  a  vn  lac, 
d'où  ils  tirent  et  font  de  fort  bon  sel  ;  et  faut 
que  passent  par  ceste  ville  ceux  qui  vont  à 
Nouogarde  inférieure,  Ieroszlabf,  Carane 
et  Vglilz.  Sur  le  Vvolga  est  Roslovu , 
ville  et  siège  archiépiscopal,  estimée  entre 
les  principales  de  toutes  celles  de  Russie  : 
et  passe  encor  par  icelle  vn  fleuue  nommé 
Colora ,  et  puis  s'escoule  dans  le  Vvolga. 
Le  païs  est  fertil  et  les  riuieres  abondantes 
en  poisson  :  et  estoit  cecy  iadis  l'apennage 
des  aisnez  de  la  maison  du  grand  duc; 
mais  à  présent  les  enfans  n'ont  rien,  telle- 
ment que  de  nostre  temps  vn  frère  du  duc 

Moscouite  vint  en  ambassade  vers  l'empe- 
reur Charles  le  quint,  lequel  estoit  si  pauure, 
qu'il  n'avoit  pas  vn  seul  habillement  à  chan- 
ger. Aussi  ne  leur  laissent  que  peu  de  terres, 
à  fin  qu'ils  n'attentent  rien  de  nouueau  contre 
le  souuerain  :  et  toutefois  portent  ils  le  nom  et 
tiltre  de  Ruez,  qui  signifie  ducs  enuers  nous. 
Bien  est  vray  que  quelquefois  le  grand  duc  \ 
ayant  congneu  la  fidélité  de  longue  main,  de 
quelqu'vn  de  ses  princes  ,  lu  y  donne  charge 
en  guerre ,  mais  comment  ?  Pour  aller  bien 
loin,  ains  qu'il  a  fait  n'a  pas  long  temps  à 
Symeon  Federouuitz,  son  proche  parent  , 
qu'il  enuoya  iusques  aux  monts  Hyperbo- 
rees ,  contre  quelques  nations  non  encor 
domtees.  Et  ainsi  ceux  là  se  trompent  qui 
pensent  que  en  Moscouie  non  plus  que  en 
Turquie,  il  y  ayt  aucun  seigneur  qui  peust 
leuer  armée,  si  ce  n'est  par  le  plaisir  et 
exprès  commandement  de  celuy  qui  est  mo- 
narque et  souuerain.  Continuant  ma  course 
et  tirant  le  plus  au  nort ,  on  vient  à  la  pro .- 
uince  de  Vvolochda,  portant  le  nom  de  sa 
ville  t  chef  et  principauté  du  pais ,  qui  aussi 

est  le  siège  d'euesque,  où  le  prélat  n'a  iurisdie- 
tion  quelconque,  comme  il  a  ès  autres  lieux. 
Toute  la  région  est  marescageuse  et  pleine 
de  boscages ,  qui  est  cause  que  les  passans 
n'y  sçauroient  tenir  voye  ne  sentier  sans  auoir 
quelque  guide  du  païs,  à  cause  que  tant  plus 
on  va  en  auant,  et  plus  s'espaississent  les  fo- 
rests ,  et  plus  grand  nombre  de  paluz  et  ri- 
uieres  se  présentent.  Dans  la  ville ,  il  passe 
vne  riuiere  de  mesme  nom  du  costé  du  nort , 
et  par  dessoubz  la  ville  se  ioinct  à  icelle  vu 
autre  fleuue  nommé  Suchane,  sortant  du  lac 
Koinski ,  bien  auant  vers  le  nort  :  et  en  fin 
vireuoustant  de  l'est  au  nort ,  se  vont  rendre 
dans  la  mer  Glaciale,  non  loin  de  Golmogor. 
En  la  ville  de  Vvolochda  y  a  vn  fort  chasteau , 
et  imprenable  de  son  assiette  et  plant  natu- 
rel ,  où  aussi  le  prince  tient  ordinairement 
vne  autre  partie  de  son  thresor,  tant  à  cause 
de  la  forteresse  que  pource  que  ce  lieu  est 
loin  de  toute  course,  tant  des  Polonnois  que 
autres  ses  ennemis.  Bien  est  vray  qu'au  com- 
mencement du  règne  de  Solyman,  empereur 
des  Turcs  dernier  decedé,  furent  enuoyez  de- 


t 


50  DESCRIPTION  DE  MOSCOVlÈ, 

uant  ceste  ville  plusieurs  Turcs  avec  cin- 
quante mille  Tartares  :  mais  ils  furent  si  bien 
receuz,  qu'ils  furent  contraints  leuer  le  siège 
à  leur  grande  confusion.  Vous  voyez  aussi 
le  fleuue  Vvaga,  portant  le  nom  d'vne  ville 
bastie  sur  iceluy,  abondant  en  poisson  :  le- 
quel sortant  des  forests  tresespesses,  où  il  a 
source  dans  des  paluz ,  vient  se  rendre  dans 
le  lac  Onega,  après  avoir  fait  ceux  de  Vvî* 
gesero  et  Vvodla-lesera ,  dans  lequel  entre 
vne  riuiere ,  sur  laquelle  est  bastie  vne 
basilique  des  Russiens,  qu'ils  nomment  Dif- 
fine ,  où  ils  viennent  en  pèlerinage  de  plus 
de  cinquante  lieues.  Et  en  ce  pais  là  les 
habitans  mangent  fort  peu  de  pain,  en  ayant 
default  :  au  lieu  duquel  ils  se  sustantent 
de  venaison,  laquelle  y  est  en  abondance,  et 
entre  autres  des  renards  tous  noirs,  et  de 
couleur  grisastre.  Les  plus  grands  ne  boiuent 
que  de  la  bière  faicte  d'auene,  qu'ils  nom- 
ment Brokmok,  et  les  Caspiens  Glich,  et  les 
Tartares  Khecoui,  et  est  ce  bruuage  le  plus 
fade  que  l'on  sçaùroit  boire  :  toutefois  il  a 
quelque  vertu  astringente,  par  laquelle  il  pro- 

fi  te  grandement  au  flux  de  ventre ,  et  nourrit 
mieux  que  celle  que  l'on  fait  au  Païs-Bas.  Il 
fault  puis  après  venir  à  la  prouince  d'Vsioch, 
et  ville,  chef  d'icelle,  qui  est  posée  sur  le 
fleuue  Suchana.  Premièrement  ceste  ville 
estoit  assise  près  la  riuiere  Iuhri  :  mais 
depuis  pour  la  commodité  du  lieu,  fut  re- 
culée. C'est  vn  pauure  païs,  et  où  le  pain  est 
interdit,  à  cause  qu'il  n'y  en  a  point  :  qui  les 
contrainct  à  viure,  et  se  passer  de  poisson,  et 
de  la  sauuagine.  Il  n'y  a  point  grande  multi- 
titude  de  martes  sublines ,  et  encor  celles 
qu'ils  ont  ne  sont  de  guère  grand  pris  :  mais 
de  toute  autre  sorte  de  peaux,  il  y  en  a  suffi- 
samment comme  de  renards  noirs,  que  on 
appelle  pardeça  ,  chats  d'Espaigne.  S'ensuyt 
la  province  de  Dfine ,  ainsi  nommée  pource 
qu'elle  est  posée  entre  les  deuxriuieres  Iuhri 
et  Suchana.  Car  Dfina  en  russien,  signifie 
le  nombre  de  deux.  Le  fleuue  Iuhri  sort  des 
grandes  forests,  tirans  au  su ,  qui  sont  au 
païs  des  Czeremisses  :  et  ayant  son  cours  de 
quelques  cens  lieues,  s'en  va  enfin  rendre  en 
la  mer  Glaciale,  du  costé  de  Suece,  et  sépare 


Ô2  DESCRIPTION  DE  MOSCOVIE. 

Tisle  & Engraueland  de  la  terre  incongneuë* 
Toute  ceste  prouince  n'a  austre  bastiment, 
que  la  ville  Dfina  ,  et  les  chasteaux  de  Pz- 
nego,  et  Kolmahori  :  l'vn  sur  le  fleuue  Cu- 
hiyo,  et  l'autre  sur  l'embouchure,  que  fait  le 
Suchana  dans  la  mer  Glaciale.  Tout  le  reste, 
ce  ne  sont  que  grands  marests ,  et  boscages 
espais,  et  d'incroyable  estendue.  Es  lieux  ma- 
ritimes de  ceste  région ,  on  trouve  des  ours 
blancs,  lesquels  repairent  en  la  mer  (ie  pense 
que  c'est  pour  auoir  pasture  du  poisson)  et 
leurs  peaux  sont  portées  à  Moscou  ie  :  car  les 
autres  ours  viuent ,  la  plus  part  du  temps,  du 
miel  qu'ils  vont  chercher  dans  les  creux  des 
arbres,  où  Ion  le  trouue  en  grand 'abondance. 
Et  abonde  encore  ce  païs  en  sel ,  duquel  ils 
font  trafic  auec  les  Tartares.  Or  le  prince  mos- 
couite  estend  sa  iurisdiction ,  tantost  vers  le 
septentrion,  et  puis  vers  l'orient  :  qui  fait  que 
la  Moscouie  participe  autant  de  l'Asie ,  que 
de  l'Europe  :  et  passe  souuent  les  limites  du 
Tanaïs,  voire  et  les  sources  du  Vvolga.  Or 
ay-ie  parlé  du  fleuue  Iuhri  et  Dfina  lesquels 
entrent  dans  la  mer  Oceane,  que  on  ditGla- 

$dale,  par  six  bouches.  De  Vvolochda  iusques 
à  Kolmahori,  on  compte  deux  cens  cinquante 
lieues  :  et  puis  tire  Ion  à  Pinego,  demie 
iournee  par  delà  Colmogor  vers  le  nort  :  et 
est  aussi  fleuue  portant  le  nom  du  chasteau, 
lequel  aussi  bien  que  le  Vvitze-chda,  se  va 
rendre  dans  laDfine,  et  puis  en  la  mer  :  selon 
laquelle  sont  ces  païs  et  villes.  Stanuvuische , 
Calunczscho  et  Abnu.  Puis  ayant  passé  le 
promontoire  Corogoskînosz ,  voyez  le  fleuue 
Mezen:  le  long  duquel  il  va,  iusques  à  ce 
qu'il  s'engoulfe  en  mer  auec  la  riuiere,  à 
quelque  octante  degrez  de  longitude,  et  sep- 
tante de  latitude.  Par  là  vous  voyez,  que  le 
moscovite  estend  ses  terres  depuis  la  mer 
Liuonique  suyuant  le  sein  de  Finlandie, 
iusques  aux  isles  incongneuës,  et  extremitez 
de  ce  qui  est  découuert  vers  le  pôle  Arctique, 
non  loin  duquel  il  a  ses  terres  K  Laissant  à 
gauche  Pinego,  on  court  quelques  vingt  jour- 
nées ,  iusques  à  ce  que  on  arriue  sur  l'em- 


i  Ruthenia  est  quasi  alter  orbis ,  écrivoit  déjix  en  1550 
Matthieu  de  Cracovie  à  saint  Bernard. 

bouchure  du  fleuue  Piescoye.  Et  à  sixiour- 
nees  de  là,  est  la  riuiere  Czilme,  laquelle 
entre  dans  le  grand  fleuue  Petzora,  qui  sort 
des  haults  monts  nommez  Poias-Semnoy , 
que  autres  nomment  la  ceinture  de  la  terre. 
Ceste  riuiere  entre  en  la  grand'mer  Oceane , 
vers  le  nort  et  Arctique,  près  le  bourg  appellé 
Pustoosero,  s'y  embouchant  par  six  canaux. 
Il  n'y  a  pas  long  temps  que  les  habitans 
de  ce  païs  là  sont  devenus  chrestiens,  à 
sçavoir  en  l'an  mil  cinq  cens  dixhuict  :  et 
?ont  fort  simples  et  de  bonne  composi- 
tion, n'approchans  en  rien  à  la  cautele  et 
cruauté  du  reste  des  Moscouites.  Pardelà 
Petzora  et  Stzuchogora,  vers  le  mont  Ca- 
menipoiaz,  tant  près  la  mer  que  isles  voi- 
sines, il  y  a  diuerses  nations,  lesquelles 
neantmoins  les  Russiens  appellent  toutes 
d'vn  mesme  nom,  à  savoir  Sa?nogedr  qui 
signifie  se  mangeant  soymesme,  à  cause  que 
ce  peuple  ne  fréquente  auec  autre  quelque 
soit  :  et  neantmoins  a  il  grande  abondance  de 
volaille  de  diuerses  sortes  et  couleurs,  et 
nombre  de  bestes  ayans  belles  peaux,  comme 

zebellins,  martes,  castors,  hermines,  ours 
roussatres,  loups,  cheuaux  sauuages,  et 
grande  quantité  de  lieures.  Entre  tant  de 
sortes  d'animaux  s'entrouued'vn  qu'ils  nom- 
ment rossomaka,  lequel  est  grand  comme  vn 
taureau  de  huict  mois,  aussi  cruel  que  sont 
aux  déserts  d'Afrique  les  tigres  ou  lions  1  : 
et  ad  nient  souuent,  que  ayant  attaint  quel- 
que Cerf,  ou  autre  sauuagine,  il  s'en  remplit 
tellement  le  ventre,  qu'il  est  contraint  pour 
se  purger  et  vuyder  sa  panse,  se  mettre 
entre  deux  arbres  les  plus  proches  l'vn  de 
l'autre  qu'il  peult  trouuer,  et  passant  entre 
iceux,  il  soit  tellement  oppressé,  qu'il  iette 
par  derrière  la  viande  sans  digérer,  et  telle 
qu'il  l'aura  engloutie  et  deuoree.  Se  trouue 
aussi  des  poissons  amphibies,  qui  repairent 

1  Ce  Rossomaka,  en  russe  le  glouton,  est  l'aurochs, 
Yurus  des  anciens,  dont  Cuvier  a  dit  :  réfugié  aujourd'hui 
dans  quelques  forêts  de  la  Lithuanie  ou  du  Caucase ,  c'est 
un  grand  bœuf  à  cornes  rondes  ,  à  front  bombé  ,  haut  sur 
jambes,  couvert  d'une  sorte  de  laine  grossière  d'un  brun 
foncé,  plus  longue  et  plus  fournie  sur  le  garot,  où  elle 
forme  une  apparence  de  bosse,  surtout  dans  le  vieux  mâle. 

tant  en  terre,  mer,  lacs,  que  riuieres,  qui 
sont  monstrueux  et  dangereux  au  possible  : 
et  le  plus  craint  de  tous,  c'est  vn  que  ce  peu- 
ple appelle  colkeof,  de  la  grandeur  d'vn  do- 
gue d'Angleterre,  et  aussi  bien  dentelé.  En 
ceste  mesme  mer  y  a  si  grande  abondance 
d'autre  poisson  que  merueille,  et  des  plus 
difformes  qu'en  région  du  monde.  Les  païs 
plus  bas  sont  plus  froids,  sçauoir  vers  l'Arc- 
tique, que  tient  et  y  commande  ledit  Mosco- 
uite.  Aussi  les  hommes  y  sont  de  plus  d'vn 
pied  et  demy,  et  quelques  fois  dauantage, 
plus  hauts  et  plus  gros,  si  qu'à  les  voir  Ion 
iugeroit  estre  des  géans,  aussi  bien  que  ceux 
de  la  riuiere  de  Plate,  qui  est  vers  l'autre 
pôle  Antarctique.  C'est  chose  merueilleuse 
que  vn  si  grand  païs  obéisse  au  Moscouite  : 
car  depuis  Suchogore,  iusques  au  fleuue 
Poiazse  (veu  que  on  nomme  les  villes  et  pro- 
uinces  du  nom  des  riuieres)  il  y  a  plus  de 
vingt  iournees  :  et  de  là  vous  venez  au  mont 
Camen  qui  a  trois  iournees  de  chemin  à  y 
monter  :  et  le  descendant  à  l'est,  on  vient 
au  fleuue  Jrtavuischa,  puis  à  Sibut,  où  est 

assis  le  chasteau  Lepin  :  et  de  là  au  fleuue 
Sosse,  les  gens  qui  habitent  le  long  de  ce 
fleuue,  s'appellent  Vuogolices.  Mais  laissant 
à  part  Sosse,  on  va  au  fleuue  Oby,  le  quel 
sort  de  celuy  de  Kitaischo  :  et  est  l'Oby  si 
grand  qu'il  a  douze  lieuës  -de  large,  seule- 
ment en  quelque  contrée,  non  en  toute  son 
estendue  :  sur  lequel  est  le  chasteau  Obea, 
et  ceux  de  lerom  et  Tumen,  les  seigneurs 
desquels  sont  suiets  et  tributaires  au  Mosco- 
uite  :  et  de  ce  païs  iusques  au  Catdi>  y  a 
plus  de  soixante  iournees.  Entre  les  fleuues 
Oby ,  et  luhri,  est  la  prouince  portant  le 
nom  de  Iuhra,  d'où  Ion  tient  pour  certain, 
que  sortirent  les  premiers  Huns,  desquels 
sont  descenduz  les  Hongres,  et  qui  passèrent 
deçà  en  l'an  de  grâce  trois  cens  soixante 
sept,  et  ont  tant  fait  parler  d'eux  en  nostre 
France  :  et  est  hors  de  doubte,  qu'ils  estoient 
Scythes,  voire  des  plus  septentrionaux  et 
esloignez  de  nostre  occident.  Or  à  propos, 
voisins  du  fleuue  Oby  sont  les  Lucomories, 
peuples  se  tenans  aux  bois,  et  près  de  la 
mer  :  car  Lucomorie  signifie  lieu  maritime, 

comme  aussi  les  Russiens  s'aydent  d'autres 
noms,  selon  la  qualité  et  assiette  des  lieux  : 
comme  le  promontoire  Nosz,  qu'ils  ont  ainsi 
nommé,  pource  qu'il  est  eminent  en  la  mer, 
et  figuré  comme  le  nez  d'^n  homme  :  et  les 
haults  monts  surnommez,  à  cause  qu'ils  es- 
timent que  par  iceux  la  terre  soit  enuironnee, 
ils  les  appellent  Semnoï-Poiaz,  pource  que 
Poiaz  en  Moscouite  signifie  ceincture.  Re- 
tournant vers  la  mer,  trouuez  infinité  de 
peuples,  les  vns  idolâtres,  les  autres  maho- 
metans,  non  si  obstinez  que  ceux  de  la  Bar- 
barie et  petite  Asie,  et  quelques  chrestiens 
assez  grossiers,  lesquels  sont  de  l'obéissance 
du  Moscouite,  et  luy  payent  tribut,  quoy 
qu'ils  ayent  chacun  son  prince  :  mais  es- 
longnez  du  tyran,  sont  hors  de  la  peur, 
qu'il  ne  les  chasse  de  leur  terre,  la  quelle 
aussi  n'est  de  guère  grand  profit  pour  luy 
en  donner  enuie.  Sur  vne  croppe  des  monts 
Semnoï-Poiaz  est  vne  statue  que  ceux  du 
païs  appellent  Stata-Ba ba,  qui  signifie  vieille 
dorée  :  et  est  cela  en  la  prouince  Obdora, 
qui  est  bien  fort  peuplée ,  et  aboustit  vers 

septentrion  ,  près  des  terres  du  duc  russien. 
Ceste  idole ,  que  les  rustiques  adorent  se 
prosternans,  est  faite  comme  vne  femme,  te- 
nant son  fils  en  son  giron.  À  la  contempler, 
vous  diriez  qu'elle  a  pitié  da  son  enfant  quelle 
tient,  semblant  plus  à  Faustine,  représentée 
dans  vne  medalle  antique,  qui  tient  vn  enfant 
entre  ses  iambes,  là  où  il  est  escrit,  Pietas, 
qu'autre  chose ,  et  près  de  laquelle  est  vn 
autre  enfant,  qu'ils  disent  estre  son  nepueu  ; 
ou  bien  à  ce  qui  est  représenté  par  la  monoye 
d'Antonin  Pie,  où  sont  effigiez  deux  enfans 
entre  les  bras  de  sa  femme ,  et  deux  autres 
qui  sont  à  son  costé,  voulant  par  là  représen- 
ter la  pieté  et  religion  des  anciens  Romains. 
Mais  de  sçauoir  déclarer  l'histoire,  ny  la  cause 
de  l'érection  de  ceste  statue,  il  n'en  est  point 
de  nouuelle.  Tant  y  a  que  ie  pense  que  ce  fut 
quelque  enchanteresse  qui  ayt  là  fait  des 
charmes  et  ensorcellemens  sur  ces  figures  : 
veu  que  ceux  du  païs  tiennent  et  afferment 
qu'il  y  a  certains  instrumens ,  lesquels  mei- 
nent  pareil  bruit  que  feroit  vne  trompette  ; 
mais  quant  à  moy,  i'estime  que  ce  son  pro- 

cède  des  vents  qui  s'entonnent  et  enferment 
dans  ces  instrumens  ,  et  estans  en  lieu  hault , 
causent  ce  sifflement  et  son  perpétuel  :  ainsi 
que  voyez  en  vn  tuyau  d'orgues ,  tant  qu'il 
est  agité  de  vent ,  il  ne  cessera  point  de  son- 
ner et  bruire ,  à  cause  que  tout  son  est  fait 
par  la  collision  de  l'air,  et  est  lors  plus  aigu 
et  pénétrant  comme  l'air  qui  y  est  poussé , 
passe  par  plusieurs  conduits  et  lieux  plus 
estroits.  Ces  peuples ,  i'entends  ceux  qui  ne 
sont  chrestiens,  sont  si  bestiaux ,  qu'ils  ado- 
rent ceste  idole  :  mesmes  plusieurs  d'eux  luy 
offrent  des  presens  de  ce  qu'il  leur  vient  en 
main,  pensans  que  leurs  voyages  et  entre- 
prises ne  prospereroient  point  bien ,  s'ils  ne 
le  faisoient  :  et  tiennent  cela  de  pere  en  fils  1 . 

1  La  Mythologie  slavonne  de  Popof  parle  de  cette  idole 
en  termes  qui  s'accordent  avec  ceux  de  Thevet.  Il  paroît 
que  ses  adorateurs  la  regardoient  comme  la  mère  des  dieux. 
Elle  tenoit  dans  ses  bras  ,  comme  l'isis  des  Egyptiens ,  un 
enfant  qu'on  appeloit  son  petit-fils.  Sa  statue  étoit  dorée; 
c'est  ce  qui  a  donné  lieu  à  son  nom.  Autour  de  l'idole  étoit 
un  grand  nombre  d'instrumens  de  musique  qui  faisoient 
dans  le  temple  un  bruit  terrible.  La  déesse  passoit  pour 
rendre  des  oracles.  Les  peuples  ont  cru  souvent  leurs  dieux 

On  leur  a  quelquefois  enuoyé  des  gens  de 
bien  pour  les  prescher,  mais  ils  les  ont  occis, 
ne  faisans  que  à  leur  propre  fantaisie.  Ils 
ont  plusieurs  autres  statues  dans  les  mon- 
taignes,  et  crotesques,  qu'ils  adorent  pa- 
reillement. Un  seigneur  Polonnois  m'a  donné 
le  pourtraict  de  celle  ci ,  il  m'asseura 
l'avoir  veuë  plusieurs  fois,  mesmes  fut  con- 
traint par  ceux  du  païs  de  se  mettre  à 
genoux  deuant  elle  comme  les  autres  :  au- 
trement eust  esté  en  danger  auec  ceux  de  sa 
suyte.  Non  loin  de  Peczora,  sont  ces  haultes 
montaignes  par  moy  si  souvent  nommées, 
lesquelles  vont  iusques  sur  les  riues  du 
fleuue  susdit.  Et  pource  que  le  vent  du  nort 
hasle  auec  la  siccité  de  sa  froidure  les  som- 
mets d'icelles  montaignes ,  on  n'y  trouue 
herbe  ny  verdure  quelconque.  Sur  ces  mon- 
taignes se  trouuent  des  cèdres,  près  des- 
intéressés parce  que  leurs  prêtres  Vétoient:  aussi  h'osoit-on 
passer  devant  le  temple  de  la  Femme  dorée  sans  y  déposer 
quelque  offrande.  Ceux  qui  n'avoient  rien ,  déchiroient  un 
morceau  de  leur  habit,  en  faisoient  hommage  à  la  déesse 
et,  prosternés  contre  terre,  ils  lui  adressoient  leurs  vœux. 

quels  on  voit  des  zebellines  fort  belles ,  dont 
les  peaux  sont  toutes  noires.  Là  dessus  aussi 
font  leurs  nids  les  gerfautz ,  d'où  auant  les 
gouverneurs  en  enuoyent  au  duc  pour  le 
plaisir  de  la  vollerie ,  à  quoy  il  s'addonne 
aussi  bien  que  le  grand  cam  de  Tartarie.  Or 
ces  seules  montaignes  se  trouuent ,  sans 
autres,  dans  toute  la  iurisdiction  du  Mos- 
couite,  et  sont  celles  que  les  anciens  ont  ap- 
pelé Riphees  ou  Hyperborees  ,  à  cause  que 
la  neige  et  la  glace  y  sont  perpétuelles  ,  et 
que  le  passage  y  est  presque  impossible  ,  et 
sont  à  soixante  trois  degrez  de  longitude  , 
cinquante  sept  degrez  trente  minutes  de  lati- 
tude. Et  pour  estre  ainsi  difficiles  à  passer, 
ils  nous  rendent  incongneuë  la  prouince 
(XEiigroneland,  qui  est  des  plus  septentrio- 
nales. I'ay  veu  Moscouite  qui  me  iuroit  auoir 
demeuré  sept  iours  à  monter  sur  le  mont ,  et 
que  iamais  il  ne  peut  aller  iusques  au  som- 
met, lequel  ils  appellent  en  leur  barragouin 
Stolp,  c'est  à  dire  colomne,  tant  les  glaces, 
neiges  ,  vents  et  précipices  auoient  donné 
d'empeschement  à  son  voyage.  Visitons  ce 

qui  reste  des  principautés  de  Moscouie.  Et 
premièrement  Susdaly^  nom  de  ville  épisco- 
paie  ayant  chasteau ,  et  de  prouince  ,  en  la- 
quelle y  a  vn  fort  beau  monastère  de  dames, 
où  fut  confinée  de  nostre  temps  Solomee, 
espouse  du  grand  duc  :  et  en  est  la  région 
fort  fertile,  approchant  fort  de  celle  de  Rezan, 
qui  est  le  meilleur  païs  de  Moscouie.  Apres  y 
est  vne  autre  grande  prouince,  nommée 
Vviathka  tirant  k  l'est,  et  arrousee  du  fleuue 
Kaman.  Elle  est  grandement  affligée  par  les 
larrecins  des  Czeremisses  ,  qui  deualisent  or- 
dinairement les  passans.  Ceste  région  est 
toute  marescageuse  et  stérile,  et  vne  vraye 
retraite  des  esclaves  fugitifs,  se  sauuans  en 
ces  marests,  et  puis  s'enfuyans  vers  les  vo- 
leurs Czeremisses;  et  que  aussi  ceste  pro- 
uince est  comme  neutre,  n'obéissant  ny  au 
Moscouite  ny  au  Tartare,  quoyque  le  Mos- 
couite  l'ayt  d'autrefois  tenue  soubz  sa  main  : 
aussi  ne  sont  ils  point  chrestiens ,  non  plus 
que  ceux  de  Sibier  et  Czeremisses.  Apres  y 
est  la  grande  et  spacieuse  région,  nommée 
Permie,  toute  marescageuse  aussi,  et  vers  la- 

quelle  on  ne  peult  aller  qu'en  hyuer  sur  les 
glaces,  si  ce  n'est  que  en  esté  on  suyue  le 
cours  des  riuieres ,  qui  est  vn  voyage  par 
trop  long,  fascheux  et  difficile.  Il  y  a  peu  de 
pain  et  peu  de  fruicts,  et  viuent  de  venaison 
et  pescberie,  payans  pour  tribut  au  grand  duc 
de  Russie,  de  lapeleterie  et  certaine  quantité 
de  cheuaux.  Ils  ont  vn  langage  à  eux  propre, 
et  des  characteres  de  lettres  que  l'euesque  de 
Permie,  nomé  Estiene,  leur  apprint,  et  les 
retira  à  la  foy  chrestiene,  pource  qu'ils  s'es- 
couloient  au  mahometisme,  enuiron  Tan  de 
nostre  salut  mil  quatre  cens  nonante  sept1. 
Car  auparauant  cest  euesque,  ils  en  auoient 
escorcbé  vn,  qui  les  reprenoit  de  leurs  façons 
de  faire.  Cest  Estiene  est  veneré  come  sainct 
entre  ce  peuple.  Encor  par  les  bois  se  trouue 
grand  nombre  de  ce  peuple  addonné  au  seruice 
des  idoles  ,  vers  lesquels  vont  les  bermites  et 
moynes  pour  leur  prescber,  et  les  attirer  à  la 
congnoissance  de  Iésus  Christ.  Ces  gens  por- 

*  Etienne  Khrap,  premier  évêque  de  Perm  ,  dont  l'Eglise 
russe  célèbre  la  mémoire  le  26  avril,  est  décédé  en  1396. 

tent  des  semelles  de  bois ,  longues  de  trois 
pieds,  ainsi  que  on  fait  en  plusieurs  autres 
lieux  de  Russie  et  les  appellent  Artach,  auec 
lesquelles  ils  vont  d'vne  extrême  hastiueté  et 
diligence  et  ont  des  chiens  grands  oultre  me- 
sure, ausquels  ils  font  porter  leur  besace,  et 
mesmes  sur  la  mer  Glaciale  ils  en  font  autant 
aux  cerfs  et  raugiferes.  Non  loin  de  ceste 
prouince  est  celle  de  Iugarie  que  les  Russiens 
nomment  Iuhra ,  et  c'est  celle  de  qui  ie  vous 
ay  dit  que  sortit  le  roy  Attile,  lequel  affligea 
tant  l'Europe,  et  enfin  s'arresta  en  Hongrie. 
Et  de  ce  se  glorifient  les  Moscouites,  et  nom- 
mément le  duc  se  dit  prétendre  droict  en  la 
Polongne  et  Lituanie ,  à  cause  qu'elles  ont 
esté  iadis  soubz  la  domination  de  ceux  qui 
luy  estoient  suiets  et  tributaires ,  et  que  par 
mesme  moyen  il  espère  vn  iour  quereller 
aussi  Hongrie.  Ce  que  ie  vouldrois  qu'il  eust 
fait,  à  fin  que  le  Turc  et  luy  s'entr'attaquas- 
sent,  et  nous  laissassent  icy  en  paix.  Les  ha- 
bitans  de  ce  païs  payent  peleterie  et  chenaux 
pour  tribut  à  leur  duc  russien  et  aussi  des 
perles  et  pierreries  :  mais  cela  ne  croist  point 

en  leur  région^  ne  les  perles  en  l'Océan  deuers 
leur  païs.  Parainsi  fault  penser  qu'ils  trafi- 
quent au  Catay,  ou  à  Cambalu,  villes  d'Orient 
et  suiettes  au  grand  cam.  Entre  Permie  et 
Vviathka ,  gist  la  prouince  dite  Sibier,  toute 
déserte  à  cause  que  les  Tartares  y  sont  tou- 
iours  dedans  et  y  font  leurs  courses.  Apres 
sont  les  Czeremisses  tous  viuans  de  lar- 
recin,  à  quoy  ils  sont  adextres,  et  hommes 
et  femmes  adroits  à  tirer  de  l'arc  et  treslegers 
à  la  course,  et  sont  mahometans,  se  reuoltans 
souuent  contre  le  Moscouite ,  aimans  mieux 
le  Tartare  pour  seigneur,  à  cause  qu'il  est 
de  pareille  religion  à  leur  fantaisie.  Près  de 
ce  païs  le  Tartare  auoit  gasté  les  salines  , 
lesquelles  on  a  remises  en  leur  premier  estât. 
Et  voila  tout  le  cours  en  rond  de  la  Moscouie, 
comprenant  tout  ce  qui  à  présent  soubz  la 
la  puissance  du  seigneur  d'icelle.  Car  i'  en  ay 
forclos  la  Lituanie ,  à  cause  qu'elle  obeist  au 
roy  Polonnois ,  de  laquelle  toutefois  ie  par- 
leray  au  chapitre  qui  sensuyt. 


DE  LA  LITUANIE 

MŒURS  DU  PEUPLE 

ET  CHOSE  ESMERUE1LLABLES  D'ICELLE. 


a  grand'  estendve  de  la  Moscouie 
m'a  fait  passer  aussi  bien  en  l'A- 
sie, que  m'arrester  en  l'Europe, 
à  cause  qu'il  y  a  des  enclaueures 
selon  le  cours  des  riuieres ,  par  lesquelles 
elle  s'estend  iusques  à  bien  près  du  Catay .  Ce 
qui  se  peult  iuger  par  le  fleuue  Oly,  qui  est 
fort  auant  en  Orient,  iaçoit  qu'il  sorte  du  sep- 
tentrion ,  audit  païs  de  Moscouie  :  lequel 
tournant  à  l'ouest ,  laisse  la  Taurique  Cher- 

sonese  et  prend  la  route  vers  la  Liuonie  ,  la- 
quelle auoisine  le  païs  que  à  présent  ie  vais 
descrire.  Lituanie  donc  est  prochaine  de  la 
Moscouie  de  laquelle  ie  ne  parle  pas  seule- 
ment ,  mais  aussi  des  régions  qui  luy  sont 
proches  et  conprinses  soubz  elle  et  soubz  son 
nom,  veu  que  son  traict  s'estend  depuis  la 
ville  Circasse  ,  assise  sur  le  Dnieper  ou  Bo- 
rysthene,  iusques  en  Liuonie.  Or,  parlant  icy 
des'  Circasses ,  ie  n'entens  point  parler  de 
ceux  qui  habitent  aux  montaignes  entré  la 
mer  Noire  et  la  Caspie,  qui  sont  chrestiens, 
suyuans  la  religion  des  Géorgiens  :  mais  de 
ceux  qui  sont  entre  la  Lituanie  et  Moldauie } 
près  du  lieu  ou  le  Borysthene  s'engoulfe  en 
la  mer  et  sont  en  l'Europe,  là  ou  les  autres 
sont  asiatiques.  Parmy  ces  Circasses  Borys- 
theniens  il  n'y  a  aucun  lieu  pour  la  retraicte 
des  chrestiens ,  veu  que  le  roy  de  la  Taurique 
Chersonèse  auoit  osté  ce  païs  à  ceiuy  de  Po- 
longne ,  et  maintenant  cela  et  le  royaume 
Precop  de  qui  est  la  Taurique ,  sont  de  l'o- 
béissance du  Turc  ,  depuis  que  Mahemet  se- 
cond conquist  l'empire  de  Constantinoplc  et 

celuy  de  Trapezonde.  Depuis  lechasteaudonc 
d'Otzakhovu  iusques  à  Moncusto  qui  est  sur 
Je  fleuue  Thur ,  il  y  a  six  ou  sept  lieues  et 
autant  iusques  à  la  ville  de  Precop ,  chef  de 
ce  royaume ,  qui  iadis  a  tenu  teste  longue- 
ment au  Moscouite ,  mais  aydé  du  Polonnois 
et  Tartare.  Montant  contremont  le  fleuue 
Dnieper,  est  la  ville  Caijnovu ,  à  neuf  lieues 
de  laquelle  estoit  iadis  Chiovuie  ,  ville  prin- 
cipale des  Russiens,  à  présent  ruinée,  et  voit- 
on  parmy  les  halliers  ,  ronces  et  espines ,  les 
ruines  et  mémoires  de  ces  bastimens,  tant  des 
maisons  royales  que  princes  et  des  saincts 
temples  et  monastères  /  desquels  les  ruines 
désolées  se  voyent  encor  près  des  montaignes. 
Encor  y  voit  on  grand  nombre  de  crotesques 
et  cauernes  taillées  dans  le  roch,  où  l'on  ap- 
perçoit  force  tombeaux,  et  dans  iceux  des 
corps  qui  encor  ne  sont  point  consumez  et 
pourris  Me  me  suis  laissé  dire  à  gens  dignes 
de  foy  (qui  disoient  le  sçauoir  par  expérience) 

l  V.  J.  HerUnius ,  Religiosœ  k'joviensis  cryplœ,  sive 
kijovia  subterranea,  Iena,  1675,  petit  in-12,  cVnn  grand 
intérêt  et  d'une  insigne  rareté'. 

que  en  ce  quartier  là  de  Russie  ,  esgaree  de 
nostre  foy  ,  les  filles  font  vn  grand  coup  de 
garder  leur  chasteté  sans  tache  iusques  à 
l'a  âge  de  quinze  ans,  à  cause  que  les  pères 
en  tirent  pris  ,  permettans  aux  estrangers , 
qu'ils  en  abusent,  mais  non  point  qu'ils  les 
emmeinent,  car  si  quelqu'un  se  hazardoit 
d'en  enleuer  \ne,  ce  seroit  fait  de  ses  biens 
et  de  sa  vie,  si  le  prince  ne  luy  faisoit  quel- 
que grâce.  le  croy  bien  que  le  temps  passé 
reste  coustume  y  fut  receuë  ,  mais  à  présent 
non  :  car  ils  vous  vendent  tout  à  fait  leurs  en- 
fans  ;  et  masles  et  femelles  ,  aussi  bien  que 
i'ay  veu  faire  à  ceux  de  Mingrelie.  Le  Turc 
tient  à  présent  Chiovuie,  et  ce  païs  suiet,  et 
y  tasche  à  s'y  aggrandir ,  mais  les  difficultez 
y  sont  grandes  ,  à  cause  du  Moscouite  ,  qui 
est  estrangement  fort  en  sa  terre,  et  qui  s'il 
auoitesté  irrité  vne  fois  par  le  Turc  ne  seroit 
appaisé,  qu'il  n'eust  raison  de  l'iniure,  tant  il 
est  vindicatif.  Et  seroit  besoin  qu'il  s'y  fust 
attaqué  ,  car  les  affaires  du  païs  de  Hongrie 
ne  s'en  porteroient  que  mieux.  En  ce  païs  qui 
fut  du  roy  de  Precop  et  suiet  maintenant  au 

Turc,  si  quelque  marchand  estranger  y  dé- 
cède, son  bien  reuient  à  ce  barbare  ,  ainsi  que 
par  deçà  on  en  fait  en  France  des  aubenes,  et 
le  Tartare  en  ses  terres  vse  de  mesme  façon. 
Le  Turc  s'accommode  en  ceste  contrée  à  la 
loy  ancienne  du  païs,  laquelle  pour  luy  estre 
profitable  ,  il  n'a  pas  voulu  que  fust  abolie. 
Bien  près  de  Chiovuie ,  il  y  a  vne  petite  mon- 
taigne  où  fault  que  les  marchans  passent  né- 
cessairement,  et  si  est  très  difficile  au  pas- 
sage et  de  grand  danger,  à  cause  des  précipi- 
ces ,  et  neantmoins  les  cheuaux  et  chariots 
chargez  y  passent.  Si  quelqu'vn  s'en  rompt, 
ant  s'en  fault  que  l'on  ayt  compassion  dut 
retardement  du  marchand  ou  quelquefois  de 
l'affoleure  de  ses  bestes ,  que  tout  ce  qui 
est  trouué  dans  le  chariot  est  confisqué  et 
cédé  au  profit  du  prince.  Encore  le  Turc  ac- 
cepte ceste  coustume  comme  chose  digne  de 
sa  tyrannie.  Apres  qu'on  a  passé  Chiovu  , 
montant  selon  le  Borysthene  ,  on  trouve  Mo- 
sier  sur  le  fleuue  Prepctz  ,  lequel  entre  dans 
le  susdit  Borysthene,  quelques  douze  lieues 
pardessus  Chiovu,  et  Thur  entre  dansPrepetz, 

lequel  est  fort  abondant  en  poisson.  Puis  venez 
à  Bobransko,  et  de  là  à  Mogilevu,  loin  de  six 
lieuës  à'Orzarovu ,  et  toutes  ces  villes  sont 
sur  le  fleuue  Dnieper,  tirant  à  l'ouest,  et  su- 
iettes  au  roy  de  Polongne.  Car  celles  qui  ti- 
rent à  l'est  sont  de  l'obéissance  du  Mosco- 
uite,  sauf  iïObrovuna  et  Mstislau,  qui  sont 
de  la  Lituanie.  Borisovuo,  est  loin  d'Orza,  ti- 
rant à  l'ouest,  quelques  vingtdeux  lieuës, 
assise  sur  la  riuiere  Beresine ,  laquelle  est 
plus  large  que  le  Borysthene  vers  Smolenzko 
qui  a  esté  cause  que  plusieurs  ont  estimé 
qu'elle  fust  le  vrai  Borysthene  des  anciens  , 
plustost  que  celle  que  les  Barbares  nom- 
ment auiourd'buy  Dnieper.  Et  à  dire  vray  , 
si  nous  regardons  bien  de  près  la  source  de 
ceste-cy  et  l'accommodons  à  ce  que  les  an- 
ciens ont  dit  du  Borysthene  ,  nous  n'y  ferons 
aucune  difficulté,  si  ce  n'est  que,  comme 
plusieurs  autres  grandes  riuieres  ,  elles  sor- 
tissent d'vn  mesme  lac,  ainsi  que  i'ay  mons- 
tré  que  font  le  Tanaïs  et  le  Moschouue,  quoy 
qu'ils  ayent  bien  fortdiuers  cours.  Au  reste, 
le  peuple  de  Lituanie ,  voire  icy  la  noblesse 

n'est  de  grand  effect  à  la  guerre,  et  est  chose 
peu  à  craindre  :  car  s'ils  y  vont ,  c'est  plus 
par  parade  que  de  désir  qu'ils  ayent  de  bien 
faire.  Aussi  quand  les  roolles  sont  faits  ,  vn 
capitaine  se  pensera  estre  bien  accompaigné, 
mais  il  ne  se  donnera  de  garde,  qu'il  se  verra 
tout  seul  :  et  ceux  que  on  retient  par  force, 
renuoyent  leurs  cheuaux  et  hardes  les  meil- 
leures à  leurs  maisons,  et  suyuent  leurs  chefs 
en  despit  qu'ils  en  ayent.  Quant  aux  princes 
et  grands  seigneurs  ,  lesquels  sont  tenus  de 
fournir  certain  nombre  de  soldats  à  la  guerre, 
ils  rachètent  à  deniers  comptans  leur  pré- 
sence, et  n'ont  point  honte  d 'estre  estimez 
poultrons  et  casaniers  :  de  sorte  que  lors  que 
on  veult  marcher  en  bataille  ,  les  chefs  des 
bandes  font  crier  à  son  de  trompe  ,  que  si 
quelqu'vn  veut  estre  cassé  pour  s'en  aller, 
qu'il  porte  argent  à  fin  d'auoir  son  congé.  Et 
ainsi,  pouuez  penser  combien  il  est  facile 
d'assuiettir  ce  peuple,  estant  ainsi  fay-neant 
et  addonné  à  ses  plaisirs  et  ou  chacun  vit 
en  sa  liberté  et  fantasie.  Au  reste  ,  le  duc 
auoit  iadis  si  peu  de  patrimoine,  que  si  il  y 

alloit  pour  y  demourer  quelque  temps ,  son 
reuenu  ne  suffisoit point  pour  le  nourrir,  s'il 
n'estoit  soulagé  par  le  secours  des  prouinces. 
Mais  à  présent  le  roy  de  Polongne,  qui  en  est 
seigneur,  leur  serre  vn  peu  la  bride  et  les 
détient  mieux  en  deuoir  que  le  passé ,  à  cause 
du  péril  qu'il  y  a  de  deux  costez  ,  à  sçauoir 
le  Turc  de  l'vn  et  le  Moscouite  de  l'autre  ,  qui 
marchisent  et  eniambent  sur  la  Lituanie  :  le 
#  peuple  de  laquelle  porte  l'habillement  long,  et 
l'arc  à  la  façon  des  Tartares,  la  lance  et  l'escu 
comme  les  Hongres ,  mais  n'ont  garde  des- 
tre  si  vaillans.  Leurs  cheuaux  sont  bons  et 
plus  grands  que  ceux  des  Moscouites,  et  sont 
tous  chastrez,  lesquels  ils  cheuaucbent  auec 
vn  mords  léger,  et  fortdoux,  et  les  ferrent  tout 
au  contraire  de  leurs  voisins.  L'arrogance 
seule  les  fait  aller  à  la  guerre  ,  s'estimans  in- 
uincibles  :  mais  des  qu'ils  sentent  la  furie  et 
gaillardise  d'vn  braue  ennemy  ,  ils  font  tout 
ainsi  que  les  Moscouites  ,  et  se  fient  plus  à  la 
légèreté  de  leurs  cheuaux ,  que  à  la  force  de 
leurs  bras  et  hardiesse.  Vvilne  est  la  ville 
métropolitaine  et  chef  de  tout  le  païs ,  assise 

sur  vne  colline  près  où  se  ioignent  les  deux 
riuieres  Vvilne  et  Vvelie  :  et  puis  ce  Vvelie 
va  se  mesler  auec  le  fleuue  Cronon,  lequel 
sépare  en  fin  les  Prussiens  d'auec  les  Sa- 
mogethes.  Vvilne  à  présent  est  ceincte  de 
murailles  et  y  a  grand  nombre  d'églises  et 
monastères,  bastis  de  pierre,  et  est  siège  d'e- 
uesques,  suiet  à  l'église  romaine,  car  tout 
ce  païs  n'obeïst  pas  à  l'église  catholique , 
ains  tient  vne  partie  laifoy  et  opinion  des 
Grecs.  Or,  la  Lituanie  qui  est  comme  vn 
eschantillon  et  partie  de  Russie ,  s'estend  vers 
le  nort,  iusques  à  la  principauté  de  Smolen- 
zko ,  le  long  du  Borysthene  et  approche  fort 
le  terroir  de  Moscouie.  Au  su ,  elle  a  la  Cher- 
sonese.  A  l'est ,  les  Circasses  européens  et  à 
l'ouest,  la  Moldauie et  Prussie ,  quiluy  com- 
mence estre  septentrionale.  Ce  en  quoy  le 
païs  abonde,  est  miel ,  et  cire  ,  et  cendres,  de 
quoy  ils  trafiquent  auec  les  Allemans  et  An- 
glois ,  et  ceux  de  Hollande.  Il  y  a  aussi  abon- 
dance depoix  pour  calfeutrer  nauires  :  et  n'est 
pas  stérile  en  bleds  ,  ains  en  fait  part  à  son 
voisinage.  Ceste  région  a  faulte  de  sel ,  mais 

les  Anglois  ou  aultres  y  en  portent.  Car  le 
Lituanien  n'est  point  homme  qui  face  grands 
voyages  en  païs  lointain.  Toutefois  du  temps 
que  Christierne,  roy  de  Dannemarch  ,  fut 
chassé  de  son  royaume  (qui  fut  enuiron  l'an 
mil  cinq  cens  vingtdeux  ,  à  cause  que  la 
mer  estoit  chargée  d'escumeurs  corsaires  ), 
les  Lituaniens  recouurerent  du  sel  des  Rus- 
siens  leurs  voisins  auec  lesquels  ils  trafiquent 
encor,  quelque  guerre  que  ayent  eu  leurs 
princes  ensemble.  le  vous  ay  dit  que  la  Litua- 
nie s'estendoit  iusques  à  Smolenzko ,  qui  est 
bien  auant  en  Russie,  mais ie ne  vous  ay  pas 
dit  comme  le  Moscouite  en  est  venu  à  estre 
seigneur.  Pour  ce  vous  fault  entendre  que 
enuiron  Tan  de  grâce  mil  cinq  cens  neuf , 
comme  Sigismond,  le  grand  roy  dePolongne, 
eut  succédé  à  Alexandre  son  frère ,  il  y  eut 
deux  grands  seigneurs ,  l'vn  nommé  Kuez  Mi- 
chel Linski ,  homme  expérimenté  aux  armes 
et  congneu  pour  cela  par  tout  le  septentrion, 
et  vn  comte  palatin  de  Trokce ,  nommé  Iean 
Savuerinski,  lesquels  du  viuant  d'Alexan- 
dre auoient  eu  quelque  castille  ensemble  : 

mais  le  roy  appaisa  la  querelle,  et  non  le  désir 
que  chacun  auoit  de  se  venger  de  son  enne- 
my  ,  et  surtout  le  comte  qui  pour  ceste  cause 
auoit  perdu  son  droict  de  palatin.  Ainsi  Alexan- 
dre estant  mort ,  et  Sigismond  venu  à  la  cou- 
ronne, ce  comte  auec  autres  ses  complices  , 
accusent  Kuez  Michel ,  c'est  à  dire  le  duc 
Michel ,  qu'il  auoit  conspiré  contre  Sa  Ma- 
iesté,  et  que  auec  ses  forces  et  intelligences 
qu'il  auoit  d'vne  part  et  d'autre ,  il  préten- 
doitde  s'emparer  du  royaume.  Le  Roy,  qui 
aimoit  et  craignoit  Michel ,  s'enfeit  pas  grand 
compte,  quoy  qu'il  lui  monstrastmauuais  vi- 
sage. Lequel  impatient  et  non  accoustumé 
d'estre  braué,  supplie  le  Roy  ,  que  la  cause 
fust  vuydée,  à  fin  qu'il  ne demeurast  point  en 
opinion  de  traistre.  Le  Roy  n'y  voulut  iamais 
entendre  comme  s'il  eust  adiousté  foy  au  dire 
des  calomniateurs.  Kuez  Michel  se  desfiant  du 
roy,  lu  y  dist,  que  puisqu'il  ne  luy  auoit  voulu 
faire  iustice,  il  luy  dresseroit  vn  tel  mes- 
nage,  duquel  luy  ne  les  siens  ne  se  despes- 
tereroient  point  à  leur  plaisir.  Et  se  retirant 
à  sa  maison ,  tout  soudain  escriuit  au  grand- 

duc  de  Russie ,  que  s'il  y  vouloit  entendre ,  iî 
lui  mettroit  en  main  les  forteresses  qu'il  pos- 
sedoit ,  auec  vne  bonne  partie  de  la  Lituanie. 
Le  Moscouite  qui  sçauoit  la  vaillance ,  grand 
renom  et  sagesse  au  fait  de  la  guerre  de  ce 
Lituanien ,  accorda  sa  requeste ,  et  luy  escrit, 
iure  et  promet  toute  ayde  ,  assistance  et  fa- 
ueur  :  et  sur  tout  que  si  Michel  luy  faisoit 
iouyr  de  la  principauté  de  Smolenzko ,  il  luy 
donnerait  la  ville  et  le  chasteau ,  s'en  reser- 
uant  seulement  l'hommage  ^t  droict  de  sou- 
ueraineté.  Michel  s'accorde  à  ce  et  s'en  alla 
auec  main  forte  pour  prendre  les  villes  de 
Grodno  ,  où  estoit  le  comte  son  ennemy ,  le- 
quel il  feit  tailler  en  pièces  :  etse  voyant  suyuy 
par  le  roy  de  Polongne,  et  n'ayant  forces 
suffisantes  pour  l'attendre ,  passa  en  Mosco- 
uie  et  s'alla  ioindre  au  grandduc  Basile  auec 
lequel  il  alla  assiéger  Smolenzko,  assise  sur 
le  Borysthene,  et  y  fut  tant  fait  par  ledit  Mi- 
chel, qu'elle  fut  rendue  et  plusieurs  autres, 
que  le  Moscouite  tient  encore  :  lequel  faisoit 
grand  honneur  à  celuy  qui  estoit  cause  de  ses 
conquestes  :  mais  de  luy  tenir  promesse  sur  le 


LITUANIE. 


79 


fait  de  ceste  ville,  il  ne  s'en  paiioit  point  :  et  ne 
vouloitle  Moscouite,  infidèle  etdesloyal  de  son 
naturel ,  se  fier  d'vn  si  bon  morceau  à  celuy 
qui  avoit  trahy  sonmaistre.  Ce  qui  fut  cause 
de  la  ruïne  de  Michel ,  lequel  se  desfiant  du 
Barbare  et  congnoissant  quelle  faute  il  auoit 
commise ,  laissant  son  roy  et  luy  faisant  per- 
dre ses  terres,  luy  escriuit  pour  estre  remis 
en  grâce ,  auec  promesse  de  recompenser  si 
bien  et  satisfaire  à  ceste  faute  qu'il  en  seroit 
content.  A  quoy  le  roy  Sigismond  presta  l'o- 
reille. Mais  comme  les  choses  alloient  en  dé- 
loyant,  ce  fugitif  n'osant  se  fier  en  son  prin- 
ce ,  le  Moscouite  en  sent  la  fumée  et  surprend 
les  lettres  tant  du  roy  que  de  ce  capitaine,  au- 
quel il  feit  faire  son  procez  et  le  décapiter  à 
cause  de  son  infidélité ,  trahison  et  incons- 
tance. Et  ce  qui  fut  le  plus  accusé  en  ce  ca- 
pitaine Kuez  Michel  Linski ,  c'est  que  estant 
de  la  religion  grecque  et  Moscouite,  se  rendit 
soubz  l'obéissance  de  l'église  romaine1  :  et  puis 
se  voyant  en  ce  péril,  pensant  adoucir  leMos- 


i  II  paroît  que  ce  crime  a  toujours  été  le  plus  irrémiscible. 

couite  j  reprint  derechef  inconstamment  les 
-opinions  des  Russiens ,  quittant  les  catholi- 
ques. Aucuns  disent  qu'il  fut  déliuré  de  mort  . 
par  les  prières  de  l'espouse  du  duc  qui  estoit 
niepce  du  prisonnier  ,  et  par  le  moyen  des 
lettres  de  Maximilien  >  grand  pere  de  Charles 
le  quint ,  empereur  ,  et  que  après  la  mort  de 
Basile ,  duc  russien  ,  comme  il  veist  que  sa 
niepce  se  gouuernast  plus  mal  que  son  estât 
ne  requeroit ,  il  la  tança  et  reprint  :  qui  fut 
cause  qu'elle  le  feit  mourir  cruellement  , 
comme  traistre  et  desloyal.  Ce  qui  peult  estre  ; 
aduenu  ,  veu  que  tousiours  l'histoire  est  en 
son  entier  à  sçauoir  qu'il  fut  iusticié  en  Mos- 
couie.  Et  en  prens  l'argument  de  ce  que  ceste 
dame  du  depuis  fut  accusée  et  conuaincue 
d'adultère,  et  faite  mourir  par  venin,  et  son 
paillard,  nommé  Ovutzine,  mis  et  detrenché 
en  mille  pièces  :  ce  qui  fut  fait  l'an  mil  cinq 
cens  vingt-huict.  Et  cecy  soit  dit  en  passant, 
et  presque  hors  de  propos  ,  n'estoit  pour  vous  : 
rnonstrer  que  i'ay  troussé  la  meilleure  part 
de  Lituanie  dans  la  description  de  la  Mosco-  ; 
uie.  Qu'il  soit  ainsi  r  voyez  si  ie  n'ay  pas  des- 

chiffré ,  tout  ce  qui  est  de  la  Lituanie  vers 
lest,  le  long  des  riuieres  Bog,  Prepetz  , 
Thur  et  Beresine  lesquelles  se  deschargent 
dans  le  Dnieper  ou  Borysthene  :  les  autres , 
tels  que  sont  Boh,  Cronou  et  Narhvu  cou- 
rent vers  le  nort  et  tombent  en  la  mer  Ru- 
thenique.  Le  reste  est  païs  boscageux  et  mal 
plaisant ,  plein  de  marests  ,  lacs ,  estangs  et 
paluz.  Et  comme  le  peuple  est  poltron  ,  aussi 
est  il  misérablement  traicté  de  ses  seigneurs  : 
et  neantmoins  aime  il  mieux  viure  en  ceste  mi- 
sère ,  que  se  secouer  le  ioug  de  seruitude ,  en 
faisant  son  deuoir  à  la  guerre  :  tellement  que 
ceux  qui  sont  les  plus  libres ,  sont  les  Vol- 
miens,  proches  delà  Polongne,  à  cause  qu'ils 
sont  gens  farouches  ,  vaillans  ,  et  qui  ne  se 
laissent  testonner  que  à  bonnes  enseignes. 
L'air  est  rude  et  mal  plaisant  en  Lituanie  : 
tous  les  animaux  y  sont  petits  contre  le  na- 
turel des  païs  septentrionaux.  Il  y  a  grande 
abondance  de  fromens,  mais  ils  meurissent  à 
grand'  difficulté.  Et  ne  pense  qu'il  y  ayt  paï- 
san  plus  misérable  au  monde,  encor  que  le 
Grec  y  fust ,  qu'ils  sont.  Car  vous  verrez  telle 

fois,  que  les  seruiteurs  d'vn  seigneur  entre- 
ront dans  quelque  ferme ,  sans  qu'ils  y  lais- 
sent rien  qui  ne  soit  pillé  ,  et  les  viures  qui 
y  sont  f  emportez  :  et  le  plus  souuent  battent 
les  pauures  villageois ,  iusques  à  mourir  et 
nul  ne  luy  fait  raison.  Au  reste,  en  Lituanie 
vn  suiet  n'oseroit  se  présenter  deuant  son  sei- 
gneur sans  luy  porter  quelque  présent.  Que 
si  le  seigneur  ne  s'en  soucie ,  encore  fault  il 
que  les  officiers  en  ayent ,  qui  ne  feront  rien 
de  bon  sans  auoir  les  mains  oinctes  de  pre- 
sens.  Ils  sont  fort  chargez  de  subsides  ,  à 
cause  que  le  roy  a  peu  de  patrimoine  en  ce 
païs  :  et  encor  plus  pressez  des  coruees  qu'ils 
donnent  à  leurs  seigneurs  ,  tellement  que  la 
plus  part  du  temps  est  là  employée  sans  que 
pour  cela  ils  laissent  de  payer  les  cens  et 
rentes.  Encore  vous  diray  ie  vne  cruelle  fa- 
çon de  faire  usée  en  celle  région  des  le  temps 
que  Vuitolde  ,  le  plus  cruel  des  hommes ,  y 
regnoit ,  lequel  estoit  si  terrible  en  ses  fa- 
çons de  faire  que  s'il  eut  commandé  à  quel- 
qu'vn  de  se  pendre ,  il  aimoit  mieux  estre  le 
bourreau  de  sa  vie ,  que  tomber  ès  mains  de 

ce  prince  sanguinaire.  Il  est  difficile  de  pas- 
ser en  esté  en  Lituanie,  à  cause  des  grands 
lacs ,  gouffres  et  marescages  :  mais  en  hyuer 
si,  pource  que  tout  est  caillé  de  glace ,  sur  la- 
quelle on  meine  les  chariots  et  cheuaux  sans 
aucun  péril ,  et  y  fait  on  le  trafic,  et  ne  sçau- 
roit-on  y  tenir  sente  nevoye,  à  cause  de  leur 
grandeur  :  qui  fait  qu'on  y  prend  esgard  aux 
astres ,  tout  ainsi  que  si  vous  estiez  sur  la 
mer.  Entre  les  Lituaniens  vous  trouuez  fort 
peu  de  villes ,  qui  est  cause  que  ie  ne  me  suis 
guère  rompu  la  teste  à  en  faire  la  descrip- 
tion. Leurs  richesses  sont  le  miel ,  et  cyre , 
et  des  peaux  précieuses  ,  comme  martes  ze- 
bellines  ,  genettes  et  hermines ,  lesquelles  ils 
baillent  pour  des  lingots  d'or  (qui  n'est  pas 
si  fin  que  pourroit  estre  celuy  de  noz  escuz  et 
ducats  de  pardeça  )  et  d'argent  :  car  ils  n'v- 
sent  que  bien  peu  de  monnoye.  Et  celles 
peaux  qui  ne  sont  si  rares  et  exquises ,  ils 
les  donnent  pour  du  cuyure  ou  autre  espèce 
de  metail.  Ils  ont  peu  l'vsage  de  vin ,  et  le 
pain  très  noir  et  de  mauuais  goust ,  et  viuent 
plus  de  laict  et  fromages  que  d'autre  chose , 

abondans  en  ce  leurs  vaches  et  bestes  à  lame, 
qu'ils  nourrissent  en  grande  quantité.  Des 
bestes  sauuages  ,  ils  ont  des  asnes  que  on 
nomme  alces ,  et  en  leur  langue  less,  et  F  Al- 
ternant l'appelle  ellend.  Ils  ont  aussi  vne  es- 
pèce de  bestes  de  la  forme  d'vn  bœuf ,  qu'ils 
appellent  thur,  ayant  les  cornes  longues  et 
sont  tous  noirs  comme  beuffles  :  et  fait  on 
des  vases  à  boire  de  ces  cornes ,  pour  ce  que 
on  tient  qu'elles  profitent  contre  le  venin.  Et 
ainsi  la  licorne ,  que  les  Allemans  nomment 
einhorn ,  se  pourroit  bien  transformer  en  vn 
thur,  et  le  septentrion  nous  departiroit  ces 
cornes  en  l'Europe  mesme  ,  lesquelles  on 
nous  veult  faire  croire  estre  apportées  de  ne 
sçay  quelles  parties  de  l'Afrique  et  Asie  ,  et 
de  bestes  qui  ne  furent  oncques.  Il  s'y  trouue 
aussi  des  cheuaux  sauuages  i  et  de  toute  au- 
tre espèce  de  sauuagine  qu'on  voit  en  Alle- 
maigne  et  pardeça.  Il  n'y  a  pas  trop  long- 
temps que  la  Lituanie  est  venue  à  la  cong- 
noissance  de  Iésus-Christ ,  à  sçauoir  en  l'an 
mil  trois  cens  octante  six ,  lorsque  Iagello  \ 

i  Jagellon  ,  qui  a  pris  le  nom  de  Vlaclislas  V  en  ceignar.t 

prince  de  celle  région  ,  espousa  Hednide  \ 
fille  de  Loys  ,  roy  de  Polongne  ,  et  auec 
laquelle  il  eut  le  royaume  polonnois  ,  se 
faisant  baptiser ,  auec  promesse  d'en  faire 
autant  faire  à  ses  suiets.  Ce  qu'il  garda  et 
tint,  iaçoit  qu'ils  fussent  veautrez  dans  Ta  - 
ueuglement d'idolâtrie,  car  les  vns  adoroient 
le  feu  ,  les  autres  les  forests ,  autres  les  ser- 
pens,  autres  le  soleil,  et  vn  marteau  de  gran- 
deur et  grosseur  monstrueuse.  Et  comme 
l'on  s'enquist  pourquoy  ils  faisoient  tel  hon- 
neur à  ce  marteau ,  ils  repondoient  :  que  ia- 
dis  le  soleil  fut  vn  long  temps  sans  leur  mons- 
trer  sa  clarté  :  mais  en  fin  comme  il  esclairast, 
leroy  du  païs  le  print  et  mit  en  prison  dans 

1  a  couronne  polonoise ,  est  une  des  plus  poétiques  figures 
qui  se  rencontre  dans  les  annales  chevaleresques  du  Nord. 
Capable  de  former  de  grands  desseins  et  de  les  suivre  ,  ha- 
bile a  pénétrer  ceux  des  autres,  heureux  a  profiter  des 
conjonctures ,  ses  moindres  qualités  furent  d'être  prudent 
et  intrépide  dans  les  combats.  V.  son  article  dans  la  Bio- 
graphie Didot. 

i  V.  sur  Hedvige  la  ravissante  notice  que  lui  a  consacré 
le  comte  de  Montalembert  dans  son  Histoire  de  sainte 
Elisabeth ,  appendice. 

vne  tour  tresforte  :  mais  les  signes  du  Zodia- 
que venans  au  secours  du  prisonnier,  brisè- 
rent celle  tour  auec  vn  tel  marteau,  et  mirent 
le  soleil  en  liberté  :  et  pour  ce  bienfait  ils  ho- 
noroient  le  marteau ,  qui  tant  auoit  obligé  les 
hommes,  leur  rendant  la  clarté  du  soleil. 
Voilà  vn  aussi  beau  compte,  que  celuy  de  noz 
sauuages  de  l'Antarctique ,  qui  me  vouloient 
faire  croire  que  trois  estoilles  du  ciel ,  s'es- 
toient,  par  le  commandement  de  Monan,  con- 
uerties  en  trois  haultes  montaignes ,  qui  sont 
en  leur  païs  :  histoire  d'ignorance  de  ce  peu- 
ple. Des  serpens,  chacun  pere  de  famille  en 
tenoit  en  sa  maison  en  vn  coing,  couché  sur 
du  foin ,  auquel  il  donnoit  à  manger  tous  les 
iours  et  luy  faisoit  sacrifice.  Le  feu  leur  es- 
toit  aussi  vn  Dieu  :  et  ce  à  cause  que  les  pres- 
tres  qui  les  tenoient  en  ceste  abusion ,  es- 
taient tous  enchanteurs,  et  usoient  de  sorcel- 
leries de  pyromance  ,  et  disoient  puis  après  , 
que  ce  grand  Dieu  les  aduertissoit  sur  la 
mort  ou  guerison  de  quelque  malade ,  car  à 
ce  estoit  institué  ce  sacrifice.  Les  forests  tou- 
tes n'estoient  point  ordonnées  pour  l'adora- 

tion,  comme  aussi  n'estoient  le  temps  passé 
entre  les  Grecs  et  Romains.  Ainsi  voyez  que 
ce  pauure  peuple  ne  faisoit  rien  que  premiè- 
rement les  plus  sages  d'entre  les  mondains 
n'eussent  deia  exécuté.  Cent  mille  fois  ie  me 
suis  esbahi,  pourquoy  les  anciens,  en  tout  ce 
qu'ils  faisoient ,  soit  en  bastimens ,  colom- 
nes ,  pyramides  et  monumens ,  voire  en  leurs 
medalles  d'or ,  d'argent ,  de  bronze ,  corniol , 
onyce  et  médaillons,  y  engrauoient  des  ser- 
pens  et  lézards ,  comme  l'on  voit  dans  les 
medalles  de  Esculapius ,  de  Vitellius ,  Com- 
mode ,  et  dans  la  monnoye  de  Nero ,  Epi- 
daure ,  de  M.  Aurele,  Antonin  Pie ,  M.  Atil- 
lius ,  Memmius  ,  M.  Volteius ,  Cleopatra  et 
autres ,  de  toutes  les  quelles  et  de  plusieurs 
autres  espèces  i'en  ay  apporté  en  France. 
Cela  pour  certain  signifioit  quelque  grande 
prudence  et  vigilance  que  doit  auoir  vn  prince, 
aussi  bien  que  la  teste  d'vn  taureau ,  d'vn 
mouton  ou  du  coutelas ,  mises  entre  les  en- 
seignes des  anciens  Romains  :  ou  bien  que 
les  anciens  receuoient  quelque  grand  remède 
du  naturel  du  serpent.  Ils  ad  or  oient  aussi  le 

plus  vieux  chesne  de  toute  vne  forest ,  y  fai- 
sans leurs  vœuz,  deuotions  et  sacrifices.  Et 
pour  ce  que  cecy  a  esté  fait  de  nostre  temps  , 
et  que  ceste  superstition  a  esté  abolie  en  ce 
païs ,  si  ne  fault  il  point  ester  l'honneur  à 
celuy  qui  a  causé  vn  si  grand  bien  ,  que  de 
deliurer  ce  peuple  de  tel  aueuglement.  Il  fut 
du  temps  du.roy  Vuitolde ,  grand  duc  de  Li- 
tuanie ,  vn  bon  et  sainct  hermite ,  fort  sça- 
uant  et  éloquent,  natif  de  Prague  en  Boës- 
me  ,  qui  s'appelloife  Hierome ,  non  celuy  qui 
suiuoit  l'erreur  de  Vviclef  et  fut  compaignon 
de  Iean  Huz  en  ses  reueries  ,  et  qui  aussi  fut 
bruslé  auec  luy  au  concile  de  Constance  *. 
Car  cestuicy  vint  au  concile  de  Basle  après 
qu'il  eut  conuerty  ces  Lituaniens  à  la  foy 
ebrestienne.  Ce  bon  homme  voyant  le  venin 
espandu  par  son  païs ,  s'en  vint  en  Polongne 
où  il  eut  lettres  du  roy  ,  adressantes  à  Vvi- 
tolde,  duc  et  seigneur  du  païs  ,  pour  auoir 
licence  de  prescher  Iesus-Cbrist  en  sa  terre  : 

i  Ce  Jérôme,  religieux  camaldule,  florissoit  vers  1430; 
Tie  II  en  fait  amplement  mention  dans  sa  Description  de 
l'Europe,  Bâle,  1571. 

ce  qu'il  luy  accorda.  Et  par  le  moyen  et  fa- 
ueur  du  prince  le  plus  cruel  qui  régna  onc , 
il  feit  tuer  tous  les  serpens  que  on  adoroit  et 
leur  monstra  l'abuz  de  leurs  prestres  sur  la 
pyromance  :  et  alla  si  bien  son  affaire,  que  en 
brief  temps  il  en  amena  la  plus  part  à  la 
congoissance  de  l'Euangile.  A  la  fin  ,  quand 
il  voulut  coupper  les  arbres  et  forests  ou  se 
faisoit  leur  idolâtrie  i  le  peuple  vint  crier  au 
prince  et  surtout  les  femmes  :  qu'ils  aimoient 
mieux  mourir  que  permettre  que  on  abba- 
tist  ainsi  la  maison  de  Dieu  (  ainsi  appelloient 
ils  les  bois  consacrez)  et  que  de  là  ils  auoient 
la  clarté  du  soleil  et  le  bon  air  :  et  que  si  on 
continuoit  de  les  abbatre ,  ils  ne  sçauoient  ou 
aller  quérir  Dieu ,  après  qu'il  auroit  perdu 
sa  maison.  Vvitolde  iaçoit  qu'il  se  moquast 
de  la  rudesse  et  sottise  de  ce  peuple ,  si  est-ce 
que  craignant  quelque  esmeute,  et  de  perdre 
sa  terre ,  il  feit  cesser  Hierome.  Neantmoins 
depuis  enç&Iagello,  successeur  deVvitolde* , 

i  Vitold  a  gouverné  la  Lithuanie  de  1392  à  1430  et  a  eu 
pour  successeur  son  frère  Jagellon  Svitrigailo. 

et  plus  ferme  en  lafoy,  y  a  si  bien  besongné  , 
que  le  païs  est  vuide  de  telles  superstitions  , 
et  le  peuple  autant  chrestien  que  autre  qui 
obéisse  à  l'Eglise  latine 1  :  hors  mis  quelques 
sectaires  trinitaires ,  luthériens  et  quelques 
autres  desuoyez  de  la  vérité  de  l'Euangile. 

l  Des  historiens  russes  se  sont  donné  beaucoup  de  peine 
pour  faire  accroire  que  la  religion  grecque  s'étoit  établie  en 
Lithuanie  quelques  années  avant  sa  conversion  au  catho- 
licisme, voulant  démontrer  à  l'appui  de  ce  fait  frauduleu- 
sement estropié  que ,  lorsqu'on  a  obligé  sous  nos  yeux  ce 
pays  à  renoncer  à  sa  foi  séculaire,  on  n'a  simplement  tra- 
vaillé qu'à  le  ramener  à  son  premier  culte.  D'après  ce 
système  des  missions  bottées,  les  protestant  pourroient 
être  forcés  de  devenir  catholiques  et  ceux-ci  idolâtres  I 

Russie  blanche  :  car  la  Lituanie  porte  le  nom 
<ie  Russie  noire.  Et  la  cause  de  telle  igno- 
rance est  venue  de  ce ,  que  ce  peuple  n'vsoit 
d'aucuns  characteres,  pour  escrire  les  faits 
et  gestes  de  leurs  roys  et  republiques ,  et  que 
bien  peu  des  anciens  ont  eu  congnoissance  au 

n  n'a  peu  sçauoir ,  qui  furent 
les  premiers,  qui  iamais  se  fei- 
rent  seigneurs ,  et  ont  commandé 
en   la  Moscouie ,  Lituanie  et 

vray  de  ces  païs  ,  veu  leurs  faultes  et  con- 
tradictions qui  se  trouuent  en  leurs  liures. 
Mais  du  temps  de  Michel  Paphlagon,  ils  ap- 
prindrent  les  lettres  et  characteres  des  Es- 
clauons  :  qui  a  esté  cause  ,  que  aussi  ils  en 
ont  apprins  la  langue  :  car  cest  empereur 
leur  enuoya  gens  pour  les  instruire  en  l'an 
du  monde  quatre  mil  neuf  cens  nonante' 
huict,  et  de  nostre  salut  mil  trente  six.  Ainsi 
il  n'y  a  que  cinq  cens  trente  huict  ans  ,  que 
ces  Moscouites  ont  congnoissance  des  lettres. 
Il  est  vray  que  lors  ils  mirent  en  escrit  en 
leur  langue  russienne  ,  ce  qu'ils  auoient  ap- 
prins de  pere  en  fils  ,  et  retenu  de  longue 
mémoire  ,  touchant  leur  antiquité  et  celle  de 
leurs  princes  :  et  sont  ces  annales  fort  diffé- 
rentes à  plusieurs  choses  de  mon  histoire  , 
traictant  des  roys  et  princes  de  ce  peuple  : 
comme  du  mariage  de  la  fille  du  roy  d'An- 
gleterre ,  qui  fut  donnée  à  Iarislas  ,  duc  des 
Russieris ,  par  le  moyen  du  roy  de  Danne- 
march ,  en  l'an  de  grâce  mil  soixante  huict  : 
mais  cela  n'empesche,  que  la  chose  ne  soit 
aduenue  ,  quoy  que  le  Russien  la  taise  et 

et  necongnoisse  aucun  prince  ayant  tel  nom  : 
mais  il  y  auoit  plusieurs  roytelets  ,  et  de  di- 
uers  noms  ,  qui  peult  donner  foy  à  l'histoire 
d'Angleterre1.  Or,  les  Russiens,  ou  (si  mieux 
aimez)  les  Moscouites ,  se  disent  estre  des- 
cenduz  de  Iziaphetet  des  Esclauons,  et  leurs 
princes  se  vantent ,  que  c'est  des  Romains 
qu'ils  ont  prins  origine.  Mais  quant  à  moy, 
ie  suyurai  ce  qui  me  semblera  approcher  de 
la  vérité.  Et  au  reste  diray  que  suyuant 
leurs  escrits  mesmes ,  on  voit  qu'ils  sont 
sortis  des  Vvandales  ,  ou  bien  qu'ils  en  ont 
tiré  leurs  princes.  Car  ils  tiennent  que  le 

1  Thevet  veut  parler  de  Gytha,  fille  d'Harold ,  roi  d'An- 
gleterre, épouse  d'un  fils  d'Iaroslaf  I ,  qui  lui-même  épousa 
en  1019  Inguerlierde,  fille  de  saint  Olaf  de  Suéde,  et  donna 
en  1048  la  plus  belle  de  ses  filles  au  premier  roi  de  France 
du  nom  d'Henry.  Touchant  cette  dernière,  Thevet  dit  ail- 
leurs :  «  Henry  I  fut  allié  par  mariage  à  Anne,  ou  Agnes, 
fille  de  George,  l'Esclauon,  roy  de  Russie,  de  laquelle  il 
eut  trois  enfans.  Ceste  dite  royne  estoit  l'une  des  religieuses 
princesses  qui  fut  onques  en  France.  C'est  elle  qui  fonda 
l'Eglise  de  sainct  Vincent  de  Senlis,  et  bon  nombre  d'hos- 
pitaux  ,  qu'elle  doiia  de  tresbonnes  rentes  (ï  ,  liv.  15,  De  la 
lignée  saxonique  de  Hue  Cajyet).  » 

premier  qui  régna  sur  eux ,  estoit  venu  de 
Vvagrie  ou  Vvaregie ,  qui  est  pour  vray  le 
siège  ancien  des  Vvandales  ,  non  loin  de  Lu- 
bec  ,  et  du  duché  de  Holsate ,  en  Allemai- 
gne  ,  près  la  mer  Liuonique ,  ou  Balthee.  Ce 
qui  se  voit,  par  ce  qu'encor  ces  Russiens  ap- 
pellent icelle  mer  Vuaretzkoïe  morie  ,  qui 
signifie  mer  de  Vvaregie ,  qui  est  le  sein  sé- 
parant l'Allemaigne  de  la  Prussie  et  Liuonie , 
et  la  partie  maritime  de  Moscouie  d'auec  le 
royaume  de  Suece.  Et  ainsi  par  leur  mesme 
confession ,  vous  voyez  que  leurs  princes 
ont  eu  autre  origine  que  des  Romains ,  l'em- 
pire desquels  estoit  desia  en  décadence,  lors- 
que les  Russiens  ou  Moscouites  commencè- 
rent de  se  faire  valoir  et  d'empiéter  aux  païs 
septentrionaux  terre  et  seigneurie  de  leurs 
voisins.  Or,  fault  sçauoir  que  l'occasion ,  qui 
les  feit  esmouuoir  à  chercher  prince ,  fut  vne 
sédition  qui  s'esmeut  entre  eux ,  si  grande 
que  merueille  ,  chacun  voulant  et  taschant 
d'estre  chef,  ainsi  que  anciennement  ces 
peuples  barbares  en  eslisoient  vn  pour  les 
conduire  en  guerre.  Comme  ils  sont  en  ces 

disputes,  et  que  desiail  y  auoit  du  sang  es- 
pandu  de  toutes  parts ,  il  y  eut  vn  gentil- 
homme du  païs  ,  plus  amoureux  de  la  paix  , 
que  conuoiteux  de  la  seigneurie ,  homme 
sage,  accort ,  et  de  grande  authorité  en  la  ville 
de  Nouogarde ,  pour  lors  chef  du  païs  ,  le- 
quel les  incita  et  exhorta  de  laisser  toute  dis- 
cussion à  part ,  et  chercher  plustost  vn  sei- 
gneur voisin ,  que  se  rompre  la  teste  pour  la 
principauté.  Et  leur  mit  en  auant  trois 
braues  seigneurs  vvaregiens,  tous  frères,  afin 
qu'ils  les  appelassent ,  pour  leur  donner  la 
superintendance  de  leur  republique.  Ce  con- 
seil de  Gostomissel  (ainsi  s'appelloit  ce  bon 
homme  )  fut  escouté  et  mis  en  effect  :  am- 
bassades enuoyees  aux  Vvaregiens ,  lesquels 
viennent  et  partagent  ensemble  les  terres  que 
on  leur  auoit  données  K  Or  furent  tels  leurs 

1  «  Un  jour  les  Russes ,  rapporte  Nestor,  se  dirent  entre 
eux  :  cherchons  un  prince  qui  nous  gouverne  et  nous  parle 
selon  la  justice  —  et ,  pour  le  trouver,  ils  passèrent  la  mer, 
se  rendirent  chez  les  Varegues  et  dirent  a  leurs  princes  : 
notre  pays  est  grand ,  tout  y  est  en  abondance,  mais  Tordre 
et  la  justice  y  manquent  ;  venez  prendre  possession  de  notre 
sol  et  de  notre  gouvernement.  Trois  frères  Varegues  réu- 

departemens.  L'aisné,  qui  s'appelloit  Ru- 
rick  ,  eut  la  principauté  de  Nouogarde  la 
Grande  :  Sinans  second  ,  eut  le  païs  qui  est 
autour  du  lac  Blanc,  qu'ils  appellent  Bie- 
loiesero  :  et  Tuuor  eut  la  Plescouie.  Et 
voilà  comme  ceux  qui  ont  parlé  des  alliances 
de  ces  Russiens ,  s'abusent  facilement  ,  ne 
sçachant  comme  poursuyure  leurs  généalo- 
gies :  iaçoit  que  Sinans  et  Tuuor  mourussent 
sans  hoirs.  Et  ainsi  Rurick  eut  tout  l'empire, 
duquel  sortit  vn  fils  nommé  Igor  ,  qui  de- 
meura fort  petit  enfant  ;  qui  fut  cause  que 
Olech,  parent  proche  du  défunct  print  le 
gouuernement  et  le  tint  par  l'espace  de 
trente  ans  :  et  ayant  couru  la  Grèce  et  mis 
le  siège  deuant  Constantinople ,  et  amplifié 
les  bornes  des  Moscouites  ,  il  mourut  de  la 
cheute  d'vn  cheual ,  s'estant  blecé  à  la  teste  : 

nirent  leurs  familles  et  vinrent  en  effet  occuper  la  Russie.  » 
Telle  est  la  genèse  de  la  monarchie  et  de  l'aristocratie  en 
Russie  :  spectacle  presque  unique  dans  l'histoire,  car  on  y 
voit  ses  hahitans  aholir  eux-mêmes  leur  ancien  gouverne- 
ment démocratique,  et  le  pouvoir  souverain  s'y  e'tahlir  du 
consentement  unanime  des  citoyens. 

et  alors  Igor  commença  à  régner,  et  alla 
en  Asie  ,  faisant  des  courses  iusques  à  He- 
raclée  et  Nicomedie  :  mais  il  fut  vaincu  par 
l'empereur  grec  Nicephore  ,  en  Fan  de  grâce 
neuf  cens  soixante  quatre  :  et  puis  circon- 
uenu  par  les  embusches  d'vn  Russien,  prince 
de  Drevulian ,  fut  occis  :  tenant  le  siège  à 
Rome  Iean  troisième  ,  natif  du  mesme  lieu, 
Lotaire  en  France,  estant  empereur  des  La- 
tins ,  surnommé  le  Grand  :  et  au  temps  que 
Estienne  ,  roy  de  Hongrie ,  receut  FEuan- 
gile.  Et  régna  Svuatoslas  ,  son  fils,  quoi- 
que petit  enfant  :  mais  sa  mere  Olha  ,  ma- 
nioit  tous  les  affaires ,  laquelle  tant  par 
ruse  que  à  guerre  ouuerte  ,  se  vengea  à  son 
plaisir ,  de  ceux  qui  auoient  occis  son  mary , 
soubz  prétexte  de  vouloir  espouseï  Maldit , 
prince  de  Drevulian  :  et  leur  imposa  tribut , 
tel  que  à  présent  on  paye,  à  sçauoir  chacune 
maison  de  celle  prouince  estant  tenue  lui 
donner  annuellement  trois  colombes  et  deux 
passereaux.  Ceste  dame  vint  (comme  ils  tien- 
nent) à  Constantinople  ,  du  temps  de  l'em- 
pereur Iean  Zimisces,  et  receut  le  sainct 

baptesme  auquel  elle  fut  nommée  Heleine. 
Et  ainsi  ce  fut  la  première  royne  chres- 
tienne  de  ce  païs,  laquelle  en  attira  plu- 
sieurs ,  et  entre  autres  Vvolodimere ,  son 
petit  fils ,  qui  estoit  bastard  de  Svuatoslas  : 
mais  le  prince  son  fils  n'y  voulut  onc  enten- 
dre. Il  fut  grand  guerrier,  et  feit  de  belles 
conquestes.  Car  il  vainquit  les  Bulgares ,  et 
passa  le  Danube ,  faisant  mille  maux  en  Hon- 
grie ,  estonnant  aussi  l'empire  de  Grèce  :  de 
sorte  qu'il  auoit  rendu  tous  ses  voisins  tri- 
butaires, iusques  à  contraindre  les  empereurs 
grecs  de  rachepter  la  paix  à  grand'  somme 
de  deniers.  Et  ce  pendant  sa  mere  mourut , 
que  les  seigneurs  chrestiens  enseuelirent  ho- 
norablement ,  et  l'honorent  comme  saincte , 
et  célèbrent  à  présent  sa  feste  l'onzième  iour 
de  iuillet,  comme  ils  m'ont  fait  entendre1.  Le 

1  Baptisée  à  Constantinople  en  957  par  le  patriarche 
Polyeucte ,  décédée  en  969 ,  Olga  est  également  vénérée 
par  l'Eglise  catholique.  V.  les  Bollandistes ,  sept.,  t.  TI. 
Nous  ne  pouvons  pas  résister  a  citer  la  page  que  ses  vertus 
ont  inspirée  à  Nestor.  «  Olga ,  dit-il,  fut  en  Russie  comme 
le  présage  du  christianisme ,  comme  l'étoile  du  matin  qui 
devance  le  soleil ,  comme  l'aurore  qui  présage  la  lumière. 

grand  duc  feit  partage  à  ses  enfans  de  ses 
terres  :  et  puis  poursuyuant  la  guerre  ,  qu'il 
aimoit  sur  toute  chose ,  fut  enfin  occis  par 
Curez ,  roy  des  Pietzniges ,  lequel  feit  du 
crâne  de  la  teste  de  Svuatoslas  vne  coupe 
et  la  feit  enchâsser  en  or ,  y  faisant  grauer 
ces  mots  en  substance  : 

Comme  il  rauist  d'autre  le  bien , 
Il  perd  sa  vie  auec  le  sien. 

Mort  que  fut  ce  vaillant  prince ,  ayant  laissé 
leropolche ,  et  Olega ,  ses  fils  légitimes  ,  et 
Vvolodimere  bastard  ,  leropolche  ,  sollicité 

Elle  répandit  le  même  éclat  que  l'astre  des  nuits  et  brilla  , 
au  milieu  de  ses  compatriotes  incrédules,  comme  une  perle 
brilleroit  dans  un  monceau  d'ordures.  Souillés  de  péchés 
les  Russes  ne  se  purifièrent  pas  comme  elle  dans  les  saintes 
eaux  du  baptême.  Seule  elle  avoit  dépouillé  le  vêtement 
taché  du  vieil  homme  Adam ,  pour  prendre  celui  du  nouvel 
Adam ,  qui  est  le  Christ.  Disons-lui  donc  en  la  glorifiant  : 
Réjouis-toi ,  car  tu  as  été  pour  nous  le  commencement  de 
la  connaissance  de  Dieu  et  de  sa  réconciliation  avec  ton 
pays.  »  —  Elle  est ,  en  effet ,  la  première  en  Russie  qui  soit 
entrée  dans  le  royaume  du  Ciel  et  les  Russes  l'honorent 
comme  leur  devancière,  car  elle  a  pour  eux  invoqué  la 
mort  de  l'Homme-Dieu. 

par  vn  de  ses  courtisans  ,  court  sus  à  Olega 
son  frère,  et  l'occist,  et  se  saisit  de  son 
royaume.  Vvolodimere  s'enfuyt  vers  ses  an- 
cêtres en  Vvaregie  :  puis  venant  auec  se- 
cours ,  il  reprint  ses  terres  que  on  auoit 
saisies  ,  et  occist  le  prince  de  Plescouie  et 
ses  enfans ,  à  cause  qu'on  luy  auoit  refusé 
le  donner  Rochmide  pour  femme  d'autant 
qu'il  n'estoit  point  légitime  :  et  enfin  print 
son  frère  par  ruse,  et  le  feit  mourir,  exerçant 
de  grandes  cruautez  sur  les  siens  :  Puis 
(quoy  qu'il  eust  receu  la  foy  chrestienne  , 
sans  estre  baptisé)  il  dressa  vne  infinité  d'i- 
doles et  print  Rochmide  et  la  femme  de  son 
frère  decedé  pour  espouses  ,  auec  une  telle 
compaignie  de  concubines  ,  que  ie  ne  sçay 
si  Salomon  en  eut  iamais  autant.  Mais  estant 
fait  paisible  seigneur  de  toute  la  Moscouie  , 
comme  plusieurs  le  voyans  presque  sans 
aucune  religion  ,  le  sollicitassent  de  s'arres- 
ter  sur  quelque  opinion  ,  à  la  fin  la  cause  de 
Dieu  vainquit ,  et  enuoya  en  Grèce  prier  Ba- 
sile et  Constantin  ,  empereurs  frères  ,  de  luy 
donner  Anne  leur  sœur  pour  femme  ,  et  qu'il 

se  feroit  chrestien  auec  tout  son  peuple  : 
auec  ce  leur  rendroit  ce  que  ses  ancestres 
auoient  prins  sur  la  Grèce.  La  chose  estant 
accordée  ,  il  passa  en  Grèce  où  il  fut  baptisé 
et  appellé  Basile  :  puis  ayant  espousé  Anne 
il  rendit  aux  Grecs  (selon  sa  promesse)  les 
terres  qu'il  leur  detenoit  :  ce  qui  fut  fait  en 
l'an  du  monde  quatre  mil  neuf  cens  cin- 
quante trois  ,  et  de  notre  salut  neuf  cens  no- 
nante  vn.  Et  depuis  la  Russie  a  tenu  la  foy 
chrestienne  ,  selon  les  coustumes  et  cérémo- 
nies de  l'Eglise  grecque.  Et  mourut  ce  grand 
prince,  ayant  régné  quelques  trente  deux 
ans  ,  estant  morte  sa  femme  Anne  deuant 
îuy.  Ce  fut  luy  qui  feit  bastir  la  ville  de 
Vvolodimerie ,  qui  a  esté  vn  long  temps  le 
siège  principal  de  tout  le  païs  :  et  est  ce 
prince  mis  au  nombre  des  saincts  ,  et  sa  feste 
célébrée  le  quinzième  de  iuillet  *.  Apres  son 

i  V.  le  Calendrier  cT Assemani ,  Godescard,  t.  VI  ,  $t 
principalement  le  précieux  Spécimen  Ecclesiœ  Ruthenic/e , 
de  Kulcinzkl,  imprimé  à  Rome  en  1738,  qui  contient  les 
hymnes  que  l'Eglise  a  autorisé  de  ehanter  en  l'honneur  de 
rce  saint  simillimo  apostoli. 

decez ,  comme  il  eust  plusieurs  enfans  de 
diuers  litz ,  tout  vint  en  contention  ,  ligues  , 
guerres ,  et  esmotions ,  de  sorte  que  Svuato- 
polche  qui  estoit  duc  de  Chiovvie  ,  fit  mou- 
rir ses  deux  frères  Boris  et  Cleph  qui  au 
baptesme  auoient  esté  nommez  l'vn  David  , 
et  l'autre  Romain  :  et  sont  honnorez  comme 
martyrs ,  estant  leur  feste  célébrée  le  vingt 
quatrième  de  iuillet  Ainsi  les  affaires  s'en 
allans  en  empirant,  et  comme  les  vns  feis- 
sent  mourir  les  autres  ,  en  fin  Vvolodimere  , 
deuxième  du  nom ,  fils  de  Sevuold ,  sorty  de 
Svuatopolche ,  fut  monarque  de  toute  la 
Russie,  et  auoit  à  surnom  Monomach.  Ce 
fut  luy  qui  le  premier  fit  sacrer  les  ducs  de 
Moscouie  :  et  la  façon  nous  le  verrons  cy 
après.  Depuis  la  mort  de  cestuy  iusques  au 
grand  Basile ,  les  Moscouites  furent  tributai- 

i  Un  concile  tenu  a  Zamosc  en  1720  s'est  spécialement 
occupé  du  culte  qu'il  convenoit  de  rendre  à  ces  deux  jeunes 
martyrs,  et  les  actes  de  ce  concile  ont  été  solennellement 
confirmés  par  Benoît  XITI.  V.  Synodus  Ruthenorum  ha- 
bita in  civitate  Zamosciœ  anno  MDCCXX.  Rornse,  1838- 
in-8<>. 

res  aux  Tartares ,  à  cause  que  le  premier  , 
qui  se  voyoit  foulé  de  son  compaignon ,  se 
retiroit  soudain  au  Tartare  ,  lequel  y  mettoit 
celuy  que  bon  luy  sembloit ,  et  toutefois  les 
Russiens  prenoient  touiours  les  armes  ,  pour 
s'oster  le  ioug  de  dessus  les  espaules  :  comme 
du  temps  du  duc  Demetrie ,  lequel  vainquit 
deux  fois  en  bataille  le  grand  cam  de  Tar- 
tarie ,  nommé  Mamay  :  mais  le  successeur 
d'iceluy  appellé  Tach  tamisch  cam ,  fît  tel 
massacre  de  Moscouites  ,  que  les  chemins 
estoient  couuerts  de  corps  morts  par  l'es- 
pace de  plus  de  trois  lieues  ,  et  print  la  ville 
de  Moscouie  et  païs  à  l'entour  :  et  ce  fut  en- 
uiron  Tan  mil  quatre  cens  quarante.  Ainsi 
vous  voyez  combien  long  temps  ce  païs  a 
esté  sous  l'obéissance  des  Tartares.  Que  si 
dorenauant  vous  lisez  dans  mon  histoire  que 
les  Tartares  ont  couru  la  Polongne ,  ne  pen- 
sez point  que  ce  fussent  les  Moscouites  , 
mais  bien  les  suiects  du  grand  cam ,  qui 
tenoit  la  Moscouie  en  bride ,  quoy  que  ce  ne 
fust  en  repos.  Car  les  ducs  faisoient  tous- 
iours  quelque  reuolte,  et  prenoient  des  vil- 

les  :  puis  y  ayant  mis  garnison  se  retiroient 
à  sauueté  dans  la  profondeur  des  bois.  Or 
Demetrie  ,  qui  fut  vaincu  si  lourdement  par 
les  Tartares ,  laissa  vn  fils  ,  nommé  Basile 
deuxième,  lequel  osta  aux  Tartares  plu- 
sieurs villes,  occupa  vne  partie  de  la  Bul- 
garie voisine  de  Vvolhie  et  en  chassa  les 
Tartares.  Cestuy  cy  mourant  ne  voulut  point 
que  son  fils  Basile  luy  succedast ,  à  cause 
qu'il  auoit  eu  soupçon  d'Anastase  sa  femme, 
mere  dudict  enfant ,  qu'elle  se  fust  forfaicte. 
Et  pour  ce  ordonna  ,  que  George  son  frere 
fust  prince  moscouien  :  ce  qui  fut  faict.  Mais 
les  seigneurs  du  païs  voyans  le  tort  que  le 
pere  auoit  faict  au  fils,  le  mettent  au  siège  et 
le  recongnoissent  pour  prince  :  mais  George 
eut  recours  au  Tartare,  lequel  neantmoins 
îetta  sentance  pour  Basile  et  l'inuestit  du 
duché.  Ce  que  trouuant  estrange  George  , 
feit  guerre  à  Basile  ,  et  le  chassa  en  Vglitz, 
que  son  pere  lui  auoit  donné  pour  apennage. 
George  estant  prest  à  mourir ,  ordonna  son 
héritier  ,  non  André  et  Demetrie ,  ses  en- 
fans  ,  ains  Basile ,  qu'il  auoit  expulsé.  Les 

frères  oyans  cecy ,  assiègent  la  ville  de 
Moscouie  :  puis  prennent  Basile ,  qui  estoit 
dans  un  monastère  dédié  à  sainct  Sergie, 
et  luy  creuent  les  yeux.  Mais  la  noblesse 
se  mutina,  et  fît  guerre  contre  André  et  De- 
metrie,  restituant  Basile  tout  aueugle  qu'il 
estoit,  en  la  principauté  :  lequel  print  pri- 
sonniers ses  cousins,  et  les  tint  tousiours 
en  captiuité.  De  ce  Basile  sortit  Iean,  des 
plus  heureux  princes,  qui  onc  régnèrent  en 
Moscouie,  lequel  fut  le  premier  qui  se  fît  ap- 
peller  grand  duc  de  Vvoldimerie  et  Mosco- 
uie, et  monarque  de  Russie.  Il  eut  de  sa 
femme  Marie ,  Iean  deuxième,  qui  espousa 
la  fille  du  Vvaiuode  de  Moldauie,  nommé 
Estienne,  celuy  qui  auoit  vaincu  en  bataille 
Mahemet  second,  roy  des  Turcs,  et  Matthias, 
roy  de  Hongrie,  et  Iean  Albert,  roy  de  Po- 
longne.  Et  en  secondes  nopceslean  premier 1 , 

i  Ce  Iean  premier  est  Ivan  III  surnommé  le  Grand, 
C'est  a  lui  que  la  Russie  est  redevable  de  l'abolition  ra- 
dicale des  apanages,  de  la  conquête  de  Novogorod  et  de  la 
restauration  de  son  indépendance  vis-à-vis  des  Tatars.  En 
1471 ,  il  envoya  à  Rome  une  députation  brillante  pour 

espousa  Sophie,  fille  de  Thomas,  roy  de  Mo- 
ree  :  d'où  sortirent  cinq  masles,  Gabriel,  De- 
metrie,  George,  Simeon,  et  André,  ausquels 
il  diuisa  son  héritage.  Mais  l'aisné  mourant 
aiiant  son  pere,  laissant  vn  fils  nommé  De- 
metrie,  la  grecque  Sophie  le  fit  fort  tour- 
menter par  le  vieillard  son  mary,  et  en  fin 
fut  occis  par  les  ruses  de  Gabriel  son  oncle, 
qui  aussi  auoit  à  nom  Basile,  lequel  succéda 
à  Iean  son  pere.  Du  règne  de  ce  duc  Iean 
toute  la  chrestienté  estoit  en  trouble ,  et 

négocier  auprès  du  Pape  son  mariage  avec  la  dernière 
des  Paleologues  et  protester  faussement  de  son  intention 
de  se  réunir  à  l'Eglise.  Consenties  a  cette  condition . 
les  fiançailles  de  la  princesse  Sophie  avec  le  prince  de 
Moscou  furent  solennellement  célébrées  en  présence  de 
Sixte  IV  dans  la  basilique  de  Saint-Pierre,  le  1  juin  1472. 
Cette  alliance ,  origine  de  la  politique  que  Ton  a  prêté  à 
la  Russie,  lui  attira  les  regards  de  l'Europe  :  le  Kremlin , 
à  peine  élevé,  vit  des  ambassadeurs  de  l'empereur  d'Al- 
lemagne ,  du  Pape  et  du  Sultan ,  des  rois  de  Pologne ,  du 
Danemark  et  de  la  république  de  Venise.  Ivan  conclut 
des  traités  avec  ces  souverains  ;  il  fit  profiter  son  pays  de 
la  chute  de  la  Grèce  en  accueillant  ses  émigrés ,  de  la  re- 
naissance des  lettres  et  des  arts  en  Italie ,  en  en  faisant 
venir  un  grand  nombre  d'artistes. 

principalement  les  chrestiens  d'Orient,  qui 
se  faschoient  de  voir  les  courses  et  pilleries 
que  faisoient  les  Turcs,  et  les  Mamelus  d'E- 
gypte en  autres  contrées,  qui  mettoient  le 
feu  partout  où  ils  passoient.  La  désolation 
fut  si  extrême,  que  mesmes  les  Abyssins, 
Nestoriens,  et  Arméniens,  pour  auoir  la  vie 
sauue,  furent  contraincts  de  quitter  la  sainte 
cité  de  Ierusalem  :  ce  qu'auoient  faict  aupa- 
rauant  les  Latins  et  Grecs  :  mais  toutes  ces 
furies  passées,  furent  tous  rappeliez  par  la 
prière  de  Loys  douzième,  roy  de  France,  qui 
luy  enuoya  de  riches  presens  pour  main- 
tenir et  conseruer  les  chrestiens  en  leurs 
priuileges  et  libertez.  Ce  prince  Iean  estoit 
fort  vaillant  et  débonnaire,  et  si  simple  en 
habits,  qu'il  ne  differoit  aucunement  de  ceux 
des  princes  et  seigneurs  de  sa  cour.  En  ce 
mesme  temps  Iean  auoit  donné  sa  fille  He- 
leine  à  Alexandre,  grand  duc  de  Lituanie, 
qui  depuis  fut  roy  de  Polongne  :  d'où  s'en 
ensuyuit  de  grandes  guerres,  et  la  perte  de 
Lituanie,  que  le  Moscouite  print  et  se  fit  le 
plus  grand  que  fust  autre  des  siens,  et  bastit 

îa  ville  de  Moscouie,  et  chasteau  d'icelle, 
telle  quelle  est  à  présent,  et  comme  ie  vous 
l'ay  descrite  :  toutefois  estoit  il  tributaire 
aux  Tar tares.  Luy  mort  que  fut,  succéda 
Basile  aux  Estats.  Ce  fut  luy  qui  print  Smo- 
lenzko,  par  la  trahison  de  Knez  Michel 
•  Liîiski,  sur  le  roy  de  Polongne.  Mais  comme 

il  poursuyuoit  sa  victoire,  et  voulust  enuahir 
toute  la  Lituanie ,  il  fut  vaincu  par  ses  en- 
nemis, qui  auoient  dressé  l'artillerie  en  lieu 
couuert,  vers  lequel  ils  s'enfuyrent,  ayans 
commencé  à  batailler,  et  les  Moscouites  les 
poursuyuans,  furent  si  bien  rembarrez,  que 
la  pluspart  de  leur  armée  fut  mise  en  pièces, 
et  les  principaux  capitaines  faicts  prison- 
niers. Ce  prince  Basile  4,  quoy  que  fust  mal- 
heureux en  guerre  si  estoit  il  de  bon  conseil 
et  haultes  entreprinses,  homme  accort,  fin, 
supçonneux,  et  qui  ne  laissoit  aucune  for- 
teresse ou  ville  à  ceux  de  son  sang,  tenant 
tous  ses  subiects  en  grande  seruitude,  et 

i  C'est  à  ce  Basile  que  Thevet  a  consacré  le  soi-disant 
éloge  qui  termine  cette  réimpression. 

contraignant  la  noblesse  d'aller  à  la  guerre  à 
ses  propres  cousts  et  despens,  exacteur  au 
possible,  et  tellement  que  les  ambassadeurs, 
que  ordinairement  il  enuoyoit  ou  à  l'empe- 
reur Maximilian,  ou  depuis  à  Charles  le 
quint,  ou  en  Hongrie,  ou  au  royaume  de 
Polongne,  s'en  reuenans  incontinent  auec 
quelque  riche  présent  à  eux  donné  par  les 
princes  susdicts,  comme  est  la  coustume,  ce 
duc  auare  leur  ostoit,  disant  que  cela  s'a- 
dressoit  à  luy,  et  leur  auoit  esté  donné  au 
nom  de  Son  Excellence  :  bien  leur  promettoit 
il  de  leur  faire  d'autres  faueurs.  Or  de  celer 
rien  qu'ils  eussent,  c'estoit  se  filer  vn  cor- 
deau, pour  donner  fin  à  leur  vie.  Quand 
ceux  du  païs,  et  de  la  compaignie  de  leurs 
ambassadeurs  me  racontoient  l'histoire  de  ce 
roy,  alors  me  venoit  en  mémoire  la  tyrannie, 
et  manière  de  faire  des  roy  s  de  Su,  Maroque, 
Manicongre,  Tremissan,  Cap  de  Verd,  et 
autres  roys  affamez  d'Afrique  et  Ethiopie, 
qui  voudroient  auoir  le  bien  mesme  que  l'on 
faict  à  leurs  propres  esclaues,  comme  i'ay  veu 
souuente  fois,  estant  au  païs.  Ce  duc  vsoit 

de  puissance  absolue,  tant  sur  les  euesques 
que  autres,  ordonnant  du  bien  et  de  la  vie  de 
chacun  à  sa  fantasie  :  et  n'y  auoit  aucun  qui 
eust  osé  dire  du  contraire,  de  ce  qui  luy 
venoit  en  la  volonté.  Aussi  sont  les  Mosco- 
uites  si  amis  et  affectionnez  de  leurs  ducs, 
qu'ils  disent  que  la  volonté  de  leur  prince 
c'est  celle  de  Dieu,  et  que  tout  ce  qu'il  faict, 
c'est  de  Dieu  que  cela  procède,  et  pource  ils 
l'appellent  chambellan  de  Dieu,  et  l'exécu- 
teur de  sa  diuine  iustice  et  volonté.  Tant  y  a 
qu'vn  peuple  si  tyran  et  cruel  mérite  bien 
d'auoir  vn  tel  prince ,  duquel  est  sorti  Iean 
troisième1,  lequel  règne  à  présent,  enmesme 

i  Ce  Jean  troisième  est  Ivan  IV  Groznoi,  c'est-à-dire 
le  Menaçant,  né  en  1529 ,  tzar  dès  l'âge  de  quatre  ans  , 
mort  en  1584;  c'est  le  prince  qui  a  le  plus  longtemps 
et  le  plus  barbarement  (ce  qui  n'est  pas  peu  dire)  gou- 
verné la  pauvre  Russie  :  «  His  Moscorum  princeps  Joan- 
nés  Basiliades  leges  tyrannidis  supra  modum  (justitia 
judicc)  excedere  videtur,  qua  non  solum  prœdecessores 
suos  (  qui  id  secundum  rnoreni  et  consuetudinem  gentis 
faciebant)  superavit,  sed  illos  omnes  tyrannes ,  qui  ante 
et  post  Christum  ad  hac  usque  temporae  fuerunt,  utpote 
Neronem ,  Valerianum ,  Dionysium ,  Decium ,  Maximi~ 

et  pareille  tyrannie  que  ses  prédécesseurs. 
Et  pour  ce  que  i'ay  dict  qu'on  sacre  les  ducs, 
i'en  parleray  vn  mot  en  passant,  après  vous 
auoir  dict  de  quels  tiltres  vse  ce  grand  duc 
de  Russie  :  veu  que  depuis  Rurick ,  iusques 
à  Basile  troisième,  ils  se  sont  contentez  du 
nom  et  tiltre  de  grand  duc  :  mais  ce  Basile 
en  ses  lettres  se  disoit  tel  (aussi  faict  son 
successeur)  Basile,  grand  seigneur,  par  la 
grâce  de  Dieu,  roy  et  seigneur  de  toute  la 
Russie,  et  grand  duc  de  Vvoldimerie,  Mos- 
couie,  Plescouie,  Biurmie,  Bulgarie,  etc., 
seigneur  et  grand  duc  de  Nouogarde  en 
terre  basse,  de  Resouie,  Rostovvie,  Bielo- 
zerie,  etc.  Encor  l'appellent  ils  czar,  qui  en 
la  langue  russienne  signifie  roy  :  mais  en 
esclauon,  Polonois,  Hongre,  et  Bohémien, 
sa  signifîance  emporte  autant  qu'empereur 
ou  César.  Car  crall,  ou  kiraill,  signifie  à  eux 
autant  qu'à  nous  roy  *.  Aucuns  appellent  le 

num,  Julianumque  et  cseteros  omnes.  »  {Guagnini  Mosco- 
viœ  descriptio ,  p.  28  de  l'édit.  Starczewski ,  dédiée  au 
comte  Ouvarof.) 
i  «  Slavonica  ea  vox  non  significat  Caesarem  aut  Impe- 

Moscouite,  le  roy  blanc  en  esclauon  :  mais 
la  cause  ie  l'ay  sceuë,  qui  est  que  tout  ainsi 
que  le  persan  est  appellé  kisilpasso ,  ou  ca- 
selbaz,  pourceque  son  ornement  royal  qu'il 
porte  en  teste,  est  rouge,  aussi  le  Moscouite 
est  nommé  blanc  pourceque  son  ornement 
royal,  qu'il  porte  en  teste,  est  de  telle  cou- 
leur. Ce  duc  prend  le  nom  de  roy,  escriuant 
à  qui  que  ce  soit,  sinon  au  roy  de  Polongne, 
Mais  il  n'est  aucun,  qui  l'honore  de  tiltre  de 
roy,  si  ce  ne  sont  quelques  vns  des  siens, 
et  ceux  de  Liuonie,  à  cause  que  nul  empe- 
reur, ne  grand  pontife  ne  l'a  couronné  roy, 
comme  il  en  est  aduenu  à  ceux  qui  à  présent 
portent  ce  tiltre  honorable.  Mais  le  Moscouite 
ne  porte  autre  tiltre  entre  ses  voisins  que 
Vveliki  Knesi,  qui  est  à  dire  grand  duc. 
Toutefois  que,  que  ce  prince  soit  si  grand, 
riche  et  fort  en  guerre,  iusques  quasi, à  con- 
traindre le  Turc  de  permettre  que  son  prin- 

ratorem  ,  quemadmodum  exterorum  alîquî,  ignoratione 
idiomatis  mixtâ  adulationi ,  lapsi ,  vocitare  soient  Mag- 
num Moscovise  Ducem;  sed  Regem.  »  (Kojalowicz  ,  Hist 
Lituaniœ,  II,  1.  vu,  p.  411.) 

cipal  patriarche  des  Grecs,  ausquels  il  est  sub* 
iect,  face  résidence  en  toute  seureté,  auec 
tous  ses  moynes,  à  la  ville  de  Constantinople 
(ce  qu'il  n'a  voulu  octroyer  et  permettre  à  nuls 
autres  patriarches  des  églises  d'Orient)  si  est- 
ce  qu'il  ne  s'esuertue  d'enuoyer  ambassades 
à  noz  princes  de  pardeça,  vsant  de  quelque 
libéralité  aussi  bien  enuers  eux,  qu'enuers  le 
prince  mahometain.  Nous  auons  veu  l'année 
mil  cinq  cens  soixante  six,  que  ce  prince 
Moscouite  enuoya  grand  nombre  de  caualerie 
au  camp  du  Turc  contre  l'empereur.  Voila  la 
pauureté  où  encore  ils  sont  aueuglez,  pour 
estre  séparez  de  nostre  Eglise.  Du  sacre  du- 
quel me  fault  parler  a  fin  que  ie  vous  tienne 
promesse.  Ce  duc  Basile  ayant  esleu  pour 
successeur  Demetrie  son  nepueu,  voulut  le 
faire  sacrer  auant  mourir,  et  pour  ce  vsa  de 
telle  cérémonie  K  En  la  ville  de  Moscouie, 

i  Thevet  commet  ici  un  anachronisme.  Ivan  III  avoit 
eu  de  son  premier  mariage  avec  une  princesse  de  Tvei  un 
fils  ,  celui-là  même  que  notre  cosmographe  désigne  plus 
haut  sous  le  nom  de  lean  deuxième  ,  qui  mourut  en  1490  } 
laissant  un  enfant  appelé  Dmitri.  Cet  enfant ,  comme 

H 


I 

y  a  vn  temple  dédié  en  l'honneur  de  la  vierge 
Marie,  au  milieu  duquel  on  dressa  vn  grand 


l'explique  Levesque  mieux  qu'Oustrialof,  devenoit  l'héri- 
tier présomptif  du  trône;  mais  l'astucieuse  Sophie,  la  se- 
conde épouse  du  grand  prince,  voyoit  avec  la  jalousie 
d'une  belle-mère  qu'un  si  riche  héritage  dût  passer  à  la 
postérité  de  la  première  épouse ,  tandis  que  son  propre 
fils  ,  descendant  de  plusieurs  Césars  ,  n'auroit  de  la  suc- 
cession paternelle  qu'un  foible  apanage.  Elle  fit  valoir,  en 
faveur  de  ce  jeune  prince  ,  l'ascendant  que  l'amour  lui 
donnoit  sur  son  époux,  et  Ivan ,  séduit  à  la  fois  par  la 
tendresse  qu'il  avoit  pour  sa  femme  et  pour  son  fils,  dé- 
clara celui-ci  héritier  du  trône.  Ivan  se  rendoit  goupable 
d'une  injustice  :  Hélène ,  mère  de  Dmitri ,  et  ses  parti- 
sans entreprirent  de  la  détourner.  Il  lui  persuadèrent  que 
son  épouse  et  son  fils ,  impatiens  de  régner,  avoient  con- 
juré sa  mort;  on  lui  nomma  la  femme  qui  avoit  fourni 
du  poison  à  la  grecque  Sophie.  Ivan  les  exila  et ,  voulant 
assurer  le  trône  à  son  petit-fils  par  une  cérémonie  publi- 
que, il  le  fit  solennellement  couronner  en  1498.  (C'est 
cette  cérémonie  dont  Thevet  va  nous  rendre  compte  eu 
appelant  seulement  à  tort  Ivan  III  Basile  et  Dmitri  son 
iicpueu,  au  lieu  de  son  petit-fils.)  Mais  une  année  ne 
s'étoit  pas  encore  écoulée  qu'il  rappela  Sophie  ,  déclara 
de  nouveau  Basile  son  héritier,  jeta  Hélène  et  Dmitri  en 
prison  et  fit  retrancher  leurs  noms  des  prières  publiques. 
Ce  Demetrie,  dont  nous  allons  lire  le  sacre  ,  n'a  donc  ja- 
mais régné  et  a  misérablement  péri  dans  les  fers  en  1509, 

eschaffault  auec  trois  sièges  :  l'vn  estoit  pour 
îe  duc,  ancien  ayeul  du  nouueau  :  l'autre 
pour  le  nepueu,  et  le  troisième  pour  l'arche- 
uesque.  Puis  on  dressa  comme  vn  pulpitre, 
qu'ils  nomment  Nolai  ,  sur  lequel  fut  mis  Je 
chapeau  et  ornemens,  que  le  duc  portoit  aux 
cérémonies,  sans  qu'autre  montast  sur  cest 
eschaffault,  que  les  trois  susdicts,  auec 
quelque  prélat,  et  baron  des  premiers  et 
principaux  du  païs ,  et  le  diacre,  tous  re- 
uestus  des  habits  propres  chacun  à  sa  qua- 
lité ,  l'homme  d'église  avec  sa  chasuble  , 
comme  nous  en  vsons  ,  auec  la  croix  et 
sainct  huile ,  et  les  nobles  le  plus  pom- 
peusement et  richement  qu'il  leur  fut. pos- 
sible pour  honorer  celuy  qui  vn  iour  leur 
deuoit  commander.  Comme  donc  le  duc  et 
son  successeur  entrassent  dans  l'église 
auant  que  monter  sur  l'eschaffault ,  les  dia- 
cres chantoient  à  haulte  voix  paroles  de 
souhait  pour  la  vie  et  prospérité  du  duc. 
Et  après  l'archeuesque  auec  tout  son  clergé 
chanta  l'oraison  à  la  vierge  Marie  et  à  vn 
sainct  Pierre  confesseur ,  qu'ils  appellent 

miraculeux  1 .  Apres  ce ,  ils  montèrent  sur 
]  eschaffault  et  s'assirent  le  duc  et  le  mé- 
tropolitain ,  là  où  le  prince  qui  deuoit  estre 
sacré  se  tenoit  debout  sur  vn  des  bords  de 
l'eschaffault ,  et  lors  le  grand  duc  luy  vsa 
de  telles  paroles  :  Père  sainct ,  tu  sçais  que 
noz  pères  ont  iadis  par  la  volonté  de  Dieu  , 
suyuant  la  coustume  de  leurs  ancestres,  re- 
signé la  principauté  à  leurs  enfans  aisnez  , 
ainsi  que  le  grand  duc  mon  pere  en  vsa  en 
mon  endroict ,  lequel  me  bénit  et  estreina 
de  sa  grande  seigneurie ,  ainsi  que  i'auois 
faict  à  mon  fils  aisné.  Mais  puis  qu'il  a  pieu 
à  Dieu  que  mon  fils  soit  decedé ,  et  que  De- 
metrie  reste  seul  de  luy  ,  que  Dieu  m'a  laissé 
en  sa  place ,  ie  le  bénis  deuant  vous  tous  et 
à  présent,  et  pour  iamais ,  et  inuestis  de 
toutes  mes  seigneuries  :  toutes  lesquelles  il 
nomma  l'vne  après  l'autre.  Et  après  cela  le 
métropolitain  faict  venir  celuy  qui  deuoit 
estre  sacré  ,  et  le  fit  agenouiller  ,  et  le  bénit 
auec  la  croix  :  puis  fit  reciter  au  diacre 

i  Premier  métropolite  de  Moscou,  mort  en  1326 


DES  MOSCOVITES. 


117 


quelque  oraison.  Ce  pendant  il  pria  auec  le 
prince  ,  tenant  la  teste  inclinée  (  mais  en  son 
séant)  puis  haulsant  sa  voix ,  et  estendant  sa 
main  sur  le  prince  ,  dist  l'oraison  qui  s'en- 
suyt  :  Seigneur  nostre  Dieu,  qui  es  roy  des 
roys  et  seigneur  des  seigneurs ,  qui  esleuz 
Dauid  ton  seruiteur,  par  Samuel  le  pro- 
phète ,  pour  roy  sur  ton  peuple  d'Israël ,  et 
l'oignis  de  saincte  huile,  escoute  maintenant 
les  prières  de  tes  indignes  seruiteurs  et  re- 
garde du  hault  de  ton  sanctuaire  sur  ton  fi- 
dèle seruiteur  Demetrie  que  tu  as  esleu  : 
haulse  et  maintien  à  ton  peuple  le  roy  que 
tu  luy  as  choisy ,  et  qui  est  racheté  par  le 
tresprecieux  sang  de  ton  fils  nostre  Sei- 
gneur. Oings  le  de  l'huile  de  liesse ,  et  le 
defens  auec  le  bras  de  ta  puissance ,  ornant 
son  chef  de  pierres  précieuses  et  exquises , 
luy  donnant  vie  longue ,  et  à  sa  dextre  le 
sceptre  royal.  Assieds  le,  Seigneur,  sur  le 
siège  d'équité  ,  et  l'enuironne  de  toutes  les 
armures  de  Iustice,  le  fortifiant  de  ton  sainct 
bras,  et  luy  assubiectissant  toutes  les  na- 
tions estranges ,  si  que  son  coeur  soit  tout 

en  toy,  et  en  ta  crainte,  et  qu'il  t'obeisse  en 
toute  humilité.  Destourne  le  de  toute  foy  et 
faulse  persuasion ,  et  lui  monstre  le  vray 
obseruateur  des  commandemens  de  la  saincte 
Église  vniuerselle  ,  à  fin  qu'il  puisse^  iuger 
son  peuple  en  iustice  i  et  garder  équité  et 
faueur  aux  pauures  et  qu'il  conserue  les  en- 
fans  du  disetteux ,  et  obtienne  en  fin  la  vie 
éternelle.  Puis  dist  plus  haultement  :  Tout 
ainsi  que  la  puissance  est  à  toy ,  et  le  règne , 
ainsi  soit  la  louange  et  la  vertu  à  Dieu  le 
Pere ,  le  Fils ,  et  le  sainct  Esprit ,  mainte- 
nant et  au  siècle  des  siècles.  Et  cecy  finy  ,  il 
commanda  à  deux  abbez  qu'on  luy  portast 
la  barme ,  c'est  à  dire  l'ornement  du  duc  , 
qui  estoit  tout  de  velours ,  mais  enrichy  d'or 
et  pierres  précieuses  ,  et  tout  pourfilé  de 
grandes  chesnes  d'or  toutes  plates  ,  et  la 
pierrerie  qui  estoit  mise  par  dessus  :  et  le 
schapka ,  qui  est  le  chapeau  ducal ,  faict 
aussi  de  velours ,  attourné  de  lames  d'or  , 
de  fort  bonne  grâce ,  lesquelles  estoient  liées 
comme  flammes  l'vne  dans  l'autre,  et  chargé 
aussi  d'vne  infinité  de  pierreries  :  de  sorte 

qu'il  y  a  peu  de  couronnes  de  roys ,  qui  sur- 
passent ce  chapeau  en  richesse.  L'archeues- 
que  ayant  cecy  en  main  ,  le  donna  au  duc  , 
puis  bénit  le  prince ,  et  le  grand  duc  vestit 
son  successeur  de  ce  manteau  :  et  ce  pendant 
le  métropolitain  dist  :  Paix  soit  à  tous  ,  et  le 
diacre  :  Prions  Dieu  ,  Seigneur,  et  l'arche- 
uesque  dist  encor  ceste  oraison  :  A  toy  seul 
roy  éternel ,  à  qui  la  terre  faict  obéissance  : 
enclinez  vous  trestous  et  priez  auec  nous 
celuy  qui  a  le  règne  sur  toutes  choses.  Con- 
serue  ,  Dieu  ,  souz  ta  sauuegarde ,  ce  prince, 
et  le  maintien  en  son  royaume ,  à  fin  que 
tousiours  il  face  ce  qui  sera  bon  et  bien 
séant.  Fay  que  de  son  temps  la  Iustise  re- 
luyse,  et  qu'en  amplifiant  son  domaine , 
nous  viuions  en  paix  souz  luy.  Puis  cria  à 
haulte  voix  :  Tu  es  nostre  duc  et  roy. 
Louange  donc  au  Pere  ,  au  Fils  ,  et  au  sainct 
Esprit ,  maintenant  et  au  siècle  des  siècles  , 
Ainsi  soit  il.  Et  lors  le  grand  duc  mit  le 
chapeau  ducal  sur  la  teste  de  son  succes- 
seur et  le  métropolitain  le  bénit  au  nom  de 
la  saincte  Trinité  :  autant  en  firent  l'arche- 

uesque  et  les  abbez.  Puis  le  duc  et  métro- 
politain firent  asseoir  le  prince  sacré ,  et  ce 
pendant  le  diacre  chanta  les  litanies.  Et  après 
il  dist  :  Ayez  pitié  de  nous,  6  Seigneur 
nostre  Dieu  ,  et  nomma  les  ducs  qui  auoient 
été  excellens  en  la  prouince1.  Et  le  prestre 
cria  :  Viue  le  bien  aimé  de  Dieu ,  et  fidèle 
seruiteur  de  Iesus-Christ ,  esleu  et  aimé  de 
Dieu,  Demetrie,  grand  duc  deVvoldimerie, 
Nouogardie  et  grand  seigneur  de  toute  la 
Russie.  Et  cecy  estant  répété  par  le  choeur 
plusieurs  fois,  tous  les  prélats  furent  sa- 

i  Quoique  l'Église  russe  ne  reconnoisse  pas  en  théorie 
le  dogme  du  purgatoire  ,  elle  ne  célèbre  pas  un  seul  of- 
fice sans  lui  rendre  réellement  hommage  et  nulle  part  la 
prière  pour  les  défunts  n'est  aussi  entrée  dans  les  mœurs 
qu'en  Kussie.  Anciennement,  il  y  avoit  une  administra- 
tion particulière,  le  Ponafidnci  Prikaz ,  qui  n'avoit  pour 
toute  charge  que  de  tenir  registre  de  tous  les  anniversai- 
res des  tzars  et  grands  princes  décédés  et  d'avoir  soin 
d'expédier  des  ordres  à  l'avance  aux  différentes  églises 
de  l'empire  afin  qu'on  y  commémorât  chacun  des  anni- 
versaires par  un  service  funèbre  approprié.  V.  La  Russie 
du  XVIIe  siècle,  par  le  prince  E.  Galitzin.  Paris,  1855  , 
p.  53, 

luer  le  duc  et  s'incliner,  comme  faisans 
hommage  ,  deuant  le  nouueau  prince  :  et 
après  ce  le  métropolitain  l'exhorta  à  crain- 
dre Dieu ,  à  obéir  à  son  ayeul ,  d'estre 
soigneux  du  salut  de  tout  le  peuple  et  luy 
promit  que  le  clergé  seroit  en  oraison 
continuelle  pour  sa  prospérité,  et  soudain  on 
chanta  la  messe  en  leur  langue,  d'vne  es- 
trange  façon.  La  quelle  finie,  le  nouueau  duc 
fut  mené  en  l'église  Sainct-Michel,  où  sur  le 
pont  on  ietta  près  de  luy  trois  fois  certaine 
espèce  de  monnoye,  qu'ils  appellent  Dengez  : 
et  puis  fut  benist  près  le  tombeau  de  ses 
maieurs,  et  de  là  fut  conduit  au  temple  de 
l'Annonciation  de  la  pure  vierge  Marie,  où 
aussi  il  fut  benist,  et  puis  il  se  retira  au 
palais,  où  il  fit  le  banquet  à  la  pluspart  du 
clergé  et  des  barons  de  sa  principauté.  Ayant 
tout  observé  selon  que  leur  monstra  le  mais- 
tre  des  cérémonies,  le  lendemain  le  prince 
print  sesvestemens  communs,  sans  super- 
fluité,  sa  grand'robbe  ceincte,  qui  luy  trai- 
noit  iusques  aux  talons,  toute  fourrée  de 
peaux  riches,  son  bonnet  hault  eleué,  sen~ 

tant  son  Tartare,  et  son  saye  qui  luy  estoit 
fort  long,  le  tout  fourré.  le  vous  ay  mis  cecy 
en  auant  à  fin  que  chacun  voye  et  congnoisse 
que  le  Moscouite  n'est  'point  aussi  infidèle 
qu'on  le  crie,  ains  vray  chrestien\  comme 
verrez  mieux  par  ce  qui  s'ensuyt  de  sa  re- 
ligion et  obseruation  seuere  en  icelle.  Les 
Russiens  se  vantent  que  auant  Olha,  qui  fut 
nommée  Heleine,  et  Vvoldemere,  qu'ils  di- 
sent Basile,  et  tous  deux  Saincts,  ils  auoient 
reçu  la  foy  et  auoient  été  benist  par  sainct 
André  apostre,  lequel  estoit  passé  de  Grèce 
iusques  au  fleuue  Borysthene,  et  que  là  il 

1  «  C'est  que  l'Église  catholique  ,  ainsi  que  nous  l'a  si- 
gnalée le  plus  éloquent  des  prédicateurs ,  n'a  pas  les  bor- 
nes qu'on  lui  croit  en  la  mesurant  aux  contours  exté- 
rieurs de  son  existence  visible.  Partout  même  dans  les 
branches  ostensiblement  séparées  de  leur  tige  primor- 
diale ,  elie  entretient  une  séve  régénératrice  et  produit 
des  effets  dont  l'honneur  lui  appartient.  C'est  elle  qui  est 
encore  le  lien  du  schisme ,  le  ciment  tel  quel  de  l'hérésie  ; 
ce  qui  y  reste  de  substance  et  de  cohésion  vient  du  sang 
qu'elle  y  a  répandu  et  qui  n'est  pas  encore  desséché, 
comme  on  voit  des  rameaux  tombés  à  terre  sous  le  tronc 
qui  les  porta  conserver  encore  une  végétation  sensible  a 
la  lumière  et  à  la  rosée.  »  (6e  Conférence  de  Toulouse.  ) 

paruint  iusques  aux  montaignes,  où  a  présent 
est  la  ville  de  Chyovvie,  où  il  prescha  et  bap- 
tisa et  predict  qu'à  l'aduenir  il  y  auroit  là 
force  églises  de  chrestiens  :  puis  de  là  s'en 
vint  en  Liuonie,  et  ayant  faict  le  voyage  de 
Rome,  comme  il  fut  en  la  Moree,  iadis  Pélo- 
ponnèse, il  fut  condamné  parLage  Antipatre, 
proconsul  à  Patras,  à  estre  crucifié.  Ceste 
leur  histoire  n'est  pas  trop  impertinente,  et 
la  cuyde  estre  véritable,  veu  qu'elle  s'accorde 
si  bien  à  la  vérité  du  lieu,  où  ce  sainctapos- 
tre  fut  martyrisé.  Quoy  qu'il  en  soit,  c'est 
hors  de  doubte  qu'ils  sont  chrestiens,  iaçoit 
que  séparez  de  l'Eglise  catholique  romaine. 
Mais  la  cause  de  la  desunion  est  si  maigre 
et  fresle  qu'il  seroit  aisé  de  les  attirer  à  con- 
corde, laquelle  d'autres  fois  leurs  princes  ont 
demandée  instamment  :  mais  l'on  dict  que 
le  pape  fut  trop  rigoreux  à  sa  response.  Or 
obéissent  ils  au  patriarche  de  Constantinople, 
et  nonobstant  ont  ils  vn  métropolitain,  qu'ils 
recongnoissent  comme  souuerain,  et  lequel 
ne  bouge  guère  delà  compaignie  du  duc,  non 
plus  que  le  mophti  de  celle  du  grand  Turc  : 

et  ont  des  reuenus  de  certaines  fermes,  et 
quelques  autres  choses  extraordinaires  : 
mais  d'auoir  villes  ou  villages,  où  ils  com- 
mandent, il  ne  s'en  parle  point  :  car  tout 
cela  dépend  de  la  volonté  du  prince,  sans 
que  nul  ecclésiastique  ayt  iustice  ne  iu^- 
risdiction  aucune ,  fors  au  reiglement  du 
clergé ,  où  toutes  les  faultes  criminelles  pas- 
sent sous  la  iustice  du  prince.  Quelques  yns 
du  clergé  sont  si  reformez  et  conscien- 
cieux qu'ils  ne  veulent  vser  de  chair,  s'ils 
ne  sont  subiects  à  maladie  :  et  pareille- 
ment quelques  moynes ,  qui  viuent  austei- 
rement,  selon  leur  reigle,  principalement 
quelques  vns  de  l'ordre  de  sainct  Basile.  Ils 
portent  tout  le  reuenu  en  commun  pour  le 
profit  et  soutien  du  monastère  ,  et  sont  si  re- 
formez ces  moynes  qu'ils  ne  fréquentent  que 
bien  peu  auec  les  hommes  :  et  ne  sont  point 
mariez ,  comme  sont  les  prestres  séculiers , 
voire  ne  le  peuuent  estre  :  et  si  sont  sub- 
iects au  commandement  du  prince.  Il  y  a 
vne  secte  d'hermites  entr'eux  ,  lesquels  sor- 
tans  de  ces  monastères  se  retirent  aux  fo» 

rests  et  déserts  :  et  sont  nommez  stolpniki , 
comme  qui  diroit  habitans  ès  colomnes ,  à 
cause  que  leurs  maisonnettes  et  cellules  sont 
faictes  comme  colomnes ,  ou  soustenues  de 
pilliers  :  et  viuent  d'herbes  et  racines  et  des 
fruicts  qu'ils  trouuent  par  les  terres  :  et 
ceux  cy  sont  fort  estimez  et  honorez  par 
toute  la  Moscouie.  Quant  aux  prestres  qu'on 
appelle  séculiers  ,  ceux  là  viennent  à  telle 
dignité ,  à  la  façon  des  anciens ,  lesquels  ont 
seruy  à  l'Eglise,  et  y  sont  venus  ayant  suivy 
le  rang  et  ordre  deuz  en  icelle.  Et  n'est  nul 
faict  diacre  qu'il  ne  soit  marié  1  :  Toutefois 

1  n  Les  prestres  qui  seruent  à  l'autel  sont  obligez  de 
3e  marier,  mais  ils  doiuent  espouser  vne  vierge  ,  et  non 
vne  vefue,  ou  vne  femme  de  mauuaise  vie,  ou  qui  ait 
manqué  à  son  honneur.  S'il  se  rencontre  que  la  nuict  des 
nopces  la  femme  du  prestre  se  trouue  n'estre  pas  fille  , 
et  que  Von  le  sçache,  on  lui  oste  la  dignité  de  prestre. 
Estant  deuenu  veuf  il  faut  qu'il  se  contente  de  lire  et  de 
chanter,  mais  il  ne  peut  plus  seruir  à  l'autel.  11  ne  se 
peut  pas  remarier  non  plus  ,  à  moins  de  renoncer  à  la 
prestrise  et  de  se  séculariser  ;  ce  qui  n'est  pas  bien  rare 
parmy  eux.  »  (Estats  du  grand  duc  de  Moskovie,  par  le 
sieur  Davity.  Paris,  1660.) 

n'est  il  permis  se  remarier ,  car  celuy  qui  se 
remarie  demeure  entre  les  laiz ,  là  où  celuy 
qui  se  contient  en  chasteté,  bien  qu'il  ne 
puisse  sacrifier  pour  sa  grand'  veillesse  ,  si 
est  ce  qu'il  assiste  au  sacre  ,  et  dans  le 
choeur  auec  le  clergé ,  et  vit  du  reuenu  de 
l'Eglise.  Au  reste ,  nul  prestre  peult  sacri- 
fier ,  baptiser ,  ou  faire  tel  autre  exercice  de 
religion ,  sans  auoir  un  diacre  qui  luy  as- 
siste. Et  en  plusieurs  églises  il  n'y  a  qu'vn 
autel ,  à  cause  qu'ils  disent  que  le  sacrifice 
ne  se  doit  faire  qu'vne  fois  le  iour.  Et  le 
prestre  aux  paroisses  n'esloigne  guère  ou 
point  son  église ,  où  il  chante  trois  fois  la 
sepmaine  la  messe  :  et  sont  soutenuz  de 
quelques  terres  et  possessions  que  les  égli- 
ses possèdent ,  lesquelles  bien  souuent  sont 
entretenues  de  la  seule  libéralité  du  prince. 
Il  y  a  fort  peu  d'oblations  ,  à  cause  que  ce 
peuple  est  auare  :  et  toutefois  si  le  prestre  n'a 
de  quoy  viure ,  les  paroissiens  sont  tenuz 
de  luy  fournir  ses  nécessitez.  Aucun  ne  tient 
bénéfice  qu'il  ne  soit  prestre  ,  et  qu'il  ne  se 
tienne  sur  le  lieu ,  s'il  n'en  veult  estre  priué 

tout  soudain.  L'habillement  du  prestre  ne 
diffère  en  rien  d'auec  celuy  du  marié,  non 
plus  qu'ils  sont  differens  en  la  couche  et  ma- 
riage, sauf  que  le  prestre  porte  vn  petit  bon- 
net rond  sur  sa  couronne  ,  comme  vne  ca- 
lotte parisienne ,  et  puis  vn  autre  grand 
pour  se  garder  du  froid  :  et  chacun  d'eux 
pour  estre  congneuz  porte  vn  baston  en  sa 
main  ,  qu'ils  nomment  possoch  en  leur  lan- 
gue ,  qui  est  faict  comme  vne  croix  :  et  le 
mesme  font  les  prélats  et  euesques  ,  lesquels 
sont  accoustrez  comme  les  moynes  du  mont 
Atbos ,  sauf  que  quelquefois  il  leur  est  per- 
mis de  porter  quelque  robbe  de  soye  ,  et  or- 
dinairement ont  vn  manteau  dessus ,  tout 
noir ,  qui  sur  le  deuant  a  des  franges  faictes 
comme  petits  ruisseaux.  Au  nombre  et  ca- 
talogue de  leurs  saincts  (  car  sur  toute  na- 
tion des  chrestiens  ,  ceste  cy  venere  la  mé- 
moire des  apostres ,  martyrs  et  confesseurs  , 
et  en  faict  et  célèbre  les  festes)  ils  ont  quel- 
ques euesques  de  Rome ,  lesquels  ont  esté 
deuant  que  l'Eglise  grecque  se  separast  de  la 
catholique  :  mais  les  autres  ils  les  détestent, 

disaiis  qu'ils  sont  schismatiques ,  s'esloi-- 
gnans  de  l'institution  des  apostres  et  pères 
anciens ,  lesquels  ,  après  la  conclusion  du 
septième  concile  gênerai ,  ordonnèrent  qu'on 
ne  fist  plus  d'autres  constitutions  ,  et  que 
celles  qui  estoient  faictes  suffisoient  à  l'E- 
glise :  mais  le  Romain  y  résistant  estoit  ex- 
communié ,  et  pour  autres  raisons  qu'ils  di- 
sent. Et  de  cela  ne  se  fault  esbahir,  attendu 
que  toutes  leurs  actions  et  cérémonies  sont 
venues  des  Grecs.  Volontiers  les  Leuantins 
les  appellent  chrestiens  de  sainct  Paul.  Ils 
font  leur  seruice  en  langue  grecque  corrom- 
pue :  et  c'est  pourquoy  ils  sont  mal  affec- 
tionnez ,  et  l'ont  esté  de  tout  temps  ,  comme 
ie  vous  ay  ailleurs  dit  à  l'Eglise  romaine  et 
latine1. 

1  «  Nous  connaissons  les  préjugés  qui  existent  en  Rus- 
sie contre  le  catholicisme.  Nous  savons  combien  ces  pré- 
jugés séculaires  sont  fortement  enracinés,  et  nous  ne 
nous  imaginons  pas  follement  qu'il  vont  disparaître  en- 
quelques  jours.  Mais  nous  savons  aussi  que  ces  préjugés 
sont  à  peu  près  les  seuls  obstacles  que  nous  avons  à  com- 
battre. Toutes  les  fois  qu'on  approfondira  la  question ,  on 
verra  qu'il  n'y  a  aucune  opposition  entre  une  réconcilia^ 

tien  et  les  véritables  intérêts  du  pays  ;  bien  plus,  tout 
le  gouvernement ,  la  nation ,  le  clergé ,  l'Eglise  russe  elle- 
même,  y  trouveraient  de  très-grands  avantages.  Nous 
avons  confiance  dans  la  bonté  de  notre  cause;  nous 
avons  confiance  dans  l'opinion  publique  en  Russie.  Cette 
opinion  aujourd'hui  nous  est  hostile ,  mais  quand  elle  sera 
suffisamment  éclairée ,  elle  reviendra  sur  des  entraîne- 
ments passagers  et  saura  les  désavouer.  Nous  ne  nous  en 
cachons  pas  —  dans  notre  confiance  il  y  a  beaucoup  d'es- 
time pour  nos  adversaires;  nous  nous  attachons  à  leur 
faire  connaître  une  question  d'une  immense  importance 
et  qu'ils  n'ont  jamais  étudiée  sérieusement.  Nous  ne  som- 
mes pas  surpris  de  les  voir  opposés  à  notre  manière  de 
voir,  mais  nous  ne  désespérons  pas  de  la  leur  faire  partager 
un  jour.  —  Il  n'y  a  pas  si  longtemps  ,  il  se  trouvait  en 
Russie  des  hommes  qui  recommandaient  à  leur  pays  l'é- 
loignement  et  l'hostilité  à  l'égard  de  tout  ce  qui  venait  de 
l'Europe  occidentale.  On  a  compris  aujourd'hui  que  cet 
isolement  n'était  pas  tenable ,  que  la  Russie  ne  pouvait 
accomplir  ses  destinées  qu'en  entrant  franchement  dans 
le  concert  européen.  Cela  est  vrai  pour  les  intérêts  ma- 
tériels, pour  le  commerce  et  l'industrie  ;  cela  est  vrai  pour 
les  intérêts  moraux,  les  sciences,  les  lettres,  les  arts,  la 
civilisation  ;  cela  est  vrai  pour  la  politique  ;  tout  le  monde 
le  reconnaît  aujourd'hui;  on  finira  par  reconnaître  que 
cela  est  vrai  aussi ,  que  c'est  surtout  vrai  dans  l'ordre 
religieux.  Alors  on  désirera  un  rapprochement,  on  cher- 
chera les  moyens  de  l'effectuer,  et  on  sera  surpris  de 
le  trouver  aussi  facile.  »  (Réponse  du  P.  Gagarin  à  la 
Revue  de  Posen.) 

omme  l'Eglise  grecque  ayt  eu 
depuis  les  saincts Pères  tousiours 
diuerses  opinions  à  celles  de 
l'Eglise  catholique,  aussi  ceux 
qu'elle  a  enseignez  ont  esté  abbruuez  de 
pareils  abus.  Qu'il  soit  ainsi,  i'ay  leu  une 
epistre  de  Iean,  métropolitain  de  Russie,  de- 

diee  à  l'archeuesque  de  Rome  *.  Or  ce  prélat 
russien  dict  qu'il  recongnoist  pour  vrays 
Papes  ceux  qui  ont  esté  du  temps  des  sept 
conciles  généraux,  et  qu'ils  ont  esté  dignes 
de  la  chaire  sainct  Pierre,  à  cause  [dict-il] 
qu'ils  auoieut  mesme  opinion  que  nous.  Mais 
la  considération  des  concikTs ,  et  ouye  de 
leurs  erreurs,  chacun  congnoistra  facilement 
leur  ignorance,  et  la  malice  des  Grecs ,  qui 
les  ont  ainsi  peruersement  instituez.  La  plus 
euidente  de  leurs  mensonges  est  celle  où  ce 
métropolitain  dict  qu'en  la  septième  saincte 
assemblée,  qui  fut  à  Nicee  Tan  de  grâce 

î  Cette  épître  de  Jean  IV  à  Alexandre  UI,  se  trouve 
dans  les  Commentaires  d'Herberstein.  Elle  respire  la  dou- 
ceur, l'amour  et  le  respect,  remarque  un  juge  compétent; 
on  y  voit  partout  le  vif  de'sir  de  cimenter  l'union  des  deux 
Églises.  Le  prélat  russe  y  mentionne  tous  les  sujets  de 
dissension  qui  les  séparent  notamment  en  matière  de  disci- 
pline, prie  humblement  le  pape  (oro  et  me  inclina  ad 
sanctos  pedes  tuos)  de  mettre  fin  à  cette  déplorable  que- 
relle et  le  conjure  de  s'adresser  à  cet  effet  au  patriarche 
de  Constantinople  et  à  tous  les  métropolitains  de  l'Église 
d  Orient  (Vicissitudes  de  V Église  en  Pologne  et  en  Rus- 
sie ,  T  ,  20). 

sept  cens  octante  neuf,  souz  pape  Adrian 
premier,  il  fut  ordonné  du  contraire  de  l'o- 
pinion des  Grecs.  Mais  n'est  aucun  qui  ne 
s<jache  qu'en  icelle  on  ne  traicta  que  ceste 
procession  du  sainct  Esprit,  et  du  Pere  et  du 
Fils  :  et  furent  excommuniez  et  chassez  ceux 
qui  tenoient  que  l'Esprit  procedoit  du  seul 
Pere,  ainsi  que  «font  les  Grecs  etMoscouites1 , 
et  ceux  aussi  qui  vouloient  oster  les  images 
des  églises.  Bien  confesse  ce  prélat  russien 
que  de  ce  concile  est  sortie  la  desunion  et  dis- 
corde des  Eglises  d'Orient  d'auec  l'Eglise  de 
Rome.  Ce  qui  nous  faict  voir  que  les  Grecs, 
ayans  corrompu  les  textes  des  canons ,  ont 
de  ceste  corruption  gasté  leurs  cathecume- 
nes ,  tout  ainsi  que  iadis  vn  de  leurs  empe- 
reurs gasta  les  Goths  auec  le  Arrianisme, 
lesquels  auoient  demandé  le  baptesme  et  in- 
struction en  la  doctrine  chres tienne.  Or  l'au- 
tre erreur,  sur  lequel  ils  nous  accusent,  c'est 

l  V.  sur  cette  question,  aussi  facile  que  les  autres  à  être 
vidée,  l'irréfutable  travail  que  le  P.  De  liuck  vient  de 
donner  sous  le  modeste  titre  d'Essai  de  conciliation  stir 
le  dogme  de  la  procession  du  Saint-Esprit. 

pource  que  nous  ieusnons  le  iour  du  sa- 
medy,  ou  abstenons  de  manger  de  la  chair  : 
car  ils  tiennent  cela  comme  chose  abomina- 
ble. Dauantage  ils  disent  que  du  grand 
ieusne,  qui  est  le  caresme,  nous  en  rom- 
pons vne  sepmaine ,  et  mangeons  chair  les 
trois  iours  de  la  Quinquagesime,  attirans  les 
hommes  par  nostre  voracité  :  et  qu'aussi  on 
mange  des  lacticines  entre  nous,  contre  l'or- 
donnance du  sixième  concile  gênerai ,  célé- 
bré à  Constantinople ,  l'an  six  cens  octante 
et  vn,  souz  le  pape  Domius  premier  romain , 
qu'ils  nomment  Oaphane,  là  où  en  Moscouie 
et  entre  les  Grecs  ce  ieusne  est  gardé  si  es- 
troictement  que  nulle  chose  ayant  sang  et 
iacticine  ne  leur  entre  dans  la  bouche.  Ce 
qui  encor  les  scandalise  presque  sur  tout, 
c'est  le  célibat  et  défense  du  mariage  qu'on 
faict  sagement  en  nostre  Eglise  aux  prestres 
et  que  nous  ne  voulons  receuoir  le  corps  de 
Nostre  Seigneur  de  la  main  de  ceux  qui  sont 
mariez.  En  vne  autre  chose  sont-ils  encore 
differens  de  nostre  Eglise ,  c'est  qu'ils  reiet- 
tent  le  sacrement  de  Confirmation ,  comme 

chose  superflue1,  d'autant,  disent  ils,  que  ce- 
luy  qui  a  esté  oinct  par  le  prestre  au  sainct 
Baptesme  ne  fault  pas  qu'il  passe  par  les 
mains  de  l'euesque  :  veu  qu'en  cela,  mesrne 
est  la  puissance  du  prestre  que  celle  de  l'e- 
uesque.  Mais  ce  qui  plus  les  offense  ,  c'est 
que  nous  célébrons  en  pain  qui  n'est  point 
leué  :  et  plusieurs  autres  erreurs ,  que  ce 
pauure  peuple  tient  pour  estre  séparé  de 
nostre  Eglise  saine  te  et  catholique.  Et  me 
semble  qu'il  n'y  auroit  pas  grand  affaire  à  les 
rappeller ,  s'ils  vouloient  prester  l'oreille  à 
nostre  Eglise.  Au  reste,  ils  ne  sont  pas  si 
sçauans,  ny  endoctrinez  par  les  Grecs 
qu'auec  leurs  liures  les  catholiques  ne  les 
amenassent  à  la  vérité,  veu  aussi  qu'ils  sont 
simples  et  de  bonne  façon,  portans  telle  reue- 
rence  à  Dieu  et  à  ses  saincts  que  celuy  qui 
passe  pardeuant  l'image  du  crucifix  est  es- 
timé méchant  s'il  ne  se  prosterne  et  faict 

1  Ils  ne  le  rejettent  nullement ,  seulement  c'est  le  prêtre 
qui  le  confère  immédiatement  après  le  baptême  avec  de  la 
myrrhe  consacrée  par  un  évêque. 


136      DIFFÉRENCE  DE  L'ÉGLISE  ROMAINE 

honneur  à  celuy  qui  est  là  représenté.  Et  à 
fin  que  chacun  congnoisse  s'ils  ont  quelque 
chose  du  chrestien,  regardons  leurs  façons 
de  faire  en  ce  qui  est  de  la  religion.  Premiè- 
rement, ils  baptisent  en  ceste  sorte.  Dès 
qu'vne  femme  est  accouchée ,  le  prestre  va 
deuant  la  porte  de  celle  qui  gist,  où  il  recite 
quelques  oraisons  et  impose  le  nom  à  l'en- 
fant :  et  le  quatorzième  iour  après ,  l'enfant 
est  porté  à  l'église  et  est  baptisé ,  le  mettans 
trois  fois  tour  nu  d  dans  les  fonds1,  et  oignent 
l'enfant  de  sainct  chresme ,  consacré  le  iour 
du  Ieudi  absolut ,  et  encore  l'oignent  ils  de 
myrrhe.  Ils  n'vsent  ni  de  sel  ne  de  saliue.  Les 
parrains,  toutes  les  fois  qu'ils  renoncent  au 

i  Cette  triple  immersion  étoit  aux  yeux  de  l'Église  grec- 
que une  condition  indispensable  de  la  validité  du  baptême 
(elle  l'est  encore  à  Constantinople ,  elle  ne  l'est  plus  à 
Saint-Pétersbourg  depuis  le  20  août  1718)  ;  d'où  elle  con- 
cluoit  logiquement  que  tous  ceux  qui  n'y  avoient  pas  été 
soumis  n'étoient  que  des  demy-chrestiens  :  Es  sollen  die 
Reussen  aile  R'ômischen  so  nicht  recht  getauffei  dieweil 
sie  nicht  gar  under  das  Wasser  getuncket  wcrden  zu  dem 
ioaren  Glauben  bekeren  (Moskowitische  Chronikay  Frank- 
furt,  1576,  p.  37). 

diable,  selon  les  paroles  du  prestre,  ils  cra- 
chent à  terre,  en  signe  d'abomination  et  mes- 
pris,  auquel  ils  ont  ceste  infernale  créa- 
ture :  et  ne  baptisent  iamais  que  clans  les 
églises,  si  ce  n'est  qu'il  y  eust  trop  loin  du 
lieu  où  est  l'enfant  iusques  au  temple ,  et 
que  le  froid  fust  trop  violent  pour  nuire  à  la 
petite  créature.  Au  reste,  nul  ne  va  au  • 
sainct  Sacrement  sans  se  confesser  :  et  se 
faict  la  confession  au  milieu  de  l'église,  où 
et  le  confesseur  et  le  pénitent  sont  tout  de- 
bout, tenans  le  visage  tourné  à  vne  image  à 
ce  ordonné.  Et  après  que  la  confession  est 
finie,  le  prestre  enioinct  la  pénitence ,  telle 
qu'il  luy  semble.  Mais  à  ceux  qui  ont  com- 
mis quelque  grand  crime ,  on  leur  enioinct 
de  se  lauer  tous  nuds  dans  l'eau  froide  (qui 
est  vne  terrible  punition,  en  vn  païs  si  froid) 
et  autres  se  lauent  le  visage  auec  de  l'eau 
beniste ,  laquelle  ils  bénissent  tous  les  ans 
le  iour  des  Roys ,  et  non  à  Pasques ,  ou 
Pentecoste,  comme  on  faict  de  pardeça. 
Apres  que  l'homme  est  confessé,  il  s'age- 
nouille deuant  l'image  susdicte,  et  faisant  le 

signe  de  la  croix  sur  le  front  et  sur  la  poic- 
trine,  il  crie  auec  grand  gémissement,  Iesus- 
Christ  fils  de  Dieu  ayes  pitié  de  moy.  Et 
cette  solennelle  confession  se  faict  à  leurs 
Pasques,  auec  vne  grande  contrition  de 
coeur,  et  reuerence  d'vn  tel  et  si  sacré  mys- 
tère. Ils  communient  souz  les  deux  espèces, 
meslans  le  pain,  qu'ils  appellent  proscura,  et 
le  vin  ensemble,  que  le  prestre  ayant  consa- 
cré et  receu,  va  distribuer  au  peuple  assis- 
tant, en  donnant  à  chacun  vne  portion ,  qu'il 
prend  du  calice,  auec  vne  petite  cuiller  d'ar- 
gent :  et  les  communians  sont  tous  à  ge- 
noux, ainsi  qu'aussi  en  font  les  Grecs ,  qui 
leur  ont  apprins  ceste  façon  de  faire.  Et  ne 
sont  si  malins ,  que  ceux  qui  nient  l'adora- 
tion du  Sacrement ,  veu  que  ceux  cy  l'ado- 
rent, et  se  prosternent,  lorsqu'il  est  consacré, 
bien  que  le  prestre  ne  le  monstre  que  bien 
peu  :  voire  auant  qu'il  le  soit,  comme  le  dia- 
cre le  porte  par  l'église  à  l'autel,  chacun  lui 
faict  honneur,  comme  aussi  font  en  Ethiopie, 
lesquels  le  portent  dans  vn  vase  d'or ,  et  la 
croix  qui  les  précède,  avec  force  encense- 

ments  et  suffimagations.  Les  festes  sont  cé- 
lébrées par  eux  en  ce  seulement  qui  touche 
l'office  diuin  :  lesquels  estant  finy ,  chacun 
s'en  va  à  sa  besongne  H  Les  pauures  n'osent 
boire  vin  ou  ceruoise ,  si  ce  n'est  aux  festes 
de  Noël,  Pasques  et  Pentecoste,  et  en  quel- 
ques autres  particulières  de  quelque  sainct, 

l  Cette  allégation  est  dénuée  de  fondement  :  la  sanctifi- 
cation des  fêtes  a  toujours  été  strictement  observée  paries 
Russes;  il  y  sont  encore  si  fidèles,  qu'un  docte  évêque  fran- 
çois  les  présentoit,  il  y  a  peu  de  temps,  comme  un  modèle 
à  suivre.  Nous  avons  vu  leurs  prisonniers,  disoit-il,  donner 
aux  perturbateurs  de  nos  villes  et  de  nos  campagnes  l'exem- 
ple du  respect  pour  les  choses  saintes ,  d'un  attachement 
inviolable  à  la  loi  de  Dieu.  Nous  pourrions  citer  la  ville 
(Beauvais)  où  ces  braves  chrétiens ,  pressés  par  des  catho- 
liques ,  indignes  de  ce  nom ,  d'y  travailler  le  dimanche  , 
s'y  sont  énergiquement  refusés.  En  vain,  on  cherchoit  à 
les  tenter  par  l'appât  du  gain  ;  ils  levoient  les  mains  au  ciel 
et  disoient  :  quand  vous  nous  offririez  autant  de  vos  écus 
d'argent  que  nous  (ivons  de  doigts  à  ces  deux  mains ,  ja- 
mais vous  ne  nous  feriez  consentir  à  ce  travail  impie. 
Quel  cœur  de  vrai  François  ne  se  sentiroit  ému  d'une  ten- 
dre compassion  pour  ce  pauvre  peuple ,  si  digne  d'être  plus 
heureux ,  ne  s'ouvriroit  avec  délices  à  l'espérance  de  le 
voir  revenir  à  la  liberté  de  son  ancienne  foi  {Mandement 
de  Mgr.  d'Angoulême  du  12  septembre  1855)? 

qui  soit  patron  des  villes  :  mais  les  riches  se 
restent  mignonnement  le  iour  des  festes, 
qu'ils  passent  en  banquets,  et  yurogneries. 
Ils  tiennent  peu  de  festes  des  saincts  que 
l'Eglise  a  canonisez.  Ils  croyent  le  purga- 
toire des  Grecs  et  prient  pour  les  morts ,  tant 
en  mémoire  de  la  résurrection ,  que  aussi  ils 
croyent,  que  les  ames  en  peuuent  obtenir 
vn  lieu  plus  plaisant  et  tolerable ,  attendans 
le  Iugement,  par  telles  prières  f aie  tes  en  l'é- 
glise. Les  cimetières  ne  sont  point  benists  et 
consacrez ,  si  ce  n'est  à  la  mesme  manière 
des  Grecs.  Aucun  ne  s'arrouse  d'eau  beniste 
soy  mesme ,  ains  fault  que  la  prenne  de  la 
main  du  prestre,  ou  autre  député,  tant  ils  ont 
les  choses  sacrées  en  reuerence  et  vénéra- 
tion. Sur  tous  les  saincts,  après  la  vierge 
Marie  (qui  les  sauuera)  et  sainct  Michel 
l'ange,  ils  ont  en  grande  recommandation 
sainct  Nicolas,  duquel  ils  vous  chantent 
plusieurs  grands  miracles.  Ont  aussi  sainct 
George  en  honneur,  en  quoy  ils  sont  imitez 
de  tout  l'Orient  presque ,  tellement  que  le 
Turc  mesme  honore  la  mémoire  de  ce  bon 

cheualier.  Ils  honorent  encor  un  sainct  pa- 
triarche de  Gonstantinople ,  nommée  Sergie , 
-  le  corps  duquel  repose  en  une  abbaye  de,diee 
à  la  saincte  Trinité,  qui  est  à  trois  lieues  de 
la  ville  de  Moscouie,  où  souuent  le  prince 
va  en  pèlerinage ,  et  tousiours  on  y  voit  des 
voyageurs  de  toute  la  Russie  qui  y  affluent 
en  grande  deuotion  *.  Ils  ieusnent  sept  sep- 
maines  entières  en  caresme  :  en  la  première 
desquelles  ils  vsent  de  lacticines,  mais  ès  au- 
tres six ,  ils  s'abstiennent  et  de  laict  et  de 
poisson ,  et  les  passent  auec  vne  austérité 
extrême.  Les  autres  ieusnes  ne  sont  pas 
obseruez  auec  telle  solennité,  i'entens  les 
moynes  reformez ,  et  quant  aux  autres  ,  ils 
ne  sont  point  autrement  contraincts.  Or  ieus- 
nent ils  encor  depuis  les  octaues  de  Pente- 

i  S.  Serge  n'e'toit  pas  patriarche  de  Constantinople , 
mais  an  simple  et  bon  moine  russe  qui  fonda  en  1337  un 
couvent  qui ,  foyer  d'opposition  nationale  contre  les  Polo- 
nois  au  xvne  siècle ,  est  aujourd'hui  le  pèlerinage  le  plus 
fréquenté  qu'il  y  ait  au  monde.  V.  Vie  de  saint  Serge,  par 
le  métropolitain  Philarète,  deMoscou.  Saint-Pétersbourg, 
1841. 

coste,  qui  est  à  eux  la  feste  de  tous  les 
Saincts,  iusques  à  la  feste  de  sainct  Pierre 1 , 
Ils  ieusnent  aussi  depuis  le  premier  d'aoust 
iusques  à  la  Nostre-Dame  au  mesme  mois  : 
puis  sept  sepmaines  de  l'aduent,  qu'ils  nom- 
ment le  ieusne  sainct  Philippe,  à  cause 
qu'en  ce  temps  ils  font  la  feste  dudict  apos- 
tre  :  et  ne  ieusnent  aucune  vigile  de  sainct , 
que  la  Decolation  sainct  Iean,  au  vingt  neu- 
fieme  d'aoust,  et  sainctPierre,  qu'ils  nomment 
le  Miraculeux.  Le  peuple,  hors  le  temps  du 
ieusne,  mange  chair  le  samedy,  mais  il  s'en 
abstient  le  mercredy.  Et  les  docteurs  qu'ils 
se  vantent  ensuyuir  sont  Basile  le  Grand, 
Grégoire  Nazianzene,  Grégoire  de  Neocesaree 
et  sainct  Iean  Chrysostome,  qu'ils  appellent 
Stalausta,  qui  veut  dire  Bouche-d'Or  :  et  ont 

t  Ce  Carême  de  saint  Pierre,  que  les  Russes  observent 
avec  une  piété  qui  feroit  honneur  à  la  religion  véritable , 
est  encore  une  preuve  bien  manifeste  qu'ils  reconnoissent , 
sans  s'en  douter,  la  primauté  de  ce  saint ,  ainsi  que  vient 
de  le  signaler  un  écrivain  qui  ne  produit  rien  que  de  sage, 
de  suivi  et  de  solide.  V.  les  Starovères7  par  le  P.  Ga~ 
garin. 

peu  de  prescheurs ,  se  contentans  des  seules 
lectures  que  font  les  prestres  tous  les  diman- 
ches, lesquels  leur  lisent  l'Euangile  et  Epî- 
tres  des  apostres  et  les  livres  des  docteurs 
en  langue  entendue.  Le  prestre  recite  tous 
les  dimanches  la  confession  générale  et  de- 
nonce  les  festes  qui  sont  sur  sepmaine,  aussi 
bien  qu'on  faict  pardeça.  Mais  le  plus  sot  qui 
est  en  eux ,  c'est  que  ils  ont  telle  opinion  de 
leur  prince ,  qu'ils  estiment  que  chacun  se 
doit  former  selon  ce  qu'il  croict,  et  qu'il  ne 
peult  croire  chose  qui  ne  soit  iuste  et  saincte 
et  selon  l'institution  des  anciens 1.  Et  ont  des 
prescheurs,  qui  vont  avec  grand  danger  an- 
noncer la  foy  aux  peuples  les  plus  septen- 
trionaux. Les  décimes  sont  données  aux 
églises  (  ce  qui  fut  institué  par  Woldemere, 
premier  grand  duc  chrestien  )  qui  seruent  à 
la  nourriture  des  pauures ,  des  malades  et 

i  Je  croyois  (avouoit  il  n'y  a  pas  longtemps  une  pieuse 
personne)  que  si  le  gouvernement  avoit  fait  des  lois  si  sé- 
vères contre  ceux  qui  abandonnoient  la  religion  grecque , 
c'est  qu'ils  commettoient  un  grand  péché.  Notice  sur  ma- 
dame Elisabeth  Galitzin,  1795-184:3,  Tours,  1857.  p.  vu. 

des  veufues  :  mais  elles  sont  distribuées  par 
les  gens  d'église,  qui  nourrissent  aussi  des 
femmes  veilles  qui  cuisent  le  pain  auec  le- 
quel on  sacrifie,  qu'ils  nomment  proscura, 
comme  dict  est.  Or ,  les  euesques  ont  iuiï- 
diction  sur  tout,  soient  ducs  ou  courtisans , 
qui  entretiennent  quelque  concubine  :  et* si 
la  femme  est  prise  en  adultère,  si  elle  n'obéit 
pas  à  son  mary ,  ils  se  peuuent  séparer.  Ont 
iustice  sur  les  enchanteurs ,  deuins ,  héréti- 
ques, empoisonneurs,  et  contre  ceux  qui  au- 
ront mangé  quelque  beste  suffoquée ,  qui  est 
entr'eux  vn  péché 1.  Ils  célèbrent  la  messe  en 
leur  langue,  mais  en  tresgrande  solennité 
et  reuerence ,  se  tournans  à  main  gauche  , 
contre  nostre  coustume  :  ce  que  i'ay  veu 

1  II  n'y  avoit  anciennement  qu'une  seule  action  encore 
plus  condamnable ,  celle  de  se  raser  la  barbe.  Le  plus  im- 
portant des  conciles  russes ,  celui  de  1551 ,  a  statué  que  : 
«  l'effusion  de  tout  le  sang  d'un  martyr  ne  sauroit  racheter 
cette  faute  !  car  raser  sa  barbe  pour  plaire  aux  hommes , 
c'est  violer  toutes  les  lois  et  se  déclarer  l'ennemi  de  Dieu 
qui  nous  a  créés  à  son  image.  »  V.  Strabl ,  Geschichte  dt* 
Russischen  Kirche. 

faire  en  Ierusalem,  et  autres  endroicts  d'O- 
rient. Et  quand  ces  diacres  portent  le  pain 
et  le  calice,  auant  qu'il  soit  consacré,  d'au- 
tres vont  deuant  auec  les  images  des  SS„ 
Pierre  et  Paul ,  sainct  Michel  et  sainct  Ni- 
colas, que  tout  le  peuple  honore  auec  cris  et 
signes  d'esiouissance.  Quant  aux  mariages , 
ils  se  font  sans  que  l'espoux  et  l'espousee  se 
soient  iamais  faict  l'amour  :  seulement  le 
pere  de  la  fille  incitera  le  iouuenceau  qu'il 
veult  pour  gendre  d'espouser  sa  fille.  Lequel 
ayant  faict  entendre  à  ses  parens  et  la  chose 
accordée,  et  conuenu  du  douaire  %  qui  est  le 
plus  souuent  cheuaux,  peaux  de  bestes,  es- 
pees,  habillemens,  esclaues  et  bestial,  ils  les 
font  espouser ,  sans  que  le  fiancé  puisse  au- 
parauant  parler  à  sa  fiancée,  voire  ny  la  voir 
en  sorte  aucune,  ains  fault  que  s'en  rap- 

*  «  Un  Scythe  demandant  en  mariage  une  fille,  et  sommé 
de  bailler  son  bien  par  déclaration,  dit  :  qu'il  n'auoit  autre 
bien  que  deus  amis ,  s'estimant  assez  riche  auec  telle  pos- 
session pour  oser  demander  la  fille  d'un  grand  signeur  en 
mariage  (Louise  Labé,  Débat  de  folie  et  d'amour).  r> 


146       DIFFÉRENCE  DE  I/ÉOLISE  ROMAINE 

porte  au  récit  de  ceux  qui  l'ont  veuë 1 .  Ils 
n  espousent  iamais  femme  qui  leur  touche 

1  «  Lorsqu'un  Moscovite  veut  marier  sa  fille ,  il  cherche 
un  jeune  homme  à  son  gré,  et  la  luy  offre  avec  une  somme 
d'argent  :  s'il  l'accepte ,  il  va  trouver  ses  parens ,  ausquels 
il  fait  le  même  offre.  Il  n'est  pas  permis  au  jeune  homme 
de  voir  la  fille  avant  le  jour  des  nopces  ,  mais  à  ses  parens 
seulement ,  qui  veulent  sçavoir  si  elle  n'a  aucune  infirmité. 
La  mère  de  la  fille  fait  aussi  la  mesme  recherche  à  l'égard 
du  garçon.  Le  jour  des  nopces,  l'époux  et  l'épouse,  avant 
que  de  se  marier,  font  bonne  chère  avec  leurs  parens  et  le 
curé:  et  ils  ne  vont  pas  à  l'église,  qu'ils  ne  soient  presque 
saouls.  Aussi-tost  qu'ils  y  sont,  le  prestre  demande  quel- 
ques pains  ,  selon  la  coustume  ,  et  les  ayant ,  il  fait  joindre 
l'époux  et  l'épouse.  Il  s'approche  de  l'époux ,  et  luy  de- 
mande s'il  veut  se  marier  avec  cstte  fille ,  et  s'il  dit  que 
oiiy,  il  luy  demande  s'il  la  menacera  et  s'il  la  battera ,  a 
quoy  l'époux  ayant  répondu  que  non ,  il  demande  à  la  fille 
si  elle  veut  épouser  cet  homme ,  gouverner  sa  maison ,  et 
luy  estre  fidèle  en  sa  vieillesse;  lors  qu'elle  a  répondu  que 
oiiy,  il  met  sur  leurs  testes  un  bouquet  d'absynthe,  et  leur 
donne  la  bénédiction.  Il  boit  ensuite  à  eux  dans  une  tasse 
de  bois  doré,  dans  la  quelle  ils  boivent  aussi  ;  et  aussi-tost 
l'époux  jette  la  tasse  par  terre,  la  foule  aux  pieds,  et  de- 
mande à  Dieu  que  tous  ceux  qui  voudront  les  mettre  mal 
ensemble,  soient  ainsi  foulez  par  sa  Toute-Puissance.  Il 
reçoit  après  quelques  présens  des  assistans ,  et  il  remarque 
îeux  qui  les  font.  De  manière  que  chacun  est  content  d'une 

de  sang,  si  ce  n'est  au  cinquième  degré 
et  estiment  hérésie  que  deux  frères  espousent 
deux  filles  qui  soient  soeurs  :  et  ne  pensent 
point  que  les  secondes  nopces  soient  vray 
mariage,  ne  permettans  la  troisième  couche 
sans  grande  nécessité  :  mais  de  paruenir 
au  quatrième  nopçage ,  ils  ne  le  permettent 
à  aucun,  et  disent  que  cela  n'est  à  faire  nj 
permis  au  chrestien.  Ils  donnent  le  libelle 
de  répudie,  mais  en  secret,  à  cause  qu'ils 
sçauent  bien  que  c'est  contre  la  religion  et 
statuts  de  l'Eglise  de  tout  temps»  Or  n'ap- 

femme  et  la  garde  tant  qu'elle  luy  agrée  :  mais  dès  qu'elle 
luy  déplaist ,  il  la  répudie  pour  le  moindre  sujet  du  monde. 
Ils  peuvent  aussi  se  défaire  des  femmes  stériles ,  et  le  mari 
qui  s'en  est  défait,  en  peut  épouser  une  autre  six  semaines 
après.  Il  est  permis  aux  veuves  de  se  remarier  une  seconde 
fois ,  mais  à  la  troisième  elles  sont  tenues  pour  lubriques.  » 
Cérémonies  nuptiales  de  toutes  les  nations ,  par  le  sieur 
de  Gaya.  Paris,  1680. —  Quoique  ces  détails  ne  soient  ni 
flatteurs ,  ni  entièrement  véridiques ,  je  les  extrais  d'un 
livre  curieux ,  parce  qu'en  effet,  le  mariage  parmi  le  peu- 
ple manque  de  dignité,  ce  qui  ne  tient  pas  au  peuple  ex- 
cellent ,  mais  au  clergé  au-dessous  de  sa  position ,  inca- 
pable même  de  protéger  l'inviolabilité  du  sacrement. 

pellent  ils  point  adultère  sinon  celuy  qui  en- 
tretient chez  soy  la  femme  d'autruy.  Les 
femmes  y  sont  plus  closes  qu'en  Turquie  : 
car  nulle  n'est  estimée  chaste  que  celles  qui 
ne  sortent  onc  de  leurs  maisons  :  sçauoir 
les  plus  grandes  dames,  si  elles  ne  sont 
conduites  par  quelques  vns  de  leurs  alliez 
et  fauorits.  Et  fort  peu  de  chose,' qui  soit 
touché  de  la  main  des  femmes,  ce  peuple 
n'en  mange  point,  à  cause  qu'ils  estiment 
que  cest  attouchement  rend  les  choses  souil- 
lées et  impures  et  principalement  en  certai- 
nes occurences.  Tous  Moscouites,  tant  grand 
soient-ils,  se  disent  cZops,  c'est  à  dire  es» 
claues  du  duc.  Ils  ont  des  esclaues  qu'ils 
affranchissent  souuent,  estant  à  l'article  de 
la  mort  :  mais  ces  poltronz  sont  si  naiz  à  la 
seruitude  qu'ils  se  vendent  eux  mesmes ,  et 
prennent  le  pris  de  leur  liberté.  Il  n'y  a 
guère  que  le  pere  qui  pouuoit  vendre  son 
fils  iusques  à  la  troisième  fois  :  et  de  là 
auant  il  perdoit  toute  iurisdiction  pater- 
nelle, et  estoit  le  fils  libre  et  émancipé.  Le 
prince  enuoye  de  deux  ans  en  deux  ans  par 

toutes  ses  prouinces  pour  sçauoir  le  nom- 
bre des  enfans  des  nobles ,  à  fin  qu'il  soit 
aduerty  de  leur  nombre,  et  combien  de 
cheuaux  et  seruiteurs  ils  ont,  pour  luy  faire 
seruice  :  et  les  paye  assez  maigrement, 
iaçoit  que  peu  ou  iamais  il  les  laisse  en  re- 
pos, veu  que  continuellement  il  est  en  guerre 
contre  les  Liuoniens  et  les  Prussiens,  ou 
contre  les  Polonois  en  Lituanie,  ou  contre 
le  Tartare  du  costé  de  Cazan ,  ou  bien  con- 
tre le  roy  de  Suece  du  costé  de  Finlandie  : 
la  guerre  et  façon  desquels  se  passe  en  ceste 
manière.  Us  vont  tous  à  cheual,  la  plus 
grand  part  chastrez,  mais  légers  sur  tous 
autres  :  et  me  suis  laissé  dire,  non  seule- 
ment à  ceux  du  païs ,  ains  que  Polonois , 
Polaques  et  autres,  qu'ils  peuuent  faire  en 
guerre  deux  cens  mille  cheuaux  et  dauan- 
tage.  Lorsqu'ils  veulent  attaquer  les  Finlan- 
dois,  qui  sont  suiets  du  roy  de  Suece,  ils  se 
vont  mettre  sur  les  destroicts  et  près  les 
embouchures  des  estangs  dans  la  mer,  et  ce 
durant  l'hyuer,  que  tout  est  caillé  de  glace,  et 
là  ils  dressent  leurs  gabions  et  défenses  sur 

la  glace  ,  y  conduisans  leur  artillerie ,  le  peu 
qu'ils  en  portent,  d'autant  qu'ils  n'en  vsent 
guère,  pour  ce  que  iamais  ils  ne  combattent 
longuement,  ains  si  l'on  les  rompt  au  pre- 
mier rencontre,  on  en  a  assez  bon  marché; 
car  ils  se  sauuent  à  course  de  cheual.  Mais 
le  Suece  et  Finlandois,  les  voyant  sur  la 
glace,  ont  des  chariots  de  fer  fort  longs,  me- 
nez par  des  cheuaux  sauuages  :  et  sont  ces 
chariots  chargez  de  bois  et  matières  com- 
bustibles ,  la  fumée  desquelles  toutefois  est 
nuisible  au  cerueau  :  et  lors  qu'ils  voyent 
leurs  ennemis ,  ils  mettent  le  feu  après ,  et 
lors  ces  cheuaux  se  voyans  le  feu  à  la  queue, 
courent  tout  à  trauers  les  Moscouites,  les- 
quels se  desroutans,  sont  assaillis  de  tous 
costez  par  les  Sueces  :  lesquels  onc  ne  furent 
guère  battus  du  Moscouite ,  encor  qu'ils  ne 
soient  pas  si  puissans  que  luy ,  mais  ils  sont 
plus  fins  et  rusez  :  et  qu'aussi  ils  ont  des 
chiens  furieux  à  merueilles,  qui  courent  sus 
aux  cheuaux  et  les  mettent  en  desordre.  Le 
Moscouite  a  pour  armes  arc  et  flesche ,  la 
hache  et  vn  espieu ,  qu'ils  nomment  kesteni, 

et  les  Polonois  qui  les  auoisinent  bassalick. 
Les  gentilshommes  et  grands  seigneurs  vsent 
de  l'espee,  faicte  comme  un  simeterre  tur- 
quesque ,  et  ont  des  dagues  presque  toutes 
absconcees  dans  leurs  fourreaux  :  mais  ils 
sont  si  adroicts ,  qu'ayans  tous  ces  empes- 
chemens  à  cheual,  si  est  ce  que  rien  ne  de- 
meure en  arrière.  Quelques  vns  ont  des  cor- 
selets et  corps  de  cuirasse  faict  en  escaille  : 
mais  bien  en  y  a  il  qui  ont  habillement  de 
teste,  soit  salade,  bourguignote1,  ou  morion, 
à  la  façon  des  saunages  d'Escoce.  D'autres 
ont  leurs  habillemens  bien  cottonnez ,  à  fin 
de  parer  aux  coups,  et  portent  des  lances 
fort  longues.  Ils  n'ont  point  de  fanterie,  et 

1  La  salade  ou  bourguignote  étoit  un  casque  sans 
crête  qui  n'étoit  porté  que  par  les  cavaliers ,  et  le  morion 
à  bords  relevés ,  ne  rétoit  que  par  les  gens  de  pied.  Les 
anciens  costumes  russes  seroient  dignes  d'être  représentés 
par  un  pinceau  habile.  M.  Steyert  a  récemment  prouvé  par 
son  charmant  Aperçu  sur  les  variations  du  costume  mi- 
litaire dans  l'antiquité  et  au  moyen  âge  (Lyon,  1S56) ,  ce 
que  ce  genre  d'étude  offre  d'intérêt  et  à  quelle  perfection 
typographique  peut  atteindre  le  plus  léger  fascicule,  quand 
il  est  publié  aux  frais  de  M,  N.  Yeméniz. 

depuis  qu'il  sont  en  fuy te ,  ils  n'entendent 
aucun  salut  :  car  si  vous  les  suyuez  et  les 
prenez ,  ils  ne  vous  disent  mot,  ny  ne  se  dé- 
fendent, nyne  vous  prient  d'aucune  honeste 
composition  :  là  où  le  Tartare  se  voyant  à 
terre  et  despouillé  de  toute  arme ,  encor  ne 
cesse  il  de  se  défendre  iusques  au  dernier 
soupir  de  sa  vie.  Ils  ont  assez  de  bonnes  mu- 
nitions de  guerre,  comme  pouldre,  artillerie, 
charettes,  cables  pour  passer  les  riuieres  et 
autres  pour  l'attelage.  Ils  ne  sont  pas  bien 
apprins  pour  faire  marcher  vn  camp  en  ba- 
taille. Souuentefois  font  marcher  l'artillerie 
tantostdeuant,  tantost  après  le  camp,  sansau- 
cun  ordre,  à  la  manière  des  Arabes  et  des  Mo- 
res, comme  i'ay  veu  faire  en  leur  païs,  passant 
les  déserts.  De  pionniers,  ils  en  ont  bien  peu,  et 
sont  quasi  tous  à  cheual.  Ils  ne  sont  si  fins  ny 
si  rusez  que  les  François  ou  Espaignols  pour 
faire  batterie ,  forteresse ,  approche  ou  faire 
rendre  vne  ville,  ou  chasteau  par  feu,  quand 
on  ne  la  peult  prendre  par  assault ,  et  vsent 
bien  peu  d'artifice  de  feu,  par  lequel  on  peult 
greuer  ses  ennemis.  Quant  au  salpestre,  ils 

ne  le  préparent  si  bien  que  nous  faisons 
pour  faire  traicts ,  flesches  ou  fusées  qui 
portent  feu  à  vn  camp  ou  nauire ,  ou  là  où 
on  voudra  tirer.  Quant  à  faire  pots  à  feu 
pour  ietter  à  vn  fossé  contre  ses  ennemis , 
lances  à  feu,  piques,  fagotz,  cercles,  oran- 
ges ,  plotes  de  feu  pour  fêter  auxdicts  enne- 
mis, plotes  à  feu  pour  esclairer  en  vn  fossé 
ou  autre  lieu,  faire  huile  de  soulfre  incom- 
bustible ,  huile  d'oeufs  ,  et  autres  munitions 
requises  à  l'art  de  cannonier,  pour  repousser 
et  vaincre  les  assaillans ,  ils  n'en  ont  point 
l'vsage  certain ,  et  ce  peu  qu'ils  en  sçauent , 
n'est  que  depuis  la  prinse  du  païs  Liuo- 
nien,  le  temps  que  i'estois  en  Turquie,  ou 
que  quelques  Polonois  ou  Turcs  esclaues 
leur  ayent  apprins.  Et  ce  que  ie  dis  d'eux, 
autant  i'en  dis  de  tous  les  païs  bas  de  Ca- 
relie,  Bearmie  et  Scricfinie.  Ce  peuple  se  fie 
plus  en  la  multitude  qu'au  bon  ordre,  et  ba^ 
taillent  de  loin,  ne  taschans  qu'à  enuironner 
et  enclore  ceux  à  qui  ils  ont  affaire ,  et  ont 
grand  nombre  de  trompettes,  pour  les  inci- 
ter au  combat  :  et  sont  les  plus  sobres  gens 

en  guerre  qui  soient  au  monde ,  et  qui  en- 
durent mieux  toutes  les  incommoditez  du 
temps,  de  l'air,  et  autre  telle  chose.  Et  quoy 
qu'en  d'aucuns  endroictsil  y  ayt  des  voleurs,  » 
si  est  ce  qu'on  en  faict  vne  cruelle  iustice  : 
car  estans  prins,  ils  leur  rompent  les  talons 
et  les  laissent  tant  que  la  playe  soit  enflée  , 
et  lors  de  rechef  il  les  tourmentent  au  mesme 
lieu,  qui  est  vne  espèce  de  question  :  que  s'il 
est  conuaincu  du  crime,  il  est  pendu  et  es- 
tranglé  sans  remission.  Les  meurtres  (si  ce 
n'est  de  volerie)  ne  sontiamais  guère  puniz, 
voire  ny  les  larcins  :  mais  si  vn  homme 
trouue  vn  autre  en  larcin,  il  le  peult  tuer  sans 
reprehension  ,  auec  condition  toutefois  qu'il 
fault  qu'il  porte  le  corps  du  mort  deuant  les 
officiers  du  prince,  lesquels  ils  nomment ,  as- 
sauoir  les  luges  Ocolnich  et  les  Sergents 
Nedelsenik ,  et  là  il  déclare  comme  la  chose 
s'est  passée,  veu  qu  il  en  est  creu  à  son  seul 
et  simple  serment.  Mais  ceux  qui  tuent  leurs 
seigneurs ,  ou  trahissent  vne  ville  ou  forte- 
resse, les  calomniateurs  qui  portent  leur  bien 
en  la  maison  d'autruy  et  puis  se  disent  auoir 

esté  desrobez ,  et  ceste  manière  de  gens  qu'ils 
nomment  Potzmetzchetz ,  sont  tous  puniz 
de  mort ,  sans  aucune  miséricorde.  Vn  gen- 
tilhomme ,  qu'ils  nomment  Boyar ,  vault  en 
tesmoignage  plus  que  beaucoup  d'autres.  Il 
y  a  peu  d'Aduocats  et  Procureurs ,  et  fault 
qu'on  aille  déduire  son  faict  et  plaider  deuant 
le  luge  :  et  quelque  seuerité  que  monstrent 
les  luges ,  si  est  ce  que  la  Iustice  y  est  ven- 
due, tout  ainsi  que  la  marchandise  estalîee 
en  plein  marché.  Ils  ne  parlent  iamais  de 
nulle  affaire  en  se  pourmenant ,  et  s'esbahis- 
sent  quand  ils  voyent  ceux  de  par  deçà  con- 
sulter ensemble  des  choses  plus  graues  et 
sérieuses  en  se  pourmenant.  Il  y  a  des  postes 
et  courriers,  assis  en  diuers  lieux,  aussi  bien 
qu'en  France  ou  ailleurs  :  mais  auec  si  grand 
liberté,  qu'en  despit  du  maistre,  chacun  vou- 
lant courir  choisit  le  meilleur  cheual  qui  soit 
en  l'escurie,  sauf  celuy  qui  est  ordinaire  pour 
le  courrier  du  Prince  :  et  quoy  que  les  che- 
uaux  y  soient  mal  pensez,  si  font  ils  vne 
diligence  toute  autre  que  ne  font  en  ce  païs. 
Ils  ont  quatre  espèces  de  monnoye,  à  sçauoir 

celle  de  Moscouie,  qui  n'est  point  ronde , 
ains  faicte  en  longeur  comme  vne  ouale ,  et 
s'appelle  Denga,  ayant  d'vn  costé  une  rose  et 
de  l'autre  vn homme  à  cheual.  Celle  de  Tvver, 
qui  n'a  que  de  l'escriture  de  toutes  parts.  La 
troisième  est  celle  de  Nouogorod,  laquelle  a 
d'vn  costé  l'effigie  du  Prince ,  assis  sur  son 
tbrone ,  et  d'vn  homme  qui  s'encline  deuant 
luy,  comme  luy  faisant  reuerence,  et  de 
l'autre  costé  y  a  aussi  de  l'escriture.  Celle  de 
Plescouie  a  vne  teste  de  bceuf  couronnée 
d'vnepart,  et  des  characteres  de  l'autre.  Et 
sont  toutes  ces  espèces  d'argent  :  car  d'or  ils 
en  monnoyent  fort  peu,  et  vsent  de  ceux 
d'Hongrie ,  et  du  Rhin.  Et  quoy  qu'aucuns 
disent  qu'il  y  a  des  mines  d'argent  en  Mos- 
couie, si  suis  ie  d'auis  qu'ils  s'en  desdient, 
veu  qu'il  n'en  y  a  d'autre  que  celuy  qu'on 
y  porte  d'autres  prouinces  :  aussi  y  est  il 
cher  à  merueilles.  Tout  leur  trafic,  comme 
i'ay  souuent  dict  n'est  que  miel,  cire  et  pele- 
terie ,  comme  de  Martres ,  Hermines  ,  Loups 
ceruiers,  Renards  noirs,  Genettes,  et  Biè- 
res, et  d'vn  petit  animal  semblable  à  vn  chat, 

qu'ils  appellent  Pessetz1,  du  quel  ils  vsent  en 
leurs  fourrures,  à  cause  que  sa  peau  est  fort 
chaude  et  saine,  quoy  que  non  guère  belle. 
Et  quoy  qu'il  y  ayt  plusieurs  seigneurs,  si 
n'en  y  a  il  pas  vn,  qui  leue  péage,  que  le  Duc 
jsi  ce  ne  sont  quelques  vns  des  plus  grands) 
le  quel  en  prend  sur  toute  espèce  de  denrée, 
et  mesmement  sur  la  cire,  dont  les  imposts 
sont  deux  fois  plus  grands  que  sur  l'autre 
marchandise.  Quand  quelque  ambassadeur 
va  vers  le  grand  Duc,  auant  qu'entrer  ès 
terres  de  Moscouie  fault  que  signifie  à  la  pre- 
mière ville  de  jurisdiction,  qu'il  est  le  messa- 
ger d'vn  tel  prince,  qui  a  affaire  auec  le  grand 
Duc.  Et  lors  le  gouuerneur  de  la  ville  s'en- 
quiert  qui  est  ce  prince ,  quelle  est  sa  gran- 
deur, et  aussi  qui,  quel,  et  de  quel  estât,  et 
auec  quelle  compagnie  est  celui  qui  faict 
l'office  d'ambassade,  et  aduerty  qu'il  est 
deuëment  de  tout  cecy,  il  enuoie  compagnie 
honneste  pour  receuoir  le  dict  ambassadeur  : 
et  cependant  il  addresse  paquet  au  Duc,  l'ad- 


1  Renard  Polaire. 

uertissant  de  telle  venue  :  et  le  Duc  lui  en- 
uoye  quelque  seigneur  de  son  Conseil ,  pour 
le  mener  en  cour.  Ce  seroit  superfluité  de 
vous  reciter  icy  les  cérémonies  et  arrogances 
de  ces  Moscouites  qui  iamais  ne  descen- 
dront les  premiers  de  cheual,  ou  ne  s'osteront 
le  chapeau  de  la  teste,  que  vous  ne  f aie  tes 
semblant  le  faire  le  premier.  Mais  voyons 
comme  l'estranger  est  receu  en  la  cour  de  ce 
prince,  à  fin  de  n'employer  le  temps  en  vains 
discours.  Comme  l'ambassadeur  approche 
du  lieu  ou  est  le  Duc,  il  trouue  vne  grande 
troupe  de  caualerie  :  qui  voyans  l'estranger, 
mettent  pied  à  terre,  ce  que  aussi  il  fault  que 
fasse  l'autre  pareillement.  Et  là  quelques 
conseillers  du  Duc  le  reçoiuent ,  et  le  meinent 
en  son  logis ,  reïterans  souuent  les  tiltres  et 
seigneuries  de  leur  Prince,  et  le  fournissent 
de  toute  chose  nécessaire,  soit  pour  les 
hommes  ou  cheuaux,  selon  le  nombre  des 

i  V.  au  sujet  de  ces  cérémonies  et  arrogance ,  la  Rela  - 
tion de  trois  ambassadeurs  de  monseigneur  le  comte  de 
Carlisle. 


et  de  l'église  moscovite.  159 

personnes.  Or  quand  l'ambassade  de  quelque 
grand  prince  doit  parler  au  duc  Russien ,  les 
principaux  de  la  cour  y  assistent  :  voire  ce 
iour  toutes  les  boutiques  sont  closes,  sans 
que  aucun  s'arreste  au  marché,  pour  acheter 
ne  vendre.  Et  cecy  est  faict,  à  fin  que  les 
estrangers  congnoissent  la  puissance  du 
Duc ,  et  que  les  subiets  voyent  comme  il  est 
visité  par  les  messagers  des  plus  grands 
monarques  de  la  terre.  Passé  que  l'estranger 
a  vne  telle  noblesse  et  populace ,  il  vient  aux 
degrez  du  palais,  où  il  est  receu  d'aucuns 
conseillers  du  prince  :  les  quels  l'ayans  mené 
outre  au  plus  hault  des  degrez,  viennent 
d'autres  qui  le  saluent,  et  présentent  la  main 
en  signe  d'amitié  :  puis  il  entre  dans  le  pa- 
lais, où  sont  les  principaux  du  conseil,  qui 
aussi  le  saluent  :  et  après  est  mené  en  vne 
sale,  où  nul  ne  le  salue,  encor  que  vous  eus- 
siez à  luy  congnoissance  :  Et  puis  est  intro- 
duit en  la  sale  du  Prince,  où  tout  le  monde  se 
leue ,  sinon  luy,  et  ses  plus  proches  parens , 
s'il  en  a,  les  quels  neantmoins  se  descou- 
urent  la  teste.  Lors  vn  conseiller  parle  pour 

luy  au  Prince,  auec  mille  inclinations  iusques 
à  terre.  Et  cependant  le  Duc  est  assis  en  vn 
lieu  hault,  près  quelque  image  de  Sainct,  et  a 
sur  vn  banc  le  chapeau  ducal ,  et  en  sa  main 
le  baston  Possoch ,  et  vn  bassin  à  lauer,  auec 
deux  esguieres,  et  la  seruiette  dessus  :  et 
ce,  s'il  parle  à  quelcun  qui  soit  de  contraire 
opinion  à  la  sienne ,  à  cause  qu'il  les  estime 
souillez  et  polluz.  Après  que  l'ambassadeur 
l'approche,  se  met  à  genoux,  et  estreleué,  et 
luy  déclare  le  truchemant  ce  que  luy  veult 
dire,  luy  ayant  faict  plusieurs  interrogatoires 
aux  quels  il  respond  en  toute  humilité  et  re- 
uerence.  Il  donne  la  main  si  l'ambassadeur 
est  à  quelque  grand  prince,  et  puis  luy  com- 
mande de  s'asseoir  :  et  l'estranger  se  reti- 
rant, faict  encor  la  reuerence  au  Duc,  et  aux 
kuez  et  conseillers ,  fléchissant  la  teste  ores 
d'vn  costé ,  tantost  d'vn  autre ,  le  remerciant 
de  sa  courtoisie.  Puis  on  porte  les  presens 
addressez  à  son  Excellence ,  qu'ils  appellent 
Pominki ,  c'est  a  dire  Mémoires  :  et  vn  con- 
seiller, celuy  qui  aura  introduict  l'ambas- 
sade, dict  tout  hault,  Très  grand  et  Tree 

puissant  Seigneur,  l'ambassade  d'vn  tel  roy 
te  présente  humblement  vu  tel  présent ,  les 
quels  il  reçoit  auec  le  visage,  que  méritera  la 
grandeur  de  celuy  qui  luy  enuoye.  Et  de  là 
en  auant  tous  les  affaires  de  la  commission 
de  l'estranger  sont  passez  par  la  conduicte 
des  conseillers ,  si  ce  n'est  que  le  Prince  en 
délibère  sur  les  champs,  en  banquetant 
comme  ils  ont  de  coustume  :  et  pour  Tarn* 
bassadeur  est  remmené  en  pareille  pompe . 
qu'il  estoit  venu  au  palais,  ayant  auparauant 
esté  honoré  de  disner  en  la  table  du  Prince. 
Volontiers  les  presens  que  Ion  faict  au  Duc, 
ce  sont  quelques  cheuaux  des  plus  beaux  que 
Ion  peult  recouurer,  souuent  enharnachez 
richement  :  autrefois  tous  nuds ,  à  la  mode 
que  les  roys  et  prince  font  au  Turc.  Ce  sont 
les  grands  seigneurs  Latins  qui  lui  font  pré- 
sent de  buffets,  de  vaisselle  d'argent,  et  autres 
magnificences,  qui  méritent  estre  receués. 
Le  Duc  de  sa  part,  quand  il  enuoye  vers  les- 
dicts  seigneurs ,  le  plus  grand  don  qu'il  sçau- 
roit  faire,  ce  sont  peaux  de  diuers  animaux, 
et  des  plus  rares  qui  se  peuuent  trouuer  :  et 

de  faict,  c'est  la  plus  grande  richesse  de  ce 
païs  là,  comme  ie  vous  ay  dict  ailleurs.  Et 
voila  le  sommaire  des  affaires,  estât,  religion 
et  mœurs  des  Moscouites ,  les  quels  sont  si 
grands  et  leur  païs  peuplé,  et  fort,  que  s'ils 
eussent  esté  ioincts  auec  les  Polonois,  comme 
quelques  Palatins  taschoient  à  les  ioindre  en- 
semble, l'an  mil  cinq  cens  soixante  et  treize, 
lors  que  Ion  estoit  après  à  eslire  un  roy,  ces 
deux  puissances  ainsi  vnies,  l'Allemaigne 
n'eust  eu  le  moyen  de  se  défendre,  ne  pareil- 
lement toute  la  chrestienté  :  et  quant  au  Turc, 
il  luy  eust  faict  la  barbe  et  plumé  ses  mous- 
taches d'vne  telle  façon  qu'en  peu  d'années 
se  fust  faict  maistre  et  de  la  Grèce,  et  par 
auenture  du  reste  de  ses  terres,  qu'il  tient 
tant  en  Asie  qu'en  Afrique. 

arce  qu'en  ma  cosmographie  i'es^ 
time  auoir  assez  plantureuse- 
ment  décrit  ce  qui  appartient  à  la 
source,  mœurs  et  gouuernement 
des  Moscouites,  ie  passeray  par-dessus  îe 
discours  qu'on  pourroit  requérir  de  moy  sur 
ce  suiet  :  seulement  s'il  y  a  quelque  chose 
digne  de  remarquer,  ie  me  contenteray  d'en 
toucher  icy  autant  que  me  le  pourra  permet- 


i  Ce  chapitre  est  le  seul  qui  soit  extrait  des  Vrais  pour* 
traicts  des  hommes  illustres  de  Thevet, 

tre  la  suite  de  cette  histoire  :  sans  m'arresteiî 
soit  aux  anciennetez  du  gouuernement  de  ce 
païs,  soit  au  progrès  et  diuers  succès  des  af- 
faires de  l'Estat  moscouite  ;  non  que  ie  vueille 
oublier  ce  qui  est  à  obseruer  touchant  quel- 
ques singularitez ,  que  i'auois  coulées  en  ma 
cosmographie,  qui  pourront  seruir  à  l'illus- 
tration de  cette  histoire.  Entre  autres,  i'ay 
appris  en  l'année  mil  cinq  cens  soixante  seize, 
d'vn  seigneur  anglois ,  qui  auoit  demeuré 
ambassadeur  sept  ans  entiers  au  païs  deMos- 
couie,  que  les  habitans  naturels  de  ces  con- 
trées ,  sont  les  hommes  plus  cruels  enuers 
leurs  ennemis,  dont  on  puisse  faire  estât.  Ce 
n'est  pas  qu'ils  s'acharnent  sur  leurs  captifs 
pour  les  deuorer,  mais  ils  les  font  passer  sous 
la  rigueur  de  la  loy  machiaueiique,  qui  porte 
que  iamais  ne  mord  l'ennemy  mort  *.  Quant 

*  Ce  rapport  de  l'ambassadeur  anglois  ne  s'accorde  pas 
avec  de  nombreux  et  authentiques  témoignages.  Si  les 
Russes  sont  cruels  dans  le  combat,  M.  Thiers  ne  rapporte- 
t-il  pas  (liv.  45)  que  des  soldats  alliés ,  chargés  d'escorter 
leurs  prisonniers,  s'en  débarrassoient  en  leur  cassant  la 
t^te  a  coups  de  fusil?  Mais  les  Russes,  en  rentrant  che& 

aux  femmes,  filles  et  ieunes  enfans,  ils  les 
vendent  et  échangent  à  certains  marchands 
Turcs  ou  Tartares,  et  en  font,  quoy  qu'ils 
soient  Chrestiens,  vn  trafic  fort  commun  en- 
tr'eux.  Quant  à  l'imprimerie,  ils  n'en  ont  eu 
l'usage  que  depuis  l'an  mil  cinq  cent  soixante, 
qu'elle  leur  fut  découuerte  par  vn  marchand 
russien,  qui  fit  emplette  des  caractères,  dont 
ils  ont  par  après  mis  en  lumière  de  fort  beaux 
liures.  ïoiitefois,  comme  ils  sont  scrupuleux 
et  font  des  difficultés  où  il  n'y  a  aucune  ap- 
parence, à  l'exemple  de  leurs  sectateurs 
grecs,  aucuns  d'entr'eux  par  subtiles  ruses  et 
personnes  interposées  trouùerent  moyen  de 
faire  brûler  leurs  caractères,  de  peur  qu'ils 
auoient  que  l'impression  n'apportast  quelque 
changement  ou  brouillis  en  leur  opinion  et 
religion,  et  si  pour  cela  n'en  fut  fait  aucune 

eux ,  reprennent  leur  bonhomie  et  leur  simplicité  natu- 
relles ;  et  tous  les  écrivains,  depuis  Adam  de  Brème  jusqu'au 
colonel  Atwel  Lake  (Kars  and  our  captivity  in  Russia, 
1856),  ont  certifié  qu'ils  étoient  généreux  et  hospitaliers  ; 
Moribus  et  hospitalitate  ut  nulla  gens  honestior  aut  be~ 
nignior potuit  inveniri  (lib.  II,  c.  12). 

recherche  ou  poursuyte  par  le  prince  et  ses 
suiets1.  Faut  bien  qu'ils  honorent  et  reuerent 

i  Bien  avant  qu'Aide  Manuce  n'ait  fondu  des  caractères 
grecs  et  hébreux  (1495),  Sviatopolk  Fiol  en  avoit  inventé 
des  slavons  à  Cracovie  et  s'en  étoit  servi  (1491)  pour  plu- 
sieurs livres  d'église.  11  existe  des  Heures  slavonnes  im- 
primées à  Venise  en  1493;  un  grand  nombre  de  livres 
en  cette  langue ,  dans  laquelle  est  écrit  le  célèbre  livre 
du  sacre  de  Rheims ,  ont  paru  à  Prague  et  à  Vilna  dès 
l'aurore  du  xvie  siècle;  mais  retardée,  moins  par  la 
guerre  que  par  Timpéritie  d'un  clergé  qui  ne  recevoit  de 
Byzance  qu'un  débile  souffle  de  vie  évangélique,  ce  n'est, 
en  effet,  que  dans  la  seconde  moitié  de  ce  siècle  que  la 
Russie  songea  à  profiter  de  la  plus  merveilleuse  comme  de 
la  plus  essentielle  des  inventions  humaines.  C'est  à  un 
diacre  de  Moscou,  Ivan  Fédorof,  que  revient  la  gloire, 
immense  selon  nous ,  d'avoir  imprimé  le  premier  livre  qui 
ait  paru  en  Russie.  Ce  livre ,  intitulé  Apostol ,  contenant 
les  actes  des  apôtres  avec  les  épîtres  de  saint  Paul ,  a  été 
commencé  le  19  avril  1563  et  amené  à  bonne  fin  seulement 
le  1er  mars  1564,  ainsi  que  le  témoigne  sa  préface  placée 
à  son  dernier  feuillet.  Ameuté  par  les  copistes  >  excité  par 
des  prêtres  indignes  de  l'être ,  le  peuple  de  Moscou  ac- 
cusa cet  illustre  typographe  d'hérésie  et  de  sortilège; 
Ivan  le  Menaçant,  trop  sanguinaire  pour  aimer  les  livres , 
ne  se  donna  pas  la  peine  de  le  protéger,  et  notre  pauvre 
diacre ,  pour  éviter  le  bûcher,  fut  forcé  de  s'enfuir  en  Po- 
logne, Il  réimprima  à  Lemberg  en  1573  son  Apostol , 

grandement  leur  religion,  d'auoir  tout  en  vn 
coup  laissé  perdre  vn  si  précieux  et  excellent 
ioyau,  seulement  pour  la  conception  dont  ils 
s'embeguinerent,  que  cette  clarté  pourroit 
découurir  quelque  chose  qui,  auec  le  temps, 
terniroit  et  éblouïroit  le  lustre  de  cette  reli- 
gion monachale  basilienne  :  car  des  quatre 
mendians  et  autres,  qui  ont  cours  parmy  la 
chrestienté  latine,  et  il  n'y  en  a  aucune  nou- 
uelle  entre  les  Moscouites  non  plus  que  parmy 
les  Grecs,  Arméniens,  Nestoriens,  Abyssins, 
Géorgiens,  Iacobistes,  Mingrelyens,  Syriens, 
et  autres  chrestiens  Leuantins.  Quant  à  l'O- 
raison Dominicale  en  leur  idiome,  elle  n'est 
aucunement  différente  d'auec  celle  qui  est 
approuuée  par  tous  les  chrestiens  latins. 

édition  encore  plus  curieuse  que  l'originale ,  parce  qu'il  y 
a  intercalé  le  récit  de  ses  infortunes.  Appelé  par  le  prince 
Constantin  d'Ostrog  à  diriger  l'imprimerie  slave  qu'il  ve- 
noit  d'y  fonder,  il  y  imprima  en  1580  un  nouveau  Testa^ 
ment ,  l'année  suivante  une  Bible  complète ,  bien  connue 
des  slavistes  sous  le  nom  de  Bible  d'Ostrog,  et  mourut  à 
Lemberg,  le  5  décembre  1583.  Inutile  d'observer  que  les 
quatre  livres  que  l'on  doit  à  ce  diacre  méritant,  sont  d'une 
valeur  infinie  et  d'une  fabuleuse  rareté. 

Ayant  recouuert  la  teneur  d'icelle  en  Mosco- 
uie,  i'aybien  voulu  icy  l'insérer  pour  conten- 
ter ceux  qui  prennent  plaisir  à  apprendre 
choses  qu'ils  n'ont  pas  entendu.  le  l'eusse 
mis  selon  et  à  la  forme  de  leurs  caractères,  si 
_^i'eusse  présumé  que  cela  eust  pû  seruir  à  l'e- 
^dification  du  commun,  qui  eust  eu  bien  af- 
faire à  discerner  la  force,  vertu,  propriété  et 
signification  de  chaque  caractère. 

Oraison  dominicale  en  langage  des 
moscovites. 

Ochenass  ije  esti  nane  besech ,  da  suatitsa 
ima  tuoa,  da  piriidet  tzerture  tuœ,  da  bou- 
det  vola  tuoa  iacco, nane  besech  ina  Zemli. 
Chleb  nach  nasouhnii  daiede  nam  due  :  i 
ostavi  nam  dolgi  nassa9  iacco  i  mui  osto- 
laem  dolgnicom  nassim ,  i  nevedi  nos  vo?ia 
past ,  no  isbavinas  ot  loncavago,  iacco  tuoe 
est  tzerture  i  sila,  i  slava  vovechi,  Amin. 

Après  auoir  aioûté  cecy  de  leurs  mœurs, 
gestes  et  singularitez  que  ie  n'auois  remarqué 
en  ma  cosmographie ,  c'est  maintenant  le 

temps  de  nous  tourner  vers  nostre  Basile, 
auquel  le  présent  éloge  est  particulièrement 
voué,  remply  de  plusieurs  misères  et  infor- 
tunes qui  ont  accompagné  le  commandement 
qu'il  a  eu  en  Moscouie 1.  De  fait,  par  les  his- 
toires nous  trouuons  qu'il  estoit  si  malheu- 
reux en  guerre,  qu'à  peine  a-il  pû  se  mettre 
en  campagne  qu'il  n'ait  esté  battu.  Aucuns 
ont  voulu  fantasier  sur  son  horoscope,  atta- 
chans  ie  ne  sçay  quelle  nécessité  à  l'inclina- 
tion heureuse  ou  sinistre  des  constellations 

î  Né  en  1480,  Basile  monta  sur  le  trône  en  1505  (contre 
toute  justice ,  le  légitime  successeur  d'Ivan  III  étant  son 
petit-fils ,  dont  nous  avons  lu  le  couronnement),  et  mourut 
en  1533.  Heureux  contre  les  Tatars  ,  il  le  fut  moins  contre 
les  braves  Luthuaniens ,  et  Thevet  en  indique  fort  judicieu- 
sement la  cause  :  le  despotisme  affaiblit  ceux  qui  le  su- 
bissent autant  que  celui  qui  l'exerce.  C'est  vers  ce  prince 
que  l'empereur  Maximilien  envoya  Herberstein  avec  une 
lettre  dans  laquelle  le  monarque  allemand,  après  lui  avoir 
donné  le  titre  d'empereur  et  dominateur  de  toutes  les 
Russies ,  lui  jure  pour  l'éternité  que  tout  ennemi  de  la 
Russie  sera  considéré  par  l'Autriche  comme  son  propre 
ennemi;  serment  dont  celle-là  seule  a  bien  voulu  se  sou- 
venir en  1849.  Basile  a  entretenu  aussi  des  relations  avec 
Clément  VII ,  qui  nous  sont  rapportées  par  Paul  Jove. 

qu'ils  font  dominer  à  l'heure  de  la  naissance, 
qui  après  s'estre  longtemps  embrouillasé  dans 
telles  niaiseries,  n'ont  enfin  rien  gagné  autre 
qu'vn  titre  et  qualité  de  folastres  et  pauures 
insensez,  lesquels  voulans  grimper  plus  haut 
que  leur  portée  ne  leur  permettoit,  se  sont 
tout  d'vn  coup  trouuez  enueloppez  en  plu- 
sieurs lourdes  et  ridicules  absurditez.  De  ma 
part,  sans  entrer  trop  auant  au  cabinet  des 
secrets  de  Dieu,  i'estime  que  sa  méchante  et 
exécrable  vie  l'a  rendu  malheureux  de  telle 
façon.  De  fait,  Paul  Jove  écrit  qu'il  s'estoit 
prostitué  au  vice  contre  nature,  lequel  est 
plus  séant  de  taire  que  d'en  parler,  encore 
qu'il  soûtienne  qu'entre  les  Moscouites  telle 
impieté  soit  indifférente  et  autant  plus  fami- 
lière qu'aux  peuples  ensouphrez  de  Sodome 
et  Gomorrhe1.  Et  comment  est-ce  qu'ils  eus- 

1  Loin  d'avancer  pareille  chose ,  P.  Jove  n'en  fait  qu'une 
trop  flatteuse  mention.  Basilius,  dit-il,  specie  corporïs 
eximia ,  animi  virtute  singulari ,  suorumque  studio  ac 
benevoleniia  ,  et  rébus  gestis  progenitoribus  suis  ante- 
ferendus.  P.  Jovii ,  de  legatione  Basilii  Magni  Principis 
Moscoviœ  ad  Clementem  VII.  Pontificem  maximum  liber, 
p.  12,  de  l'éd.  de  Starczewski. 

sent  eu  le  courage  d'exposer  leurs  vies  pour 
luy,  veu  qu'il  se  montroit  enuers  eux  cruel  et 
intolérable  :  de  sorte  qu'il  ne  vouloit  que  ses 
propres  frères  ny  autres  princes  tinssent  des 
chasteaux  et  places  de  forteresses.  Et  falloit 
nécessairement  qu'a  leurs  propres  cousts  et 
dépens  ils  seruissent  leur  seigneur,  fut  à  la 
cour  ou  en  guerre,  ou  en  ambassade  :  et  le 
plus  de  grâce  et  amitié  qu'il  faisoit,  c'estoit 
de  donner  à  ceux  qui  estoient  les  plus  chargez 
quelques  places  ou  mestairies,  et  ce  encore 
pour  vn  an  et  demy,  en  payant  certaines 
rentes  au  prince  :  et  ce  terme  passé,  ils  es- 
toient contraints  de  seruir  six  ans  entiers  à 
leur  propre  bourse  ;  et  ne  falloit  pas  faire  du 
rétif,  autrement  la  perte  des  biens  et  de  la 
vie  s'en  ensuiuoit  :  comme  il  aduint  à  vn  de 
ses  plus  fauoris  secrétaires,  lequel  il  voulut 
enuoyer  en  ambassade  vers  l'empereur  Maxi- 
milien,  et  comme  il  répondit  qu'il  n'auoit  pas 
le  moyen  pour  faire  le  voyage,  il  fut  mis  dans 
vne  prison ,  où  il  mourut  ;  furent  ses  biens 
confisquez  au  prince,  sans  que  ses  frères  en 
pûssent  retirer  la  valeur  d'vn  tournois.  Si  ses 

ambassadeurs  rapportaient  quelques  prësenë 
qu'on  leur  auoit  fait,  il  les  en  desarçonnoit,  te- 
nant que  par  droit  de  principauté  tout  ce  qui 
estoit  donné  à  ses  ambassadeurs  luy  estoit 
acquis,  puisqu'à  son  adueu  les  princes  les  ho- 
noroient  de  tels  presens.  Ce  qu'il  apprit  fort 
bien  aux  ambassadeurs  qu'il  auoit  enuoyé 
à  l'empereur  Charles-Quint,  lequel  leur  fit 
présent  de  belles  chaisnes  d'or,  et  de  quelques 
pièces  d'or  d'Espagne,  et  quant  Ferdinand, 
frère  de  l'empereur,  leur  donna  quelques  va- 
ses d'argent  et  des  draps  fort  précieux,  en- 
semble plusieurs  espèces  d'or  d'Allemagne, 
cet  auare  glouton  ne  les  sentit  pas  plutost 
arriuez,  qu'il  ne  s'empara  du  plus  beau  et  du 
meilleur  de  leurs  presens,  comme  si  c'eust 
esté  quelque  butin  qu'ils  eussent  gagné  sur 
l'ennemy,  dont  il  n'eut  pas  seulement  voulu 
auoîr  sa  lipée,  mais  outre  sa  légitime  prendre 
ce  qui  ne  pouuoit  estre  refusé  à  vn  soldat  par 
son  capitaine.  le  laisse  les  oppressions  qu'il 
faisoit  au  reste  de  son  peuple,  sous  prétexte 
du  déréglé  pouuoir  de  la  puissance  absolue, 
d'autant  qu'il  semble  que  ceux  qui  ont  crédit 

sur  le  reste  du  peuple,  ayent  liberté  de  faire 
surhausser  les  flots  de  leur  pouuoir  sur  la 
pauure  populace.  Il  vaut  mieux  que  ie  retourne 
vers  nostre  Basile,  qui  fut  en  ses  entreprises 
accompagné  d'vn  malheur  presque  touiours 
continuel.  En  la  bataille  d'Orse1,  sous  la  con- 
duite de  Constantin  Ostroge  et  Iean  Suizzone, 
les  Polonois  de  80,000  Moscouites,  qui  fai- 
soient  estât  de  marcher  le  pied  sur  le  ventre 
des  Polaques,  en  défirent  sur  le  champ  près 
de  40,000  sur  la  place,  prirent  tous  les  chefs 
de  l'armée,  les  seigneurs  de  marque,  tout  le 
sénat  de  la  nation  et  d'autre  quatre  mil  pri- 
sonniers. A  peine  se  put  sauuer  Basile  en  sa 
ville  royale  de  Mosque ,  encor  qu'il  fut  éloi- 
gné de  soixante  lieues,  il  estoit  en  crainte  que 
le  roy  Sigismond,  enflé  du  gain  delà  victoire 
qu'il  auoit  obtenu,  n'essaya,  poursuiuant  sa 

i  Orcha,  ville  jadis  importante  et  remplie  de  couvents, 
aujourd'hui  ruinée.  —  Je  n'ai  cherché  dans  mon  léger  tra- 
vail d'annotation  qu'à  relever  les  fautes  historiques  dans 
lesquelles  tomboit  Thevet,  sans  me  préoccuper  de  son  or- 
thographe ,  présumant  que  ceux  qui  le  liront  connoissent 
la  géographie  russe  ou  prendront  certainement  un  autre 
£ivre  pour  l'apprendre. 

pointe,  de  donner  derechef  sur  luy.  Voila  la 
monnoye  de  laquelle  sont  payez  ceux  qui  ty- 
ranniquement  se  veulent  faire  obeyr,  sans 
considérer  les  torts,  vexations  et  indignitez 
qu'ils  font  à  leurs  suiets  :  vous  voyez  ce  duc 
qui  auoit  accoustumé  de  dompter  ses  enne- 
mis, toutefois,  parce  qu'il  matina  trop  son 
peuple,  il  exténua  tellement  ses  forces,  qu'vne 
petite  poignée  de  Polonois  défit  cette  grande 
multitude  de  Moscouites,  qui  pouuoient  en- 
gloutir tout  à  vn  coup  l'armée  de  Sigismond. 
Aussi  la  charge  qu'il  receut  des  deux  frères 
Girées,  Mahomet  et  Abasa,  luy  rompit  telle- 
ment les  aisles,  qu'il  fut  contraint  de  s'obli- 
ger, par  vne  promesse  de  sa  main ,  d'estre 
perpétuellement  tributaire  de  Mehemet,  et 
par  le  moyen  d'icelle  renuoya  les  Tartares 
chargez  de  grandes  dépouilles,  ayans  brûlé 
quasi  tout  le  pays,  et  triomphans  d'vne  in- 
fime multitude  de  Moscouites,  qu'ils  auoient 
pris  prisonniers  et  qu'ils  rendirent  en  la  Tau- 
rica  aux  Turcs  et  à  Citraca  à  diuers  peuples 
qui  habitent  sur  la  mer  Caspie.  Si  Basile  eut 
esté  chery,  aimé  et  honoré  des  siens,  il  auoit 

assez  de  vaillans  capitaines  qui  eussent  pû 
donner  beaucoup  d'affaires  à  ces  deux  rois 
tartares,  mais  il  les  au  oit  tellement  foulez 
tous,  qu'ils  ne  pouuoient  (comme  l'on  dit), 
mettre  vn  pied  auant  l'autre,  et  encore  auoient 
moins  d'enuie  d'hazarder  leurs  corps  et  biens 
pour  affermir  l'Estat  de  celuy  qui  les  tyran  - 
nisoit  si  cruellement.  Au  reste,  c'estoit  le 
prince  du  meilleur  auis  ès  hautes  entreprises, 
fin  et  accort  qu'il  est  possible  de  penser,  et 
qui  (ainsi  que  i'ay  dit)  a  obtenu  de  très-belles 
victoires  sur  les  Tartares,  et  prit  sur  les  Po- 
lonois  Smolenzko  par  secrètes  intelligences 
de  Knez  Michel  Linski,  et  ne  conserua  pas 
seulement  ce  que  son  frère  auoit  laissé,  mais 
encore  adjoûta-il  plusieurs  prouinces  à  son 
empire  :  et  réduisit  en  son  obéissance,  outre 
la  principauté  de  Smolenzko,  Plescouie.  Ce 
fut  luy,  qui  premier,  vsurpa  le  nom  et  titre 
de  roy,  dautant  que  tous  ses  deuanciers  s'es- 
toient  contentez  d'estre  nommez  grands  ducs, 
bien  que  son  pere  voulut  estre  appellé  grand 
seigneur  de  Russie,  qualité  qui  estoit  encor 
retenue  par  Basile,  Mais  ce  faisoit-il  de  plus 

appeller  empereur,  titre  qui  montroit  son 
ambition,  puisqu'il  n'osoit,  écriuant  au  roy  de 
Pologne,  se  qualifier  pour  roy,  mais  se  con- 
tentait du  nom  de  Vuelichi  Knasi,  qui  est  à 
dire  grand  duc,  pour  ce  que  l'vn  ny  l'autre  ne 
vouloit  recevoir  les  lettres  de  son  compagnon, 
si  elles  contenoient  nouueau  titre.  Or  voicy 
les  titres  qu'il  prenoit  en  ses  lettres.  Le  Grand 
Seigneur  Basile,  par  la  grâce  de  Dieu,  Roy 
et  Prince  de  Russie ,  Grand  Duc  de  Volo- 
dimerie ,  Moscouie ,  Nouogardie ,  Plescouie , 
Smolluchie,  Tuverie,  Ingarie,  Permie,  Via- 
kie,  Bulgarie,  etc.,  Grand  Seigneur  et  Grand 
Duc  de  la  terre  de  Nouogardie  la  Basse,  de 
Czernigouie,  Rezanie,  Volothie,  Riscouie, 
Beluie,  Rosthonie,  Iaroslauie,  Bielozorie, 
Udorie,  Obdorie,  Condiuie.  Or,  ces  deux  ti- 
tres de  roy  et  d'empereur  dont  il  s'attifoit 
par  trop  ambitieusement,  sont  compris  sous 
ce  mot  de  Czar  qui,  en  langue  russienne,  si- 
gnifie roy,  et  par  les  Esclauons,  Polonois, 
Hongres  et  Bohémiens  est  pris  pour  empe- 
reur ou  César.  En  quoy  il  semble  auoir  quel- 
que vray-semblance,  pour  le  peu  de  différence 

qu'il  peut  y  avoir  entre  ces  deux  mots  Czar 
et  César.  Quant  est  du  nom  du  roy  blanc 
qu'on  luy  baille,  il  est  fondé  sur  ce  que  tout 
ainsi  que  le  roy  de  Perse  est  appelle  Kissil 
passaoxi  Casebatz,  pour  ce  que  son  ornement 
royal  qu'il  porte  en  teste  est  rouge,  aussi  le 
Moscou ite  est  nommé  blanc,  parce  que  le  sien 
est  tout  blanc.  Il  eut  en  premières  nopces 
pour  femme  Salomea,  fille  d'vn  sien  suiet, 
avec  laquelle  il  habita  par  l'espace  de  vingt 
ans  et  plus,  sans  avoir  lignée  aucune,  dont  il 
fut  tellement  fasché  qu'il  la  répudia,  à  cause, 
disent  aucuns,  de  sa  stérilité,  mais  l'effet  a 
bien  montré  qu'il  prétend  oit  après  d'autres, 
ou  estant  rassasié  de  sa  compagnie,  ou  bien 
en  ayant  découuert  vne  plus  belle,  qui  le 
meut  à  prendre  prétexte  de  cette  incapacité  à 
conceuoir,  il  la  fit  renfermer  dans  vn  monas- 
tère, où  elle  accoucha  d'vn  fils  qui,  parce 
qu'il  pouuoit  succéder  à  l'héritage  de  la  prin- 
cipauté, rompit  de  beaucoup  les  desseins, 
non  pas  du  mariage  entre  luy  et  Hélène,  dau- 
tant  qu'il  fut  consommé  et  accomply,  mesme 
mourut  elle  durant  iceluy  ;  mais  entre  vne 

autre  à  laquelle  Basile  aspiroit,  falloit  bien 
qu'il  fut  fprt  édiauffé,  veu  qu'entre  les  Mos- 
eouites  la  multitude  et  diuersité  de  tant  de 
nopces  est  fort  odieuse  *.  Peut-estre  que  le 
manteau  ducal  dont  il  estoit  affublé,  couuroit 
tout  ce  qu'on  y  eut  pû  trouuer  à  redire.  Au 
reste,  ie  trouue  vne  difficulté  sur  ce  que  ie 
viens  de  réciter  touchant  l'enfant  de  Salomea, 
d'autant  qu'aucuns  voyans  que  Demetrius, 
flls  du  défunt  Iean  et  neueu  de  Basile  auoit 
esté  instaléau  duché,  ont  écrit  que  cette  pau- 
ure  duchesse  l'auoit  eu  d'illégitime  conjonc- 
tion :  autrement  n'est  pas  croyable  que  Basile 
Iqy  eut  cédé  la  chaire  ducale,  s'il  eut  sentv 

i  Apres  vingt  ans  d'union  ,  Basile  relégua  dans  un  cou- 
vent Salomonie  Sal)ourof,  cujvs  feminœ,  dit  P.  Jove, 
singulares  virtutes  una  sterilitas  obscurcit,  et  le  cierge', 
toujours  esclave  du  pouvoir  temporel ,  l'autorisa  à  épouse? 
Hélène  Glinski.  Celle-ci  lui  donna,  pour  le  malheur  de  la 
Russie,  ce  monstre  qu'on  appelle  le  Menaçant  :  quelques 
écrivains,  dont  d'ailleurs  plus  d'une  construction  historique 
demande  à  être  jetée  a  bas ,  cherchent  vainement  à  atté- 
nuer sa  férocité  ,  car  il  l'avouoit  lui-même.  —  rp03HOÙ 

vn  héritier  plus  proche  et  habile  à  succéder. 
Mais  aussi  qui  considérera  que  Salomea  eut 
eu  ce  fils  de  Basile,  pourquoy  n'a-il  pû  aussi 
bien  succéder  à  son  oncle,  que  Basile  a  fait  à 
Iean,  qui  auoit  ce  fils  viuant.  Là  dessus  ie 
sçay  bien  qu'on  m'alléguera  que  Basile,  pour 
se  rendre  maistre  et  seigneur  de  l'Estat,  prit 
captif  Demetrius  après  la  mort  de  son  pere,  et 
que  Ton  sçay  bien  qu'à  la  sollicitation  et  du 
consentement  de  Basile  Demetrius,  fut  sacré 
duc  de  Moscouie  ;  de  manière  qu'il  n'y  a  au- 
cun rapport  de  l'vn  auec  l'autre,  Basile  em- 
piéta le  duché,  et  Demetrius  le  receut  par 
l'élection  qu'en  fit  son  oncle. 

